ഷാർജയിൽ അക്ഷര വെളിച്ചം പരന്നു - Malayali Express\nഷാർജ അന്താരാഷ്ട്ര പുസ്തകമേളയുടെ 38ാം അധ്യായം ഉദ്ഘാടനം ചെയ്ത ശേഷം പവലിയനുകൾ സന്ദർശിക്കുന്ന ഷാർജ ഭരണാധികാരി ശൈഖ് ഡോ.  സുൽത്താൻ ബിൻ മുഹമ്മദ് അൽ ഖാസിമി\nഷാർജ: ഇൗ വർഷത്തെ യുനെസ്കോ ലോക പുസ്തക തലസ്ഥാനം എന്ന ഷാർജയുടെ നേട്ടം അഭിമാനകരമാണെന്നും ലോകമെമ്പാടും സംസ്കാരവും വിദ്യാഭ്യാസവും വ്യാപിപ്പിക്കുന്നതിനുള്ള പ്രയാണം നാം തുടർന്നു കൊണ്ടേയിരിക്കുമെന്നും യു.എ.ഇ സുപ്രീംകൗൺസിൽ അംഗവും ഷാർജ ഭരണാധികാരിയുമായ ശൈഖ് സുൽത്താൻ ബിൻ മുഹമ്മദ് അൽ ഖാസിമി അഭിപ്രായപ്പെട്ടു. ഷാർജ അന്താരാഷ്ട്ര പുസ്തകോത്സവത്തിെൻറ 38ാമത് അധ്യായം ഉദ്ഘാടനം ചെയ്യുകയായിരുന്നു അദ്ദേഹം. ചരിത്രവും സംസ്കാരവും കൊണ്ട് സമ്പന്നമായ എമിറേറ്റായി ഷാർജ എക്കാലവും പ്രകാശം പരത്തും. പ്രസിദ്ധീകരണത്തിനും അഭിപ്രായപ്രകടനത്തിനുമുള്ള സ്വാതന്ത്ര്യം നമ്മുടെ മേഖലയിൽ ഇല്ല എന്ന ഒരു തെറ്റായ ധാരണ നിലവിലുണ്ട്. വാസ്തവത്തിൽ, വിദ്യാഭ്യാസത്തിനും സംസ്കാരത്തിനും വളരാൻ സ്വാതന്ത്ര്യം ആവശ്യമാണ്.\nഒരു രാജ്യത്തി‍െൻറ വളർച്ചയിലും അഭിവൃദ്ധിയിലും അഭിപ്രായസ്വാതന്ത്ര്യം പ്രധാനപ്പെട്ടതാണ്. ഇത് ഒരു ചെടി പോലെയാണ്, ഒരു ചെറിയ കലത്തിൽ വച്ചാൽ അത് വാടിപ്പോകുകയും ഒടുവിൽ നശിക്കുകയും ചെയ്യും. നാം ആ ചെടിക്ക് ധാരാളം സ്ഥലം നൽകി, അത് വളരാനും പന്തലിക്കാനും സൗകര്യമൊരുക്കി. ശൈഖ് സുൽത്താൻ വ്യക്തമാക്കി.\nസാംസ്കാരിക നിക്ഷേപമില്ലാതെ ദേശീയ പുരോഗതി നേടാനാവില്ലെന്നും അന്താരാഷ്ട്ര ബന്ധങ്ങൾപോലും അസാധ്യമാണെന്നും ബുക് അതോറിറ്റി ചെയർമാൻ അഹമ്മദ് ബിൻ റക്കാദ് അൽ അംറി പറഞ്ഞു. ലോകത്തിലെ മൂന്നാമത്തെ ഏറ്റവും വലിയ പുസ്തകമേളയായി ഷാർജ മാറിയതിനു പിൻബലം ഭാഷകളുടെ അതിരുകൾ നോക്കാതെയുള്ള കൈമാറ്റമാണെന്നും അദ്ദേഹം ഓർമിപ്പിച്ചു.\nമേളയുടെ കൾചറൽ പേഴ്സനാലിറ്റി ഓഫ് ദ ഇയർ അവാർഡ് ലഭിച്ച ലെബനീസ് നിരൂപക യുംന അൽ ഈദ് ഈ മേഖലയിലെ പുരുഷ-വനിത എഴുത്തുകാർക്കിടയിൽ തുല്യത കൽപിക്കുന്ന ഷാർജ അന്താരാഷ്ട്ര പുസ്തകമേളയെ അഭിനന്ദിച്ചു. പൊതുവെ എഴുത്തുകാരെ ആഘോഷിക്കുമ്പോൾ തന്നെ, വനിത എഴുത്തുകാർക്ക് മുൻഗണന നൽകാനും സാഹിത്യത്തിലൂടെ സ്വയം പ്രകടിപ്പിക്കാനുള്ള മാർഗങ്ങൾ നൽകാനും മേള വഴിയൊരുക്കുന്നു. ഇന്നത്തെ സ്ത്രീകൾക്ക് എഴുതാനും പ്രസിദ്ധീകരിക്കാനുമുള്ള വേദി നൽകുന്നത് അഭിമാനകരമാണ്. സ്ത്രീകളുടെ രചനകൾക്ക് ഇപ്പോൾ എല്ലാ അറബി ലൈബ്രറിയിലും എക്സിബിഷനുകളിലും സ്ഥാനമുണ്ടെന്നും യുംന ചൂണ്ടിക്കാട്ടി. പരിഭാഷക്കുള്ള പുരസ്കാരമായ 13 ലക്ഷം ദിർഹം ‘ഉന പിക്കോള മോർട്ടെ’ എന്ന പ്രശസ്ത ഇറ്റാലിയൻ പുസ്തകം വിവർത്തനം ചെയ്ത സൗദി പരിഭാഷകൻ മുഹമ്മദ് ഹസ്സൻ അൽവാൻ നേടി. മികച്ച ഇമാറാത്തി ക്രിയേറ്റീവ് തിരക്കഥാകൃത്ത് അവാർഡ് സാലെ കരാമ അൽ അംറിക്ക് ലഭിച്ചു.\nനൊബേൽ സമ്മാന ജേതാവ് ഓർഹാൻ പാമുഖ്, അമേരിക്കൻ ടി.വി അവതാരകനും നടനുമായ സ്റ്റീവ് ഹാർവി തുടങ്ങിയവരും ഉദ്ഘാടന ചടങ്ങിൽ സംബന്ധിച്ചു.\n‘ക്യാർ’ കരുത്ത് കുറഞ്ഞു: ദിശ മാറി


ജീവന്മരണ പോരാട്ടത്തിൽ രാജസ്ഥാൻ റോയൽസിനെ തകർത്ത് കൊൽകത്ത | ipl 2018 Kolkata Knight Riders-sports news | Madhyamam\nHomechevron_rightSportschevron_rightCricketchevron_rightജീവന്മരണ പോരാട്ടത്തിൽ ...\ndate_range 16 May 2018 12:05 AM GMT\nജീവന്മരണ പോരാട്ടത്തിൽ രാജസ്ഥാൻ റോയൽസിനെ തകർത്ത് കൊൽകത്ത\nകൊൽക്കത്ത: െഎ.പി.എൽ േപ്ല ഒാഫ് നിർണയത്തിലെ ജീവന്മരണ പോരാട്ടത്തിൽ രാജസ്ഥാൻ റോയൽസിനെതിരെ കൊൽക്കത്ത നൈറ്റ് റൈഡേഴ്സിന് ആറു വിക്കറ്റ് ജയം. ആദ്യം ബാറ്റുചെയ്ത രാജസ്ഥാൻ 19 ഒാവറിൽ 142 റൺസിന് പുറത്തായപ്പോൾ മറുപടി ബാറ്റിങ്ങിനിറങ്ങിയ കൊൽക്കത്ത 18 ഒാവറിൽ നാലു വിക്കറ്റ് നഷ്ടത്തിൽ ലക്ഷ്യം കണ്ടു. ഇതോടെ ഒരു കളി ബാക്കിനിൽക്കെ കിങ് ഖാെൻറ ടീം മൂന്നാം സ്ഥാനത്തേക്കുയർന്നു.\nവെടിക്കെട്ടുകാർ അണിനിരന്ന രാജസ്ഥാന് ഒാപണർമാരായ രാഹുൽ ത്രിപാഠിയും (27), ജോസ് ബട്ലറും (39) മികച്ച തുടക്കമാണ് നൽകിയതെങ്കിലും മധ്യനിര തകർന്നടിഞ്ഞു. നാലു വിക്കറ്റ് വീഴ്ത്തിയ കുൽദീപ് യാദവും രണ്ടുവിക്കറ്റെടുത്ത ആന്ദ്രെ റസലും ശിവം മാവിയും നടത്തിയ ബൗളിങ് ആക്രമണത്തിൽ ക്യാപ്റ്റൻ അജിൻക്യ രഹാെന (11), മലയാളിതാരം സഞ്ജു സാംസൺ (12), ബെൻ സ്റ്റോക്സ് (11), സ്റ്റുവർട് ബിന്നി (1), കൃഷ്ണപ്പ ഗൗതം (3), ഇഷ് സോധി (1), ജൊഫ്ര ആർചർ (6) എന്നിവർ പവിലിയനിലേക്ക് ഘോഷയാത്രയായി മടങ്ങി. വാലറ്റത്ത് ജയദേവ് ഉനദ്കട് മാത്രമേ (26) പൊരുതിയുള്ളൂ.\nമറുപടി ബാറ്റിങ്ങിൽ ഒരിക്കലും പതറാതെയാണ് കൊൽക്കത്ത പൊരുതിയത്. സുനിൽ നരെയ്ൻ (ഏഴ് പന്തിൽ 21), ക്രിസ് ലിൻ (45), നിതിഷ് റാണ (21), ദിനേഷ് കാർത്തിക് (41 നോട്ടൗട്ട്) എന്നിവർ ചേർന്ന് മുൻ ചാമ്പ്യന്മാർക്ക് അനായാസ വിജയം സമ്മാനിച്ചു.\nTAGS:IPL 2018 kolkata knight riders sports news malayalam news\nNews Summary - ipl 2018 Kolkata Knight Riders-sports news


അടുക്കള മാലിന്യം കൊണ്ട് ജൈവവളം, നിങ്ങൾ ചോദിക്കാറുള്ള കമ്പോസ്റ്റ്...!! - Creator Pen\nഅടുക്കള മാലിന്യം കൊണ്ട് ജൈവവളം, നിങ്ങൾ ചോദിക്കാറുള്ള കമ്പോസ്റ്റ്…!!\nഅടുക്കള മാലിന്യം കൊണ്ട് ജൈവവളം, നിങ്ങൾ ചോദിക്കാറുള്ള കമ്പോസ്റ്റ്…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.


പണംമെടുക്കാൻ പറ്റാത്തതിനെ തുടർന്ന് എടിഎം തല്ലിത്തകർത്തു|not get money man destroyed atm – News18 Malayalam\nകല്ലുകൊണ്ടിടിച്ചാണ് എടിഎം തല്ലിത്തകർത്തത്. കൗണ്ടറിന്റെ ഗ്ലാസ് സ്ക്രീനടക്കം തകർന്നിട്ടുണ്ട്\nLast Updated : May 22, 2019, 15:12 IST\nതൃശൂർ: പണമെടുക്കാൻ നോക്കിയപ്പോൾ എടിഎമ്മിൽ നിന്ന് പണം വരാത്തതിനെ തുടർന്ന് യുവാവ് എടിഎം തല്ലിത്തകർത്തു. പേരാമംഗലം പൊലീസ് സ്റ്റേഷനു സമീപമുള്ള എടിഎം കൗണ്ടറാണ് ഇയാൾ തല്ലിത്തകർത്തത്. സംഭവവുമായി ബന്ധപ്പെട്ട് പേരാമംഗലം തെച്ചിക്കോട്ട്കാവ് ക്ഷേത്രത്തിനു സമീപം താമസിക്കുന്ന കുന്നപ്പിള്ളി ശിവദാസ് എന്നയാളെ പൊലീസ് അറസ്റ്റ് ചെയ്തു.\nചൊവ്വാഴ്ച പുലർച്ചയോടെയാണ് സംഭവം. പണമെടുക്കാൻ ശ്രമിച്ചിട്ടും ലഭിക്കാതിരുന്നതിനെ തുടർന്നാണ് ഇയാൾ എടിഎം തല്ലിത്തകർത്തത്. കല്ലുകൊണ്ടിടിച്ചാണ് എടിഎം തല്ലിത്തകർത്തത്. കൗണ്ടറിന്റെ ഗ്ലാസ് സ്ക്രീനടക്കം തകർന്നിട്ടുണ്ട്. 120,000 രൂപയുടെ നഷ്ടം ഉണ്ടായിട്ടുണ്ടെന്ന് ബാങ്ക് അധികൃതർ വ്യക്തമാക്കി.\nഐടി പ്രൊഫസറാണ് ശിവദാസ്. ഇയാളുടെ ഭാര്യ ഡോക്ടറാണ്. എടിഎം തകർത്ത വിവരം ഇയാൾ തന്നെയാണ് പൊലീസിൽ അറിയിച്ചത്. മദ്യ ലഹരിയിലാണ് ഇയാൾ എടിഎം തകർത്തതെന്നാണ് പൊലീസ് സംശയിക്കുന്നത്. അതേസമയം ഈ എടിഎമ്മിൽ പതിവായി പണം വരാറില്ലെന്ന ആരോപണം ഉണ്ട്. കോടതിയിൽ ഹാജരാക്കിയ പ്രതിക്ക് ജാമ്യം അനുവദിച്ചു.\nFirst published: May 22, 2019, 15:12 IST


ഇന്ത്യയില് ടിക് ടോക് ഉള്‍പ്പെടെ 59 ചൈനീസ് ആപ്പുകള് നിരോധിച്ചു\nരാജ്യത്ത് ടിക് ടോക്, യൂസി ബ്രൗസര് ഉള്‍പ്പെടെ 59 ചൈനീസ് ആപ്പുകള് നിരോധിച്ചു. ഇന്ത്യ ചൈന അതിര്‍ത്തി തര്‍ക്കത്തെ തുടര്‍ന്ന് ചൈനീസ് ആപ്ലിക്കേഷനുകള് നിരോധിക്കണമെന്ന ആവശ്യം ശക്തമായതിനു പിന്നാലെയാണ് കേന്ദ്രസര്‍ക്കാരിന്റെ നടപടി.\nടിക് ടോക്ക് ഉള്‍പ്പെടെ 59 ചൈനീസ് ആപ്ലിക്കേഷനുകള്‍ക്കാണ് സര്‍ക്കാര് നിരോധനം ഏര്‍പ്പെടുത്തുന്നത്. മൊബൈല് ഫോണുകള്, മൊബൈല് ഇതര ഇന്റര്‍നെറ്റ് സംവിധാനങ്ങള് എന്നിവയില് നിന്നും ആപ്പുകള് നീക്കം ചെയ്യും.\nഷെയര്‍ഇറ്റ്, ഹലോ, കാംസ്‌കാനര്, യുക്യാം, ക്ലബ് ഫാക്ടറി , വീചാറ്റ്, എക്‌സന്‍ഡര്, ഡിയു ബാറ്ററി സേവര്, വൈറസ് ക്ലീനര്, ന്യൂസ്‌ഡോഗ്, എംഐ വീഡിയോ കോള്, വീസിങ്ക്, ഇഎസ് ഫയല് എക്‌സ്‌പ്ലോറര്, ഡിയു റിക്കോര്‍ഡര്, വണ്ടര് ക്യാമറ, ക്യുക്യു പ്ലേയര്, വിമേറ്റ്, ക്ലീന് മാസ്റ്റര്, യു വിഡിയോ, വീമീറ്റ്, സ്വീറ്റ് സെല്‍ഫി, ക്വായി ക്യുക്യു ലോഞ്ചര് വിവ വീഡിയോ, വിഗോ വീഡിയോ തുടങ്ങി 59 ജനപ്രിയ ആപ്പുകളാണ് കേന്ദ്രസര്‍ക്കാര് നിരോധിച്ചത്.\nരാജ്യസുരക്ഷയ്ക്ക് ഭീഷണിയാകുന്നു എന്ന് ചൂണ്ടിക്കാട്ടി ഐടി ആക്റ്റ് 69എഎ വകുപ്പ് പ്രകാരമാണ് ആപ്പുകള് നിരോധിച്ചിരിക്കുന്നത്.\nവേഗമാകട്ടെ, ഡിസി ബുക്‌സ്‌റ്റോര് റഷ് അവര് ഇനി മണിക്കൂറുകള് കൂടി മാത്രം!\nഎസ്എസ്എല്‍സി പരീക്ഷാഫലം ഇന്ന് രണ്ട് മണിക്ക്\nകവി നീല്‍മണി ഫൂക്കന് ജ്ഞാനപീഠപുരസ്‌കാരം


ഇത് കര്‍ത്താവിന്റെ കണ്ടക്ടര് - sundayshalom\nഇത് കര്‍ത്താവിന്റെ കണ്ടക്ടര്\n35 വര്‍ഷം ഒരു സ്വകാര്യ ബസിലെ കണ്ടക്ടര് ജോലി ചെയ്ത് യേശുവിന്റെ വചനത്തിന്റെ സാക്ഷിയായി ജീവിച്ച അനുഭവങ്ങള് ഏറെ പങ്കുയ്ക്കാനുണ്ട് തോമസ് അമ്പാട്ടിന്. ഇടുക്കി രൂപതയിലെ എഴുകുംവയല് സ്വദേശിയാണ് ഇദ്ദേഹം.\nഏതൊരു ജോലിയും ദൈവത്തെ മഹത്വപ്പെടുത്താന് പറ്റുന്ന രീതിയില് ക്രമീകരിക്കാനാകും. ചെയ്യുന്ന ജോലിയോട് നൂറുശതമാനം നീതി പുലര്‍ത്തിയാല് അതിലൂടെ മറ്റുള്ളവര്‍ക്ക് ദൈവത്തെ കാണിച്ചുകൊടുക്കാനും സാധിക്കും. ദൈവരാജ്യ ശുശ്രൂഷയ്ക്ക് ഒട്ടും സമയം കണ്ടെത്താന് കഴിയാത്ത മേഖലകളിലും മനസുവച്ചാല് അതിന് സാധിക്കും. ദൈവം അതിനുള്ള വഴികളും തുറന്നുതരും.\nഒരു സ്വകാര്യ ബസിലെ കണ്ടക്ടര് ജോലി ചെയ്ത് യേശുവിന്റെ വചനത്തിന്റെ സാക്ഷിയായി ജീവിച്ച അനുഭവങ്ങള് ഏറെ പങ്കുയ്ക്കാനുണ്ട് തോമസ് അമ്പാട്ടിന്. ഇടുക്കി രൂപതയിലെ എഴുകുംവയല് സ്വദേശിയാണ് ഇദ്ദേഹം. 35 വര്‍ഷം ബസിലെ കണ്ടക്ടറായിരുന്ന തോമസ് 1991-ല് ഡിവൈന് ധ്യാനകേന്ദ്രത്തില്‍വച്ച് ധ്യാനത്തില് പങ്കെടുത്തതിലൂടെയാണ് നവീകരണരംഗത്തേക്ക് വരുന്നത്. പുകവലിയുടെ ദുഃശീലമുണ്ടായിരുന്ന ഇദ്ദേഹത്തിന് അതില്‍നിന്നും പൂര്‍ണമായ മോചനം ലഭിച്ചു.\nതനിക്ക് കിട്ടിയ യേശു അനുഭവം മറ്റുള്ളവര്‍ക്ക് പകര്‍ന്നുകൊടുക്കണം എന്ന ചിന്തയായിരുന്നു പിന്നീടങ്ങോട്ട്. ദിനംപ്രതി ആയിരക്കണക്കിന് ആളുകളുമായി ഇടപെടുന്നുവെങ്കിലും ടിക്കറ്റ് കൊടുക്കലും പണം വാങ്ങലുമായി തിരക്കിട്ട ജീവിതംതന്നെ. എങ്ങനെ വചനം പറയും എന്ന ചിന്ത വളര്‍ന്നുകൊണ്ടിരുന്നു. ഒടുവില് തന്റെ ഷര്‍ട്ടിന്റെ പോക്കറ്റില് ‘യേശു ഏക രക്ഷകന്’, ‘ശത്രുക്കളെ സ്‌നേഹിക്കുക’ എന്നീ രണ്ടു വചനങ്ങള് തയ്ച്ച് ചേര്‍ക്കുവാന് തീരുമാനിച്ചു. ടിക്കറ്റെടുക്കുന്ന ഓരോ വ്യക്തിയും ഈ വചനം ശ്രദ്ധിക്കുകയും വായിക്കുകയും ചെയ്യും. വര്‍ഷങ്ങള് നീണ്ട ജോലിക്കിടയില് ലക്ഷക്കണക്കിനാളുകള് ഇവ വായിക്കാനിടയായിട്ടുണ്ട്. അതുവഴി അനേകര്‍ക്ക് ക്രിസ്തുവിനെ കണ്ടെത്താനും ഇടയായിട്ടുണ്ട്. നല്ലതും ചീത്തയുമായ ധാരാളം അനുഭവങ്ങള് ഇതുമൂലം ഉണ്ടായിട്ടുണ്ട്. നല്ല അനുഭവങ്ങളാണ് കൂടുതലും.\nഒരിക്കല് ഒരു മദ്യപാനി ബസില് കയറി. അസഭ്യം പറഞ്ഞ് യാത്രക്കാരെ അസ്വസ്ഥതപ്പെടുത്തിക്കൊണ്ടിരുന്നു. ശത്രുക്കളെ സ്‌നേഹിക്കുക എന്ന വാക്യം ഷര്‍ട്ടിന്റെ പോക്കറ്റില് എഴുതിയിരിക്കുന്നതിനാല് അയാളോട് ദേഷ്യപ്പെടാനും സാധിക്കുകയില്ല. പ്രാര്‍ത്ഥിച്ചുകൊണ്ട് അയാളെ സമീപിച്ചു. ചീത്ത പറഞ്ഞ ആ മനുഷ്യന് പെട്ടെന്ന് അടങ്ങി. അയാള് ഒരിടത്തിരുന്നു. സ്‌നേഹത്തോടെ അയാളോട് സംസാരിച്ചു, ഈശോയെക്കുറിച്ച് പറഞ്ഞു, മദ്യത്തില് നിന്നും മോചനം നേടേണ്ടതിനെക്കുറിച്ചും പറഞ്ഞു. വളരെ ശാന്തനായി ഇറങ്ങിപ്പോയ ആ മനുഷ്യനെക്കുറിച്ചാണ് ബസിലെ യാത്രക്കാര് പോലും പിന്നീട് സംസാരിച്ചത്.\nകര്‍ത്താവ് നല്‍കുന്ന ബോധ്യങ്ങള്\nകരിസ്മാറ്റിക് ധ്യാനത്തില് പങ്കെടുക്കുന്നതിന് ഏതാനും മാസംമുമ്പ് പിതാവിന്റെ രോഗവുമായി ബന്ധപ്പെട്ട് കോട്ടയം മെഡിക്കല് കോളജില് കഴിയേണ്ടി വന്നു. അവിടുത്തെ ജീവിതത്തിനിടയില് പാവപ്പെട്ടവരുടെ വേദന കണ്ട് മനസിലാക്കാനും അലിവുള്ള ഹൃദയം സ്വന്തമാക്കാനും സാധിച്ചു. ആശുപത്രിയില് കഴിയുമ്പോള് അടുത്ത ബഡില് കിടന്ന രോഗി മരിച്ചു. ഡോക്ടര് വെള്ളത്തുണികൊണ്ട് ശരീരം മൂടി. എന്നിട്ടും അടുത്ത് നിന്ന മരിച്ചയാളുടെ ഭാര്യയ്ക്ക് കാര്യം മനസിലായില്ല. ആ സാധു സ്ത്രീ അവിടെത്തന്നെ നിന്നു. കുറെ സമയം കഴിഞ്ഞപ്പോള് തോമസുചേട്ടന് അടുത്തുചെന്ന് മരണവിവരം അറിയിച്ചു. അവര്‍ക്ക് അപ്പോഴാണ് കാര്യം മനസിലായത്. വീട്ടിലേക്ക് മൃതദേഹം കൊണ്ടുപോകാന് ആരും സഹായിക്കാനില്ല. പെട്ടെന്ന് എന്ത് ചെയ്യണമെന്ന് തോമസിനും നിശ്ചയമുണ്ടായിരുന്നില്ല. എങ്കിലും കര്‍ത്താവ് നല്‍കിയ ബോധ്യമനുസരിച്ച് കുറച്ച് പേരോട് പണം വാങ്ങി ആംബുലന്‍സ് വിളിച്ചു. രാത്രിയോടെ മൃതശരീരം അവരുടെ ഗ്രാമത്തിലെത്തിച്ചു. സാധുക്കളെ സഹായിക്കണമെന്ന ചിന്ത കുറെക്കൂടി ശക്തമായത് ഈ സംഭവത്തോടെയാണ്.\nഇദേഹത്തിന്റെ കണ്ടക്ടര് ജോലി മറ്റുള്ളവരില്‍നിന്നും തികച്ചും വ്യത്യസ്തമാണ്. എല്ലാവരോടും സ്‌നേഹത്തോടെ ഇടപെടുന്ന ശൈലിയാണത്. അതുവഴി ധാരാളം സൗഹൃദങ്ങള് ഉണ്ടായിട്ടുണ്ട്. ഭിക്ഷക്കാര് മുതല് ഉന്നത ഉദ്യോഗസ്ഥര്‍വരെ എത്തിനില്‍ക്കുന്നതാണ് സൗഹൃദവലയം. എല്ലാം ബസ് ജോലിയിലൂടെ ലഭിച്ചതും. നിരവധി പുരസ്‌കാരങ്ങള് കണ്ടക്ടര് ജോലിയിലൂടെ ലഭിച്ചിട്ടുണ്ട്. മികച്ച കണ്ടക്ടറായി അദ്ദേഹം പലതവണ തിരഞ്ഞെടുക്കപ്പെട്ടു. റോട്ടറി ക്ലബ് ഉള്‍പ്പെടെയുള്ള സംഘടനകളും അദേഹത്തെ ആദരിച്ചിട്ടുണ്ട്.\nഒരിക്കല് ഒരു രോഗിയും സഹായിയുംകൂടി ബസില് കയറാന് വന്നു. സ്വകാര്യവാഹനം വിളിച്ച് പോകാന് പണമില്ലാത്ത അവസ്ഥയിലാണ് അവര് ബസില് കയറുന്നത്. രോഗിയുടെ അവസ്ഥ വളരെ പരിതാപകരമായിരുന്നു. അയാള് ഇടയ്ക്കിടെ കരയുന്നുണ്ടായിരുന്നു. കട്ടപ്പനയില്‍നിന്നും കോട്ടയം മെഡിക്കല് കോളജിലേക്കുള്ള യാത്രയ്ക്കിടയില് തോമസുചേട്ടന് അയാള്‍ക്കുവേണ്ടി ജപമാല ചൊല്ലി പ്രാര്‍ത്ഥിച്ചുകൊണ്ടിരുന്നു. കോട്ടയത്ത് എത്തിയപ്പോഴേക്കും രോഗിക്ക് വലിയ ആശ്വാസം അനുഭവപ്പെട്ടു.\nഇതേ രോഗി വൈകിട്ട് മടങ്ങിയതും തോമസുചേട്ടന്റെ വണ്ടിയിലായിരുന്നു. അപ്പോഴേക്കും രോഗിയുടെ മുഖം പ്രസന്നമായിരുന്നു. പ്രാര്‍ത്ഥനയുടെയും ജപമാലയുടെയും ശക്തി കൂടുതല് ബോധ്യമാകുന്ന സംഭവമായിരുന്നു അത്.\nജപമാല ജീവിതശൈലിയായതിന് പിന്നില്\nബസ് ജീവിതം തുടങ്ങിയ നാളുകളില് നാല് സിസ്റ്റേഴ്‌സ് ബസില് കയറി. തോമസുചേട്ടന് ഉള്‍പ്പെടെയുള്ള ജീവനക്കാരുടെ സന്തോഷകരമായ ഇടപെടലില് ആകൃഷ്ടരായ അവര് നാല് ജപമാലകള് തോമസുചേട്ടന് സമ്മാനിച്ച് മറ്റ് ജീവനക്കാര്‍ക്കും നല്‍കാന് പറഞ്ഞു. അന്നുമുതല് ജപമാല ധരിക്കുന്നത് ശീലമാക്കി. ജപമാലഭക്തി ജീവിതത്തിന്റെ ഭാഗമായിത്തീരുകയും ചെയ്തു.\nഏതാനും വര്‍ഷംമുമ്പ് ജോലി കഴിഞ്ഞ് വീട്ടിലേക്ക് നടന്നുവരികയായിരുന്നു. ശക്തമായ മഴയും കാറ്റും ഇടിമിന്നലുമെല്ലാംകൊണ്ട് ഭീകരാന്തരീക്ഷം. റോഡില് കുറച്ച് മണ്ണ് ഇടിഞ്ഞുകിടന്നിരുന്നു. മുന്നോട്ട് പോകാന് ശ്രമിക്കവേ അടുത്ത വീട്ടുകാര് വിളിച്ചതിനാല് തിരിച്ചുനടന്നു. ഈ സമയം കടന്നുപോകേണ്ട സ്ഥലത്ത് ഉരുള്‍പൊട്ടലുണ്ടായി. മുന്നോട്ട് നടന്നിരുന്നെങ്കില് തീര്‍ച്ചയായും മരണം സംഭവിക്കുമായിരുന്നു. തൊട്ടടുത്തുള്ള വീട്ടിലേക്ക് കയറി. ആ കുടുംബത്തിലെ അംഗവും അദ്ദേഹത്തിന്റെ ബന്ധത്തില്‍പ്പെട്ട കുടുംബവും ശത്രുതയിലായിരുന്നു. തങ്ങള് നില്‍ക്കുന്ന വീട് സുരക്ഷിതമല്ലാത്തതിനാല് ബന്ധുവീട്ടിലേക്ക് പോകാന് തോമസുചേട്ടന് അയാളെ സ്‌നേഹപൂര്‍വം നിര്‍ബന്ധിച്ചു. അവര് ഒടുവില് അത് അംഗീകരിച്ചു. അങ്ങനെ ഇരുകുടുംബങ്ങളും ഉരുള്‍പൊട്ടലിന്റെ പശ്ചാത്തലത്തില് രമ്യതയിലായി. ഈ സംഭവം തകരുന്ന കുടുംബബന്ധങ്ങളില് ഇടപെടാന് പ്രേരണയായി. ഇതേസമയത്താണ് വികാരിയച്ചന്റെ നിര്‍ദേശപ്രകാരം ഒരു തൊഴില്‍തര്‍ക്കം പരിഹരിക്കാന് നിയുക്തനാകുന്നത്. സങ്കീര്‍ണമായ ആ പ്രശ്‌നം ഏതാനും നാളത്തെ പ്രാര്‍ത്ഥനയും ചര്‍ച്ചകളും ഉപദേശങ്ങളുംവഴി പരിഹരിക്കാന് സാധിച്ചു.\nതോമസുചേട്ടന് കണ്ടക്ടര് ജോലി അവസാനിപ്പിക്കാന് തീരുമാനിച്ചു. തുടര്‍ന്നുള്ള കാലം എന്തു ചെയ്യുമെന്ന് ചിന്തിച്ചു. കര്‍ത്താവിനുവേണ്ടി എന്തെങ്കിലും ചെയ്യാന് തീരുമാനിച്ചു. അങ്ങനെയാണ് നിസാരവും സങ്കീര്‍ണവുമായ കാരണങ്ങളാല് തകര്‍ന്നുകൊണ്ടിരിക്കുന്ന അനേക കുടുംബങ്ങളെ കൂട്ടിയിണക്കാനുള്ള ദൗത്യത്തില് പങ്കുചേരുന്നത്. ഒരിക്കലും യോജിക്കാനാകില്ല എന്ന് പറഞ്ഞ് വേര്‍പിരിഞ്ഞ് കഴിഞ്ഞിരുന്ന അമ്പതോളം ദമ്പതികളെ ഒരുമിപ്പിക്കാന് തോമസുചേട്ടന് സാധിച്ചു. സൗമ്യമായ ഇടപെടലുകളിലൂടെയും പ്രാര്‍ത്ഥനയിലൂടെയുമെല്ലാം എത്ര തകര്‍ന്ന ബന്ധങ്ങളെയും കൂട്ടിയിണക്കാന് കഴിയുമെന്ന് ഇദ്ദേഹം പറയുന്നു. രണ്ടുപേരെയും കേള്‍ക്കാന് തയാറായും പരസ്പരം നന്മകള് കണ്ടെത്താന് പ്രേരിപ്പിച്ചുമാണ് ഈ ദൗത്യം ഇദ്ദേഹം നിര്‍വഹിക്കുന്നത്. എത്ര മോശം വ്യക്തിയായാലും പത്ത് നന്മകളെങ്കിലും ജീവിതപങ്കാളിക്ക് കണ്ടെത്താന് കഴിയും. എന്തെങ്കിലും കുറവുകളില്ലാത്ത ഒരു കുടുംബവും ലോകത്തില്ല. അതിനാല് കുറവുകള് ഉള്‍ക്കൊണ്ട് മുന്നോട്ട് പോവുകയാണ് ഉചിതം. പലപ്പോഴും ഏറെ സങ്കീര്‍ണവും ത്യാഗപൂര്‍ണവുമായ ദൗത്യനിര്‍വഹണമാണിത്. സ്വയം കഴുതയായാലേ ഒരുവനെ നേടുവാന് സാധിക്കൂ . ഇതാണ് തോമസുചേട്ടന്റെ ആപ്തവാക്യം. പരിഹാസങ്ങളും അപമാനങ്ങളും പലപ്പോഴും നേരിടേണ്ടി വന്നിട്ടുണ്ട്. അവയെല്ലാം ദൈവസന്നിധിയില് സമര്‍പ്പിച്ച് മുന്നോട്ട് നീങ്ങുന്നു. അനുദിനമുള്ള ദിവ്യബലിയാണ് ശക്തിസ്രോതസ്. മൂന്ന് കിലോമീറ്റര് രാവിലെ നടന്ന് ജപമാല ചൊല്ലി അന്നത്തെ നിയോഗങ്ങളെല്ലാം മാതാവിന് സമര്‍പ്പിച്ചാണ് പള്ളിയില് എത്തുന്നത്.\nവിന്‍സെന്റ് ഡി പോള് സൊസൈറ്റിയില് പ്രവര്‍ത്തിക്കുകയും ഭവനങ്ങള് സന്ദര്‍ശിക്കുകയും ചെയ്യുന്ന ത് ജീവിതശൈലിയാണെന്ന് പറയാം. ഇടവകയില് ഒരു പാലിയേറ്റീവ് യൂണിറ്റ് ഇദ്ദേഹത്തിന്റെ നേതൃത്വത്തില് പ്രവര്‍ത്തിക്കുന്നു. രണ്ട് സിസ്റ്റേഴ്‌സ് ഉള്‍പ്പെടെ ഇരുപതോളം അംഗങ്ങള് കൂട്ടായ പരിശ്രമത്തിലൂടെ രോഗികളുടെ ഭവനങ്ങള് സന്ദര്‍ശിക്കുകയും വേണ്ട പരിചരണം നല്‍കുകയും ചെയ്യുന്നു. രോഗശയ്യയിലായരിക്കുന്നവര്‍ക്ക് ആത്മീയമായ സഹായങ്ങള് ധാരാളം ആവശ്യമുണ്ട്. നല്ല മരണത്തിന് പലരെയും ഒരുക്കേണ്ടതുണ്ട്. പ്രത്യാശയും സന്തോഷവും പകര്‍ന്നു നല്‍കേണ്ടവരുണ്ട്. സാമ്പത്തിക സഹായങ്ങള്, രോഗീപരിചരണം, മുറി വൃത്തിയാക്കല് തുടങ്ങിയവയൊക്കെ ആവശ്യമായി വരും. ടീം വര്‍ക്കിലൂടെ ഇത്തരം കാര്യങ്ങള് നടപ്പിലാക്കുന്നു. നേത്രദാനത്തിന് തയാറായ ഏഴുപേരുടെ കണ്ണുകള് യഥാസമയം ഇടപെട്ട് ശേഖരിച്ചതുവഴി പതിനാല് പേര്‍ക്ക് കാഴ്ചയുടെ ലോകം തുറന്നു കിട്ടി. പാലിയേറ്റീവ് പ്രസ്ഥാനത്തിലൂടെയാണ് ഇത് സാധിച്ചത്. രൂപതയില് ഏറ്റവും കൂടുതല് പേര് നേത്രദാനം നടത്തിയ ഇടവകയാകാനും ഇതുവഴി സാധിച്ചു. എല്ലാ വര്‍ഷവും രോഗികള്‍ക്കുവേണ്ടി പ്രത്യേക കുര്‍ബാന പാലിയേറ്റീവ് മിനിസ്ട്രിയുടെ നേതൃത്വത്തില് ക്രമീകരിക്കാറുണ്ട്.\nതോമസുചേട്ടന്റെ എല്ലാ പ്രവര്‍ത്തനങ്ങള്‍ക്കും താങ്ങും തണലും പ്രോത്സാഹനവുമായി നിലകൊള്ളുന്നത് ഭാര്യ ത്രേസ്യാമ്മയാണ്. മൂന്ന് മക്കളാണ് ഇവര്‍ക്കുള്ളത്: മിന്നു, ലിന്നു, ലിബിന്.\nകുടുംബത്തകര്‍ച്ചകള്‍ക്ക് പ്രധാനകാരണം മദ്യപാനമാണ്. മദ്യനിരോധന സമിതിയുമായി ചേര്‍ന്ന് മദ്യത്തിനെതിരായ പ്രവര്‍ത്തനങ്ങളിലും തോമസുചേട്ടന് പ്രവര്‍ത്തനനിരതനാണ്. ഇടവകയ്ക്ക് പുറത്തുള്ള കുടുംബങ്ങളിലേക്കും തോമസുചേട്ടന് കടന്നുചെല്ലാറുണ്ട്. കല്ലാര് സബ്-സോണ് കോ-ഓര്‍ഡിനേറ്ററായും ഇപ്പോള് പ്രവര്‍ത്തിച്ചുവരുന്നു. നവദര്‍ശനധ്യാനകേന്ദ്രവുമായി ബന്ധപ്പെട്ട് കൗണ്‍സലിങ്ങ് ശുശ്രൂഷയിലും ഇദ്ദേഹം വ്യാപൃതരാണ്.\nഒരു കണ്ടക്ടര് എന്ന നിലയില് എല്ലാവരോടും സ്‌നേഹത്തോടെ പെരുമാറി ഒരിക്കലും ദേഷ്യപ്പെടാത്ത കണ്ടക്ടര്, കൃത്യമായി ബാലന്‍സ് കൊടുക്കുന്ന കണ്ടക്ടര് എന്നീ നിലകളിലെല്ലാം നാട്ടുകാരുടെ പ്രശംസ പിടിച്ചുപറ്റിയ ഇദ്ദേഹത്തെക്കുറിച്ച് പ്രമുഖ മാധ്യമങ്ങളിലും വാര്‍ത്തവന്നിട്ടുണ്ട്.\nആത്മീയ ജീവിതവും ഭൗതികജീവിതവും തമ്മില് വേര്‍പിരിക്കാനാവാത്തവിധം ക്രിസ്തുവില് ഒന്നാക്കി മാറ്റിയതാണ് തോമസുചേട്ടനെ വ്യത്യസ്തനാക്കിയത്. എളിമയോടെ വ്യാപരിച്ചുകൊണ്ട് ഏത് പ്രസ്ഥാനത്തിലും ഇടപെടാനും പരിഹാരം കണ്ടെത്തുവാനും ഇദ്ദേഹത്തിന് സാധിക്കുന്നത് ദൈവത്തിന്റെ പ്രത്യേക കൃപകൊണ്ടുതന്നെ.


50 വര്‍ഷം മുന്‍പ് തീയിട്ടു, ഇപ്പോഴും കത്തിക്കൊണ്ടിരിക്കുന്നു; ഇതാണ് ഭൂമിയിലെ മനുഷ്യ നിര്‍മ്മിത നരകം! | Social Post | Social Post | Muziriz Post\nനരകം എന്ന സങ്കല്പത്തെപ്പറ്റി പറയുമ്പോൾ നമ്മുടെ മനസിലേക്ക് ഓടിയെത്തുക കത്തിയെരിയുന്ന അഗ്നിനാളമാണ്. എന്നാൽ ആർക്കും അത്തരത്തിൽ ഒരു സ്ഥലം നേരിൽ കാണാനുള്ള അവസരം ലഭിച്ചിട്ടുമില്ല. പ്രസ്തുത നരകത്തിലേക്കുള്ള വാതിലെന്നു വിശേഷിപ്പിക്കപ്പെടുന്ന ഒരു സ്ഥലം ഈ ഭൂമിയിലുണ്ട്. ഉയർന്നു പൊങ്ങുന്ന അഗ്നി നാളങ്ങൾ കൊണ്ട് സർവം ചുട്ടെരിക്കപ്പെടുന്ന ഒരിടം. അതും ഒരു വലിയ മരുഭൂമിയുടെ നടുവില്. തുര്‍ക്മെനിസ്ഥാനില് സ്ഥിതി ചെയ്യുന്ന ഈ സ്ഥലം ഒരു ഗ്യാസ് കേറ്റർ ആണ്.\nതുര്‍ക്മെനിസ്ഥാന് സോവിയറ്റ് യൂണിയന്‍റെ ഭാഗമായിരുന്ന കാലത്ത് സോവിയറ്റ് ശാസ്ത്രഞ്ജർ കണ്ടെത്തിയതാണ് ഇവിടുത്തെ വാതക നിക്ഷേപം. എണ്ണപ്പാടമാണെന്നു കരുതി കുഴിച്ചപ്പോള് വളരെ അപ്രതീക്ഷിതമായി ഒരു ഗര്‍ത്തം ഇവിടെ രൂപപ്പെടുകയും അതില് നിന്നും മനുഷ്യ ജീവനുതന്നെ ദോഷകരമാകുന്ന വാതകങ്ങള് പുറത്തുവരുവാന് തുടങ്ങുകയും ചെയ്തു. അത്തരത്തിൽ വിഷവാതകങ്ങളിലൂടെ ഇവിടെ അപകടങ്ങൾ വരാതിരിക്കുന്നതിനായി ഈ പ്രദേശത്ത് തീ ഇടുകയായിരുന്നു.\nമുസിരിസ് പോസ്റ്റിനെ ടെലഗ്രാം, വാട്‌സാപ്പ് എന്നിവയിലൂടേയും ഫോളോ ചെയ്യാം. വീഡിയോ സ്‌റ്റോറികള്‍ക്കായി ഞങ്ങളുടെ യൂട്യൂബ് ചാനല് സബ്‌സ്‌ക്രൈബ് ചെയ്യുക \_\nവാതകങ്ങൾ ഉടനടി കത്തി നശിക്കുമെന്ന പ്രതീക്ഷയോടെയാണ് തീ ഇട്ടതെങ്കിലും 50 വർഷങ്ങൾക്കിപ്പുറവും അഗ്നി ഗോളമായിത്തന്നെ ഈ പ്രദേശം നിലനിൽക്കുന്നു. ഇപ്പോൾ പല സഞ്ചാരികളും ഏറെ ആസ്വദിക്കുന്ന ഒരു ദൃശ്യമായി മാറിക്കഴിഞ്ഞു. രാത്രി കാലങ്ങളിലാണ് ഇതിന്റെ ഭംഗി വർധിക്കുന്നത്. രാത്രിയിൽ ചുവന്നുതെളിഞ്ഞു കത്തുന്ന തീജ്വാലകള് കിലോമീറ്ററുകള് അകലെ നിന്നുപോലും കാണുവാന് സാധിക്കും. ഇപ്പോൾ ഈ പ്രദേശം പ്രത്യേകം സംരക്ഷിക്കപ്പെടുന്ന മേഖലയാണ്.\nMuziriz Post Muziriz Post News darvaza gas crater Shining of the Karakum hell on earth


സമദ് കാരാടന്: ഓര്‍മ്മകളിലെ റഹീം മേച്ചേരി\n(പ്രമുഖ പത്രപ്രവര്‍ത്തകനും എഴുത്തുകാരനും 'ചന്ദ്രിക' എഡിറ്ററും മുസ്ലിം ലീഗ് നേതാവുമായിരുന്ന റഹീം മേച്ചേരിയെക്കുറിച്ച് പ്രശസ്ത പത്രപ്രവര്‍ത്തകയും എഴുത്തുകാരിയുമായ മേരി ലില്ലി എഴുതിയ ലേഖനം)\nറഹീം മേച്ചേരിയെ അറിയാത്ത തലമുതിര്‍ന്ന പത്രപ്രവര്‍ത്തകര് കേരളത്തില് ഉണ്ടാവില്ല. എത്രയോ കാലം അദ്ദേഹം ചന്ദ്രിക പത്രാധിപ സമിതിയില് അംഗമായിരുന്നു. രാഷ്ട്രീയത്തില് വളരെ വ്യക്തമായ നിലപാടുകള് ഉണ്ടായിരുന്ന വ്യക്തി. ഈടുറ്റ ഒരുപാട് ലേഖനങ്ങള് അദ്ദേഹം എഴുതിയിട്ടുണ്ട്. കോഴിക്കോട്ടെ രാഷ്ട്രീയസാംസ്കാരിക മേഖലകളില് സ്വന്തമായ മുദ്രകള് പതിപ്പിച്ച ആള് . അതിലേറെ അദ്ദേഹത്തെ ശ്രദ്ധേയനാക്കിയത് അദ്ദേഹത്തിന്‍റെ ലാളിത്യം തന്നെ ആയിരുന്നു. മുണ്ടും മടക്കി കുത്തി കോഴിക്കോട്ടെ വീഥികളിലൂടെ തലയുയര്‍ത്തി പിടിച്ചു നടന്നു പോയിരുന്ന പ്രഗല്‍ഭനായ ഒരു പത്രാധിപര്. ഞാന് ചന്ദ്രികപത്രത്തില് സ്ഥിരമായി പോകുമ്പോള് എഡിറ്റര് സി.കെ താനൂര് ആണ്. ചന്ദ്രികയില് ബാക്കി എല്ലാവരുമായും നല്ല സൗഹൃദത്തില് ആണെങ്കിലും റഹീം മേച്ചേരി എഴുതുന്ന ലേഖനങ്ങള് വായിച്ചിട്ടുണ്ട് എന്നല്ലാതെ പരിചയപ്പെട്ടിട്ടില്ല. ഉച്ച കഴിഞ്ഞാണ് ചന്ദ്രികയില് പോകുന്നതെങ്കില് ന്യൂസ് ഡെസ്ക്കില് അദ്ദേഹം ഇരിക്കുന്നത് കണ്ടിട്ടുണ്ട്, പക്ഷെ അത് റഹീം മേച്ചേരി ആണെന്ന് അന്നെനിക്ക് അറിയില്ലായിരുന്നു.\nഒരു മാഗസിനില് ജോലി കിട്ടി ചുരമിറങ്ങി ഞാന് കോഴിക്കോട് എത്തി രണ്ടോ മൂന്നോ മാസം കഴിഞ്ഞപ്പോള് ആ സ്ഥാപനം ഒരു മുന്നറിയിപ്പും ആര്‍ക്കും കൊടുക്കാതെ തൃശൂരിലേക്ക് ഷിഫ്റ്റ് ചെയ്തു. കൈയില് ഒരു രൂപ പോലും ഇല്ലാതെ കോഴിക്കോട് ജോലി അന്വേഷിച്ചു അലയുന്ന കാലം. വര്‍ക്കിംഗ് വിമന്‍സ് ഹോസ്റ്റല് ആയതിനാല് ജോലി ഇല്ലാതെ അവിടെ താമസിക്കാന് കഴിയില്ല. ജോലി ഉണ്ടോ ഇല്ലയോ എന്നൊന്നും ആരും അറിയാന് പോകുന്നില്ല. രാവിലെ ജോലി അന്വേഷിച്ച് ഇറങ്ങാം. തെണ്ടി തിരിഞ്ഞു തിരിച്ചു വരാം. ജോലി ഇല്ലാതെ എനിക്ക് തിരിച്ചു വീട്ടിലേക്കും പോകാന് കഴിയാത്ത അവസ്ഥ. അതിനിടയിലാണ് എന്‍റെ കവിതകള് വായിച്ചു സജി എന്നൊരു ചെറുപ്പക്കാരന് എത്തുന്നത്. ഒന്ന് രണ്ടു തവണ ഓഫീസില് എത്തി ഒരു മാഗസിന് വേണ്ടി എന്‍റെ ഇന്റര്‍വ്യൂ എടുക്കണം എന്ന് പറഞ്ഞിരുന്നു. കുറച്ചു കഴിയട്ടെ അതിനു മാത്രം ഞാന് ഇപ്പോള് വളര്‍ന്നിട്ടില്ല എന്ന് പറഞ്ഞു അയാളെ തിരിച്ചയച്ചു. പക്ഷെ സജി എപ്പോഴും അക്കാര്യം പറഞ്ഞു വന്നുക്കൊണ്ടിരുന്നു. ഒരു ദിവസം സജി അന്വേഷിച്ചു വന്നപ്പോള് പഴയ ഓഫീസിന്‍റെ അടുത്തുള്ള സ്ഥാപനം കാര്യം പറഞ്ഞു. ജോലി ഇല്ല. ഹോസ്റ്റലില് കാണും എന്ന്.\nസജി അങ്ങനെ ഹോസ്റ്റല് അന്വേഷിച്ചു വന്നു. ഹോസ്റ്റലില് എത്തിയപ്പോള് സജിക്ക് ഒരു വീണ്ടു വിചാരം. എങ്ങനെ സ്ത്രീകള് മാത്രമുള്ള ഹോസ്റ്റലില് കയറി ചെല്ലും. നേരെ ഹോസ്റ്റല് ഓഫീസില് പോകാം. അമ്പല കെട്ടിനുള്ളില് ആണ് ഓഫീസ്. സജി അവിടെ ചെന്നു വാര്‍ഡനെ കണ്ടു. എനിക്ക് മേരി ലില്ലിയുടെ ഒരു ഇന്റര്‍വ്യൂ എടുക്കണം. അവര്‍ക്കിപ്പോള് ജോലി ഇല്ല. അതുകൊണ്ടാണ് ഇവിടെ അന്വേഷിച്ചു വന്നത് എന്നൊക്കെ പറഞ്ഞു. മേട്രന് അതിസുന്ദരിയും കുലീനമായ മുഖവുമുള്ള ഒരു സ്ത്രീയാണ്. പക്ഷെ ഒരു കര്‍ക്കശകാരി കൂടി ആയിരുന്നു. അവരുടെ ഭംഗിക്ക് ചേരാത്ത ഒരു ഭാവം എപ്പോഴും അവരുടെ മുഖത്തുണ്ടായിരുന്നു. ഉച്ചക്ക് ഞാന് മെസ്സില് പോകുമ്പോള് കൃത്യമായി അവര് വന്നു കയറും. കാണുമ്പോള് ജോലി ഇല്ലാതെ അവിടെ താമസിക്കാന് കഴിയില്ല എന്ന കാര്യം ഓര്‍മ്മിപ്പിക്കും. അവരെ കാണാതിരിക്കാന് വേണ്ടി ഞാന് ഉച്ചക്ക് ഭക്ഷണം കഴിക്കാതെ ആയി. മെസ്സ് ഫീ കൃത്യമായി കൊടുക്കുന്നുണ്ടെങ്കിലും വിശന്നു റൂമില് തന്നെ ഇരിക്കും. രാത്രി മെസ്സില് പോകുമ്പോള് സീത ടീച്ചറും തങ്കം ടീച്ചറും ഉണ്ടാവും. മേട്രന് അവരെ കുറച്ചു പേടി ഉള്ളതായി തോന്നിയിട്ടുണ്ട്. അതുകൊണ്ടു എന്നെ കണ്ടാലും ഒന്നും മിണ്ടില്ല. രാത്രി പലപ്പോഴും മേട്രന് വന്നു എന്‍റെ മുഖത്ത് മാന്തുന്ന സ്വപ്നം കണ്ടു കരഞ്ഞു ഞാന് ഞെട്ടി ഉണര്‍ന്നു. തങ്കം ടീച്ചര് കുട്ടി ഇങ്ങനെ ആയാല് എന്താ ചെയ്യാ? ഈശ്വരന് അല്ലേ വലുത് , ഈശ്വരന് ഒരു വഴി കണ്ടിട്ടുണ്ടാവും എന്നൊക്കെ പറയും. സജി പിന്നീട് പലതവണ വന്നു എന്നോട് ക്ഷമ ചോദിച്ചെങ്കിലും കാര്യങ്ങള് പിടി വിട്ടു പോയിരുന്നു. അയാള് എന്നെ ദ്രോഹിക്കണം എന്ന് വിചാരിച്ചു ചെയ്തതായിരുന്നില്ല. ഉദ്ദേശ ശുദ്ധി എനിക്ക് പാരയായി മാറി എന്ന് മാത്രം.\nആയിടെ ആണ് എന്‍റെ ഒരു കവിത തേജസ് വാരികയില് വന്നത്. എന്‍റെ സഹപ്രവര്‍ത്തകന് ഗണേശേട്ടന് പറഞ്ഞിട്ടാണ് ഞാന് തേജസിലേക്ക് കവിത അയച്ചത്. ഗണേശേട്ടന് ഒരു ദിവസം എന്നെ വിളിച്ചു പറഞ്ഞു ലില്ലി തേജസില് ചെന്നു ബുക്ക് വാങ്ങണം. കോപ്പി അയക്കാന് അവരുടെ കൈയില് അഡ്രസ് ഇല്ല എന്ന്. അന്നു വൈകുന്നേരം ഞാനും കൂട്ടുകാരി ശ്രീലതയും കൂടി തേജസ്സില് എത്തി. പുറത്തു നിന്നും അകത്തേക്ക് നോക്കുമ്പോള് നിലം കണ്ണാടി പോലെ വെട്ടി തിളങ്ങുന്നു. മുഖം കാണാം. ചെരുപ്പ് എല്ലാം പുറത്താണ്. ശ്രീലത പറഞ്ഞു ഇവിടെ ഒരു പ്യൂണ് ആയിട്ടാണെങ്കിലും ജോലി കിട്ടിയാല് മതിയായിരുന്നു. അത്രയും വൃത്തി ഉണ്ടല്ലോ എന്ന്. വാരിക തന്നത് അസിസ്റ്റന്റ് എഡിറ്റര് ഹനീഫ് ആണ്. എവിടെയാണ് ജോലി എന്ന് ചോദിച്ചു. ഞാന് പറഞ്ഞു ജോലിക്ക് വേണ്ടി തെണ്ടി തിരിഞ്ഞു നടക്കുകയാണ് എന്ന്. അപ്പോള് അവിടെ ഒരു വേക്കന്‍സി ഉണ്ടെന്നും ഒരു ബയോ ഡാറ്റ തരാനും പറഞ്ഞു. മരണത്തിലും ജീവിതത്തിനുമിടയിലെ നൂല്‍പാലത്തിനിടയില് അലഞ്ഞ നടന്ന എനിക്ക് കിട്ടിയ ഒരു കച്ചിത്തുരുമ്പായിരുന്നു തേജസിലെ ആ ജോലി.\nതേജസ്സില് എനിക്ക് പുറമേ വേറെ ഒരു പെണ്‍കുട്ടി കൂടി ഉണ്ടായിരുന്നു. കമറു. കമര്‍ജാന് എന്ന കമറു. അവിടെ നിന്നും എനിക്ക് കിട്ടിയ നല്ല ഒരു സുഹൃത്താണ് സലീം. കമറുവിന്‍റെ പൊട്ടത്തരങ്ങള് എനിക്കും സലീമിനും എപ്പോഴും ചിരിക്കാന് വക നല്‍കി. നര്‍മ്മബോധം നന്നായി ഉള്ള സലീമും ഞാനും കമറുവിനോടൊപ്പം മിക്കവാറും ചിരിച്ചു കൊണ്ടു തന്നെ ജോലി ചെയ്തു. അന്യമതത്തില് പെട്ട ഏക ഒരാള് അവിടെ ഞാന് മാത്രമേ ഉണ്ടായിരുന്നുള്ളൂ. എന്നോട് അന്തസ്സോടെയും ആഭിജാത്യത്തോടെയും കൂടി തന്നെ അവര് പെരുമാറി. ഗ്രീന് പേജ് എന്നൊരു പംക്തി തന്നു. അക്കാലത്താണ് രണ്ടാം മാറാട് കലാപവും ഗുജറാത്ത് കൂട്ട കൊലയുമൊക്കെ നടക്കുന്നത്. മാറാടിലേക്ക് എന്നെ ആദ്യമായി ഒരു ലേഖനം എടുക്കാന് പറഞ്ഞയക്കുന്നത് നാസര്‍ക്ക ആണ്. നാസര്‍ക്ക അന്നു മാധ്യമം ആഴ്ചപ്പതിപ്പിന്‍റെ എഡിറ്റര് ആണ്. മാധ്യമത്തിനു വേണ്ടിയായിരുന്നു പറഞ്ഞു വിട്ടത്. ആദ്യം പോലീസ് ഞങ്ങളെ തടഞ്ഞു. എന്‍റെ കൂടെ കൂട്ടുകാരി ഹസീന ഉണ്ടായിരുന്നു. ഹസീന തലയില് മഫ്ത ധരിച്ചിരുന്നത് കൊണ്ടായിരുന്നു പോലീസിന്‍റെ എതിര്‍പ്പ്. ബുദ്ധിവികാസം പ്രാപിച്ചിട്ടില്ലാത്ത കുട്ടികള്‍ക്ക് വേണ്ടി സൌജന്യമായി ഹസീന നവജ്യോതി എന്ന ഒരു സ്ഥാപനം നടത്തുന്നുണ്ട്. ഹസീനക്ക് അരയസമാജം സെക്രട്ടറി സുരേഷിനെ പരിചയമുണ്ട്. ഞാനും ഹസീനയും തര്‍ക്കിച്ചു തര്‍ക്കിച്ചു ഒടുവില് പോലീസ് ഞങ്ങള്‍ക്ക് അനുമതി തന്നു. ആ ലേഖനം ശരിക്കും ഒരു വഴിത്തിരിവായിരുന്നു. മാറാട് കലാപത്തെ കുറിച്ച് പലരും പുസ്തകങ്ങള് ഇറക്കിയപ്പോള് ആ ലേഖനം എന്നോട് ചോദിച്ചു വാങ്ങി. പിന്നീട് തേജസിനു വേണ്ടിയും പല പ്രസിദ്ധികരങ്ങള്‍ക്ക് വേണ്ടിയും മാറാട് വീണ്ടും പോയി. ഗുജറാത്ത് കലാപം നടന്നപ്പോള് ഒരുപാട് ലേഖനങ്ങള് എഴുതാന് എനിക്ക് തേജസ് അവസരം തന്നു. ഇന്നും ഒരുപാട് സന്തോഷത്തോടെ ആണ് ഞാന് അവിടെ ജോലി ചെയ്ത വര്‍ഷങ്ങളെ ഓര്‍ക്കുന്നത്. എന്‍റെ മനസ്സിലെ ചിരി ഞാന് വീണ്ടെടുത്ത ദിനങ്ങള് ആയിരുന്നു അത്. സലീം ഇന്ന് തേജസ് പത്രത്തിന്‍റെ ഡല്‍ഹി ബ്യൂറോ ചീഫ് ആണ്. സലീമും പറയാറുണ്ട് ജീവിതത്തില് ഏറ്റവും സന്തോഷത്തോടെ ജോലി ചെയ്തത് അവിടെ വെച്ചാണ് എന്ന്.\nതേജസ്സില് വെച്ചാണ് ഞാന് റഹീം മേച്ചേരിയെ കുറിച്ച് കേള്‍ക്കുന്നത്. അദ്ദേഹം എഴുതിയ ലേഖനങ്ങള് തേജസ്സിലും വന്നിരുന്നു. അദ്ദേഹം മാത്രമല്ല സിവിക് ചന്ദ്രന്, രാഘവന് അത്തോളി, എ.പി കുഞ്ഞാമു, മുകുന്ദന് സി. മേനോന് തുടങ്ങി നിരവധി പേരുടെ ലേഖനങ്ങള് സ്ഥിരമായി വരുന്നുണ്ട്. തേജസ്സിലെ വിശാലമായ ലൈബ്രറിയില് പല എഴുത്തുകാരും രാവിലെ മുതല് വന്നു വായിക്കുമായിരുന്നു. സിവിക് മാഷ്, രാഘവന് അത്തോളി എന്നിവര് ലൈബ്രറിയിലെ സ്ഥിരം വായനക്കാര് ആയിരുന്നു. അതിനിടെ ചന്ദ്രികയില് സി. കെ താനൂര് റിട്ടയര് ആയി. പകരം റഹീം മേച്ചേരി ചന്ദ്രികയുടെ പത്രാധിപര് ആയി. അതിനുശേഷം ഞാന് ആദ്യമായി ചന്ദ്രികയില് എത്തിയപ്പോള് നവാസ് പുനൂര് പറഞ്ഞു പുതിയ എഡിറ്റര് റഹീം മേച്ചേരിയെ പരിചയപ്പെടുത്തി തരാമെന്ന്. അദ്ദേഹത്തിന്‍റെ ലാളിത്യം ആണ് ഞാന് ആദ്യം ശ്രദ്ധിച്ചത്.\nആ സമയത്താണ് ഞാന് ഒലിവ് പബ്ലിക്കേഷനിലേക്ക് മാറുന്നത്. കേരളത്തിന്‍റെ രാഷ്ട്രീയ ചരിത്രം എന്ന പുസ്തകം അവര് പ്ലാന് ചെയ്തപ്പോള് എം.കെ. മുനീര് സാറിനോട് എന്‍റെ പേര് നിര്‍ദ്ദേശിച്ചത് ഇന്ത്യാ വിഷന് റെസിഡന്റ് എഡിറ്റര് ജമാലുദ്ദീന് ഫാറൂഖി ആണ്. നാസര്‍ക്ക അപ്പോഴേക്കും ഇന്ത്യാവിഷനില് എത്തിയിരുന്നു. വേറെ ആരെയും അന്വേഷിക്കേണ്ട നാസറിന്‍റെ സുഹൃത്ത് നന്നായി എഴുതുമെന്നു പറഞ്ഞത് അദ്ദേഹമാണ്. അതു പറയാന് കാരണം അതിനു ഏകദേശം ഒരുമാസം മുന്‍പ് വേറെ ഒരു മാസികയ്ക്കു വേണ്ടി ഞാന് കൊച്ചി ഇന്ത്യാവിഷനില് പോയി നികേഷ് കുമാറിനെയും കോഴിക്കോട് വെച്ചു ജമാലുദ്ദീന് ഫാറൂഖിയെയും ഇന്റര്‍വ്യൂ ചെയ്തിരുന്നു. മുനീര് സാര് അന്നു മന്ത്രി ആണ്. അങ്ങനെ ഒരു ദിവസം മുനീര് സാര് എന്നെ വിളിപ്പിച്ചു ഞാന് എഴുതിയ മാറ്ററുകള് എല്ലാം നോക്കി. പിന്നീട് ഒരു വെള്ളിയാഴ്ച എന്നെയും നാസര്‍ക്കയെയും വിളിച്ചു കൊണ്ടു പോയി ഒലിവില് എനിക്ക് ഒരു കാബിന് കാണിച്ചു തന്നത് മുനീര് സാര് ആണ്. മന്ത്രിയുടെ ഒരു ആര്‍ഭാടവും കാണിക്കാതെ. മിക്ക വെള്ളിയാഴ്ച മുനീര് സാര് വരും. എന്‍റെ എതിരെ ഉള്ള കസേരയില് ഇരിക്കും. ഞാന് എഴുതിയതിന്‍റെ പ്രിന്‍റ് വാങ്ങി കൊണ്ടു പോകും. എന്‍റെ മുന്നില് ഇരിക്കുന്നത് സംസ്ഥാനം ഭരിക്കുന്ന ഒരു മന്ത്രി ആണെന്ന് എനിക്ക് ഒരിക്കലും തോന്നിയിരുന്നില്ല. കാരണം ആ രീതിയില് ആയിരുന്നു ഒലിവിലെ എല്ലാവരോടും മുനീര് സാര് പെരുമാറിയിരുന്നത്. ചായ വന്നാല് അദ്ദേഹം അതു കുടിക്കും മുന്‍പ് ഞങ്ങള്‍ക്കെല്ലാം എടുത്തു തരും. മന്ത്രി ആകും മുന്‍പ് അങ്ങനെ ആയിരുന്നത്രെ. മന്ത്രി ആയപ്പോഴും അദ്ദേഹം ആ ശീലങ്ങള് മാറ്റിയില്ല. പക്ഷെ ഇന്ത്യാവിഷനില് അദ്ദേഹം ജീവനക്കാരോട് വളരെ കൃത്യമായ ഒരു അകലം പാലിച്ചിരുന്നു.\nഅവിടെ സ്ഥിരം സന്ദര്‍ശകന് ആയിരുന്നു റഹീം മേച്ചേരി. ഞാന് അവിടെ എത്തിയതിനു ശേഷം ഒരു ദിവസം റഹീം മേച്ചേരി കയറി വന്നു. എന്നോട് എഴുതുന്ന പുസ്തകം എവിടെ വരെ എത്തി എന്നൊക്കെ ചോദിച്ചു. റഫര് ചെയ്യുന്ന പുസ്തകങ്ങളെ കുറിച്ചും സംസാരിച്ചു. പൊതുവേ സ്ത്രീകള്‍ക്ക് രാഷ്ട്രീയ പുസ്തകങ്ങള് വായന കുറവാണല്ലോ എന്നും സൂചിപ്പിച്ചു. നാസര്‍ക്ക ആയിരുന്നു എന്തൊക്കെ പുസ്തകങ്ങള് റഫര് ചെയ്യണം എന്ന് പറഞ്ഞു തന്നിരുന്നത്. ചില പുസ്തകങ്ങള് അദ്ദേഹവും പറഞ്ഞു തന്നു. അപ്പോഴേക്കും നാസര്‍ക്ക ഡല്‍ഹിയിലേക്കു പോയിരുന്നു. അധികം വൈകാതെ മറ്റൊരു ദിവസം രാവിലെ റഹീം മേച്ചേരി വീണ്ടും വന്നു. അദ്ദേഹത്തിനു ഒരു പൊളിറ്റിക്സ് പുസ്തകം എഴുതാന് കുറെ ആയി പ്ലാന് ഉണ്ടെന്നും ഈ വര്‍ക്ക് തീര്‍ന്നാല് ലില്ലിക്ക് പുസ്തകങ്ങള് റഫര് ചെയ്യാനും കുറച്ചു നോട്ട് എഴുതാനും മറ്റുംഎന്നെ സഹായിക്കാന് കഴിയില്ലേ എന്ന് ചോദിച്ചു. ഞാന് എഴുതിയ ലേഖനങ്ങള് നാസര്‍ക്കയും മുനീര് സാറുമൊക്കെ അംഗീകരിക്കുന്നതിനാല് എനിക്ക് ഒരു ആത്മവിശ്വാസമൊക്കെ വന്നിരുന്നു. അതുകൊണ്ടു ഞാന് ചെയ്തു തരാം എന്ന് സമ്മതിച്ചു.\nപിന്നീടൊരു ദിവസം റഹീം മേച്ചേരി വരുമ്പോള് കൈയില് കുറെ ചെറിയ പൊതികള് ഉണ്ടായിരുന്നു. എന്‍റെ എതിരെയുള്ള കസേരയില് വന്നിരുന്നു. സുഖമില്ല. ഡോക്ടറെ കാണാന് വന്നതാണ് എന്ന് പറഞ്ഞു. കുറച്ചു നേരം സംസാരിച്ചിരുന്നു അദ്ദേഹം യാത്ര പറഞ്ഞു പോയി. ഒരു പത്ത് മിനിറ്റ് കഴിഞ്ഞപ്പോള് അദ്ദേഹം വീണ്ടും കയറി വന്നു ലില്ലി, ഞാന് മരുന്ന് ഇവിടെ വെച്ചു മറന്നു പോയി എന്ന് പറഞ്ഞു. ശരിയാണ്. എന്‍റെ മേശപുറത്ത് മരുന്ന് ഉണ്ടായിരുന്നു. അദ്ദേഹം പോയി വൈകുന്നേരം ആയപ്പോള് ഞാന് പോകാന് വേണ്ടി പുസ്തകങ്ങള് ഒക്കെ ഒതുക്കി വെക്കുമ്പോള് മേശപ്പുറത്തു ഒരു കവര്. അതു റഹീം സാറിന്‍റെ ആയിരുന്നു. അദ്ദേഹം മറന്നു വെച്ചതാണ്. എന്തായാലും ഇനി അടുത്ത ദിവസം ഓഫീസില് എത്തുമ്പോള് വിളിച്ചു കൊടുക്കാം എന്നൊക്കെ ഓര്‍ത്തു ഞാന് ഹോസ്റ്റലിലേക്ക് പോയി. പിറ്റേന്ന് ഓഫീസില് എത്തിയ ഉടനെ ഞാന് ചന്ദ്രികയിലേക്ക് വിളിച്ചു. സാധാരണ ഞാന് വിളിക്കുമ്പോള് റിസെപ്ഷനിസ്റ്റ് എന്‍റെ സുഖവിവരം എല്ലാം തിരക്കിയ ശേഷമേ ഫോണ് കണക്ട് ചെയ്യൂ. ഇതു പെട്ടെന്ന് ഫോണ് കണക്ട് ചെയ്തു. പിന്നെ ആരോ വന്നെടുത്തു. എന്‍റെ സ്വരം കേട്ടപ്പോള് മേരി ലില്ലി ആണോ എന്ന് ചോദിച്ചു. ഞാന് പറഞ്ഞു റഹീം മേച്ചേരി വന്നാല് എന്നെ ഒന്ന് വിളിക്കാന് പറയണം. അദ്ദേഹത്തിന്‍റെ ഒരു കവര് എന്‍റെ കൈയില് ഉണ്ടെന്ന്. ഇവിടെ മറന്നു വെച്ചതാണെന്നും. ഫോണ് എടുത്ത ആള് ഒരു നിമിഷം നിശബ്ദനായി. പിന്നെ പറഞ്ഞു അറിഞ്ഞില്ലേ റഹീം മേച്ചേരി മരിച്ചു. ഇന്ന് രാവിലെ ഡ്യൂട്ടി കഴിഞ്ഞു പത്ര വണ്ടിയില് കയറി വീട്ടിലേക്കു പോയതാണ്. വണ്ടി അപകടത്തില് പെട്ടു എന്ന്.\nഎന്‍റെ കൈയില് ഇരുന്നു ആ കവര് വിറച്ചു.തലേന്ന് കണ്ടത് അവസാന കാഴ്ച ആണല്ലോ എന്നോര്‍ത്തു. ഒരു ചെറിയ ചിരിയോടെ മറന്നു വെച്ച മരുന്ന് എടുക്കാന് തിരിച്ചു വന്നത് കണ്ണില് തെളിഞ്ഞു. അദ്ദേഹം ഇരുന്ന കസേരയിലേക്ക് ശൂന്യമായ മിഴികളോടെ ഞാന് നോക്കി. അദ്ദേഹം എഴുതാന് ആഗ്രഹിച്ച പുസ്തകത്തിനു റഫര് ചെയ്യാനും സഹായിക്കാനും ഇനി ഒരിക്കലും കഴിയില്ലല്ലോ എന്നും ഓര്‍ത്തു . ഇപ്പോഴും ഞാന് വേദനയോടെ ഇടയ്ക്ക് റഹീം മേച്ചേരിയെ ഓര്‍ക്കാറുണ്ട്. കാരണം അത്രയും ലാളിത്യമുള്ള ആളുകള് ഇന്ന് അപൂര്‍വമാണ്.\nറഹീം മേച്ചേരിയെക്കുറിച്ചുള്ള ലേഖനം നിറകണ്ണോടെയാണ് വായിച്ചു തീര്‍ത്തത്. അദ്ദേഹത്തെ നേരിട്ട് അറിയാമായിരുന്നു. കൂടുതല് പരിചയപ്പെട്ടത് ജിദ്ദയില് നിന്നാണ്. ഇരു ലീഗുകളിളുമായി എതിര് ചേരിയില് പ്രവര്‍ത്തിക്കുമ്പോഴും മിക്ക വെള്ളിയാഴ്ചകളിലും കാണു...മായിരുന്നു. ചിരിച്ചു തമാശ പറയാനും കാര്യങ്ങളെ ഗൌരവത്തോടെ കാണാനും ലാളിത്വം ജീവിതത്തില് ഉടനീളം കത്ത് സൂക്ഷിച്ച മേച്ചെരിക്ക് കഴിയുമായിരുന്നു. മുസ്ലിം ലീഗിന്നു എതിരെ വരുന്ന വിമര്‍ശനങ്ങള്‍ക്ക് ഉരുളക്കു ഉപ്പേരിപോലെ മറുപടി പറയാന് ഒരു റഹീം മേച്ചേരിയേ ഉണ്ടായിരുന്നുള്ളു. സഖാവ് ഇ.എം.എസ്.ന്നു പോലും രാഷ്ട്രീയമായി അദ്ദേഹം മറുപടി നല്‍കിയിരുന്നു.\nഏതു സംഭവത്തിന്റെയും തിയതിയും വിശദീകരണവും വ്യക്തമായി അദ്ദേഹത്തിന്നു അറിയാമായിരുന്നു. അക്കാര്യത്തില് എല്ലാ രാഷ്ട്രീയക്കാരും അദ്ദേഹത്തെ സമീപിച്ചിരുന്നു എന്നതിന്റെ തെളിവാണ് മേച്ചേരി അനുശോചന യോഗത്തില് ബി.ജെ.പി. നേതാവ് പി.എസ്. ശ്രീധരന് പിള്ള പറഞ്ഞത് താന് ചില സംശയങ്ങള് അദ്ദേഹത്തോട് ചോദിച്ചു തീര്‍ക്കുമായിരുന്നു എന്ന്. ചന്ദ്രികയില് ചെല്ലുമ്പോള് കാണാം ഒരു തുണ്ട് കടലാസ്സില് ലേഖനമെഴുതുന്ന മേച്ചേരിയെ.\n2004 ഓഗസ്റ്റ് 21 നു രാവിലെ ജിദ്ദയില്6.05 നു ഒരു സുഹൃത്തിന്റെ SMS വായിച്ചു ശരിക്കും ഞെട്ടിപ്പോയി (Rahim Mecheri died in jeep accident at 6.30 am) ഉടന് ടി.വി. തുറന്നപ്പോള് ഫ്ലാഷ് ന്യൂസ് കണ്ടു. ഇന്നും മൊബൈലില് ആ SMS ഉണ്ട്.\nജിദ്ദയില് ജോലി ചെയ്തുകൊണ്ടിരിക്കെ വീണ്ടും ചന്ദ്രികയില് വന്നു ജോലി തുടരണമെന്ന് സി.എച്ച്. മുഹമ്മദ് കോയ സാഹിബിന്റെ കത്ത് കിട്ടിയിട്ടാണ് റഹീം മേച്ചേരി പോകുന്നത്. നിര്‍ഭാഗ്യമെന്നു പറയട്ടെ, സി.എച്ച്. സ്വന്തം കൈപ്പടയില് എഴുതിയ ആ കത്ത് റഹീം മേച്ചെരിയുടെ കയ്യില് കിട്ടുമ്പോഴേക്കു സി.എച്ച്. ലോകത്തോട് വിടപറഞ്ഞിരുന്നു. അദ്ദേഹത്തിന്റെ ആഗ്രഹംപോലെ ആകട്ടെ എന്ന നിലക്കാണ് മേച്ചേരി ജിദ്ദയോടു വിട പറഞ്ഞത്. എഴുതിയാല് ആ സുഹൃത്തിനെക്കുറിച്ച് ഓര്‍ക്കാന് ഒരുപാടുണ്ട്.\n2011, മാർച്ച്611:02 PM\nലീഗ് എന്താണ് എന്ന് ഞാന് പഠിച്ചു വരുന്ന കാലത്താണ് അദ്ധേഹത്തിന്റെ മരണം .കോഴികോട് ലീഗിന്റെ ഒരു മഹാ സമ്മേളന ദിവസമാണ് മേച്ചേരി മരണപെട്ടത് എന്നാണ് എന്റെ ഓര്മ .ഒരു പാട് മേചേരിമാര് ഇനിയും ഈ സമുദായത്തിന് ഉണ്ടാവട്ടെ.........\n2011, മാർച്ച്611:14 PM\nMeherul suroor പറഞ്ഞു...\nഎനിക്ക് ചന്ദ്രികയുമായുള്ള ബന്ധം 1975 മുതല് ഉള്ളതായിരുന്നു പക്ഷെ വളരെ കുറഞ്ഞ കാലം റഹീമുമായി ഞാന് ബന്ധപ്പെട്ടിരുന്നു ആ അനുബവങ്ങള് ഇവിടെ ലില്ലി എഴുതിയതിലും കൂടുതലായി എഴുതാനുണ്ട് ,,എങ്കിലും അദ്ദേഹത്തിന്റെ പരലോകം വെളിച്ചമാക്കി കൊടുക്കട്ടെ എന്ന് പ്രാര്‍ത്തിച്ചുകൊണ്ട്\n2011, മാർച്ച്611:22 PM\nസാമൂഹിക രാഷ്ട്രീയ സാംസ്കാരിക മേഖലകളില് ലീഗിന്റെ സമീപനങ്ങള് യുക്തി ഭദ്രമായി എഴുതുവാന് കഴിവുള്ള ആളായിരുന്നു ..അദ്ദേഹം ...ചന്ദ്രിക ദിന പത്രം ഒരു കാലഘട്ടത്തില് വളര്‍ന്നു വന്നത് അദ്ധേഹത്തിന്റെ തൂലികയുടെ ശക്തിയില് കൂടിയാണ് ...അദ്ധേഹത്തിന്റെ മരണം പോലും ആ പ്രവര്‍ത്തന പാന്താവിലാണ് കടന്നു വന്നത്\n2011, മാർച്ച്611:52 PM\nഅദ്ദേഹത്തിന്‍റെ പരലോകം പ്രകാശ പൂരിതമാകട്ടെ...\n2011, മാർച്ച്611:55 PM\nമേച്ചെരിയുടെ കരുത്തുറ്റ ലേഗനങ്ങള് വായിച്ചു ,അഭിമാനത്തോടെ മനപ്പടമാക്കാന് കത്തിച്ചത്\nകൊണ്ടോട്ടിയില് സമ്മേളനങ്ങള് ഉണ്ടാവുബോള് തൊക്കിലൊരു ചന്ദ്രികയും ചുരുട്ടി പിടിച്ചു, ഏറ്റവും പിറകില് ശ്രദ്ധയോടെ നില്‍കുന്ന ആ സാധാരണക്കാരനെ കാണുമ്പോള് അത്ഭുതപെടാരുണ്ട്, ഒന്ന് മുന്നോട്ട് നിന്നാല് സ്റ്റേജില് മുന്നില് തന്നെ സ്ഥാനം കിട്ടുമായിരുന്നിട്ടും സാധാരണക്കാരനെ പോലെ ഞങ്ങള്‍കിടയില്.\nമേച്ചെരി അങ്ങയുടെ പടവാള് കൊണ്ട് പൊരുതാന് ഇനിയും യുദ്ധങ്ങള് ബാക്കിയുണ്ടയിട്ടും അങ്ങ് പോയി കളഞ്ഞല്ലോ ?\nഞങ്ങളുടെ പ്രാര്‍ത്ഥനകളില് അങ്ങ് എപ്പോയും നിറഞ്ഞു നില്‍ക്കും\n2011, മാർച്ച്712:13 AM\nചിന്തകന് എഴുത്തുകാരന് പത്രാധിപര്...\nകാലം മായ്ച്ചു കളയാത്ത ഓര്‍മ്മ\nപതിനായിരങ്ങളെ കണ്ണ് നനയിച്ച വേര്‍പാട്!\n2011, മാർച്ച്712:16 AM\n2011, മാർച്ച്712:20 AM\n2011, മാർച്ച്712:29 AM\nഒരു വ്യക്തി ഓര്‍മ്മിക്കപ്പെടുമ്പോള് ആ പരിസരവും നമ്മുടെ ഓര്‍മ്മയിലേക്ക് വരുന്നു. റഹീം മേചേരിയുടെ ലേഖനം ചന്ദ്രികയില് മാത്രമല്ല എവിടെ കണ്ടാലും ആര്‍ത്തിയോടെ വായിക്കാറുണ്ടായിരുന്നു. ആകര്‍ഷകമായ ആ ശൈലിയും, ഏതു ആരോപണങ്ങള്‍ക്കും പ്രതിപക്ഷ ബഹുമാനത്തോടെയും സമചിത്തതയോടെയും പ്രതികരിക്കുന്ന എഴുത്തിന്റെ മാസ്മരികതയും അദ്ദേഹത്തിന്റെ ലേഖനങ്ങള് വായിച്ച ആര്‍ക്കും ബോധ്യമാകും.\nഇന്ന് അസഹിഷ്ണതയുടെ വികാര പ്രകടനങ്ങളായി പത്ര കോളങ്ങള് മാറിക്കൊണ്ടിരിക്കുമ്പോള് പക്വമതികളായ നല്ല പത്ര പ്രവര്‍ത്തകരില് മുന്‍നിരയിലായിരുന്നു ആ അനുഗ്രഹീത എഴുത്തുകാരന്. ഈ ഓര്‍മ്മക്കുറിപ്പ് ഇവിടെ പോസ്റ്റ് വായിക്കാന് അവസരം തന്നതിന് നന്ദി.\n2011, മാർച്ച്712:32 AM\nറഹീം മേച്ചേരിയെ കുറിച്ചുള്ള മേരി ലില്ലിയുടെ അനുഭവകുരിപ്പ് വായിച്ചു. നന്നായിട്ടുണ്ട്. ഒരു പത്രപ്രവര്‍ത്തകന്, പൊതുപ്രവര്‍ത്തകന് എന്നീ നിലകളിലൊക്കെ സ്വന്തം ജീവിതത്തില് ഉണ്ടായിരിക്കേണ്ട ഒരുപാട് നല്ല ഗുണങ്ങള് ഒത്തൊരുമിച്ച ഒരു മഹാവെക്തിയായിരുന്നു അദ്ദേഹം എന്ന കാര്യത്തില് തര്‍ക്കമില്ല. സ്വന്തം പാര്‍ടി മുസ്‌ലിം ലീഗ് ആയിരുന്നെങ്കിലും മറ്റു പാര്ടിയിലെയും സംഘടനകളുടെയും നേതാക്കന്മാരുമായി ഒരു ഊഷ്മള ബന്ധം സ്ഥാപിക്കാന് അദ്ധേഹത്തിനു കഴിഞ്ഞിരുന്നു. മറ്റുള്ളവരെ വിമര്‍ശിക്കുമ്പോഴും ആ സുഷ്മത അദ്ദേഹത്തിന്റെ എഴുത്തിലും വാക്കുകളിലും കാത്തു സുക്ഷിച്ചിരുന്നു.\n2011, മാർച്ച്71:58 AM\n>>>>>>എന്‍റെ കൈയില് ഇരുന്നു ആ കവര് വിറച്ചു.തലേന്ന് കണ്ടത് അവസാന കാഴ്ച ആണല്ലോ എന്നോര്‍ത്തു. ഒരു ചെറിയ ചിരിയോടെ മറന്നു വെച്ച മരുന്ന് എടുക്കാന് തിരിച്ചു വന്നത് കണ്ണില് തെളിഞ്ഞു. അദ്ദേഹം ഇരുന്ന കസേരയിലേക്ക് ശൂന്യമായ മിഴികളോടെ ഞാന് നോക്കി. അദ്ദേഹം എഴുതാന് ആഗ്രഹിച്ച പുസ്തകത്തിനു റഫര് ചെയ്യാനും സഹായിക്കാനും ഇനി ഒരിക്കലും കഴിയില്ലല്ലോ എന്നും ഓര്‍ത്തു . ഇപ്പോഴും ഞാന് വേദനയോടെ ഇടയ്ക്ക് റഹീം മേച്ചേരിയെ ഓര്‍ക്കാറുണ്ട്. കാരണം അത്രയും ലാളിത്യമുള്ള ആളുകള് ഇന്ന് അപൂര്‍വമാണ്. >>>>>>>>>\nvaayichu enteyum kannu niranju\n2011, മാർച്ച്73:46 AM\nഅന്നും കോഴിക്കോടിന്റെ മണൽ തരികൾക്ക് പച്ച നിറമുണ്ടായിരുന്നു.സമ്മേളനം അവസാനിച്ച് വാഹനത്തിൽ പോകുമ്പോൾ ആണു അശുഭ വാർത്ത കേട്ടത്. അപകടത്തിൽ ചന്ദ്രികയുടെ പത്രക്കെട്ടുകൾക്ക് കൂടെ റഹീം മേച്ചേരിയും യാത്രയായിരിക്കുന്നു.....ഇന്നാലിന്നായി വ ഇന്നാഇലൈഹി റാജിഹൂൻ.....അന്നത്തെ പത്രത്താളുകൾ ഇന്നും ഓർമയിൽ വരുന്നു.\n2011, മാർച്ച് 16 10:07 AM\nAbdul Gafoor KC പറഞ്ഞു...\nമേച്ചേരിയുടെ നാട്ടുകാര് എന്ന് പറയുന്നതില് ഞങ്ങള് അഭിമാനിച്ചിരുന്നു, ഒരു ദുസ്വോപ്നം പോലെ ആ അപകട വാര്‍ത്ത ഇന്നും മനസ്സില് തങ്ങി നില്കുന്നു, അല്ലാഹു സോര്‍ഗം കൊടുത്തു അനുഗ്രഹിക്കട്ടെ.\n2012, ഡിസംബർ 23 9:36 AM\nEnikk innum abhimaanamaan Raheem Mecheri ente ummayude uppayaanenn parayunnathil. Adheham marikkumbol njaan Vadanapallyile oru boarding schoolil Ompathaamtharam padikkukayayirunnu. Marana Vaarthayarinja warden ennod ath marach vech veettilekk pokaan aavishyapettu. Nooraayiram chinthakulumaayi veetilek purapetta njaan Kondottyil ethiyappol enikk kandu parijayamulla oru padu pere bus standil kandu. thellum athishayokthiyillaathe njaan Areecode bussil kayari pinseatinte arikvashath sthaanamurappichu.\nBus start cheythu. enikk parichayamulla mukhangelallaam thanne aa busil undayirunnu. Enne thiricharinja ente oru kudumba suhrth Habeeb ikka ente sukha vivarangal thirakki. koode vannirunna mattoru suhrthin enne parijayapeduthi. "Id Fasal, Raheem Mecheriyude perakuttyiyaan. ippo Vatanpalliyil padikkunnu".\nAdheham enne nokki onn mandahasichu.\nBus Alinchuvadethi, avideyengum aalungal thingi niranjirunnu. Ivideyenthaanenn njan Habeeb ikkayodu chodichu. Njaan maranavivaram arinjilla ennath appozhaan adheham arinjath. ente koode adheham bussirangi. adheham enne kettipidich aashwasipikkum vidham paranju, "Vallippa marichu", Njan nishchalanaayi avide kurachu neram ninnu. Enikk karayaan sadhikkunnillaayirunnu. Aake oru maravipp.\nnjan ente veetilekk nadanaduthu. Njaan varunnath kanda elappa ennod nee ippol ummaye kaanaan pokanda enn paranju. Ennitt enne ente uppayude veettil kondaakki.\nVallimma yennod kulich varaan aavishyapettu. yanthrikamenna pole njaan bathroomil kayari shower thirichu. njaan kurachu neram olipichu vecha kannu neerallem njaan showerile vellethinte koode ozhukki kalanju.\nBaapaakk (Njaan anganeyaan adhehathe vilichirunnath)enne nalla ishtamaayirunnu. Enikk alpam vayanayundennatharinja baapa enikk adhehathin abhipraayam rekhapeduthaanaayi mattu prasaadakar ayakkunna pusthakangal baapa vayichadin shesham enikk tharumaayirunnu. Njaan angane S.k Pottakaadineyum, M. Mukundaneyumokke parijayapettu. Oru divasam enikk adheham "Lokhamathangal" enna oru pusthakam thannitt vaayikkaan paranju. Alppam kaothukathode njaan aa pusthakam vayichu. Enikk S.K pottakaadinte Cleo Patrayude Naattilum Naadan Premavum thanna Baappa enthinaan lokha mathangal enna pusthakam thannethan appol njaan orthhu. ippol Baapa marichitt ompath varshamaayi. Inn enikkariyaam enthinaan enikk aa pusthakam thannethenn. Ellaa mathangaleyum Bhahumaanikanamennum Ellaa mathakaareyum oru pole snehikkanamennumaan adheham udheshichath. Muslim League enna partyiye muslingalk maathram nila kolunna oru samudaaya sangadanayayi inn keralathil thanney cheethrikarikkapedumpol adin vendi thoolika chalippichirunna ente Baapa ennod mattu madangaley aadarikkanum snehikkanum paranjath yathaarthamaaya muslim leagueinte anthasathayaayirunnu. Athayirunnu Khayithe Millathinte Paatha. Naale ningal Muslim leagueinte Haritha Pathaakayenthi nadakumbol orkukka pathra kettukalodoppam jeevan polinju poya Chandrikayude Pathrathipan nilakondath inn namokk nashttamaayi kondirikunna mathanirapekshamaya manavika moolyangalkk vendiyaan.\nPriya Meri Lilly, Ningalude ee ormakuripp enikk jeevithathil nashtapetta nikathaanaavathe nashtathe ormapeduthunnu. oralpam vedhanayodaanenkilum enne ente baapaye kurich ormapeduthiyathil nandi rekhapeduthunnu\n2013, മാർച്ച്36:20 AM\ntrademark search പറഞ്ഞു...\nit is so great about my father in law the words are inspiring\nPPA SAGEER ADVOCATE MANJERI\n2018, മാർച്ച് 16 8:10 AM


ലിസ കേരളത്തിലെത്തിയിട്ട് നാല് മാസം, അന്വേഷണം രാജ്യവ്യാപകമാക്കി പൊലീസ്; എല്ലാ വിമാനത്താവളങ്ങളിലേക്കും - Samakalika Malayalam\nലിസ കേരളത്തിലെത്തിയിട്ട് നാല് മാസം, അന്വേഷണം രാജ്യവ്യാപകമാക്കി പൊലീസ്; എല്ലാ വിമാനത്താവളങ്ങളിലേക്കും വിവരങ്ങൾ കൈമാറി\nBy സമകാലിക മലയാളം ഡെസ്‌ക് | Published: 02nd July 2019 07:31 AM |\nLast Updated: 02nd July 2019 07:31 AM | A+A A- |\nതിരുവനന്തപുരം: നാല് മാസം മുൻപ് കേരളത്തിൽ വിമാനമിറങ്ങിയ ശേഷം കാണാതായ ജർമൻ സ്വദേശി ലിസ വെയ്സി(31)നായുള്ള അന്വേഷണം രാജ്യവ്യാപകമാക്കി പൊലീസ്. കേരളത്തിലെ എല്ലാ പൊലീസ് സ്റ്റേഷനുകളിലേക്കും വിവരം കൈമാറിയതിന് പിന്നാലെയാണ് രാജ്യവ്യാപക അന്വേഷണത്തിന് തുടക്കം കുറിച്ചിരിക്കുന്നത്. രാജ്യത്തെ എല്ലാ വിമാനത്താവളങ്ങളിലേക്കും ലിസയുടെ ചിത്രവും വിവരങ്ങളും കൈമാറി.\nകഴിഞ്ഞ മാർച്ച് 7നു തിരുവനന്തപുരം വിമാനത്താവളത്തിലാണ് ലിസ എത്തിയത്. ഇതിന് ശേഷം മകളെക്കുറിച്ച് ഒരു വിവരവുമില്ലെന്ന് ലിസയുടെ അമ്മ ജർമൻ കോൺസുലേറ്റിൽ പരാതി നൽകിയതോടെയാണ് അന്വേഷണത്തിന് തുടക്കമാകുന്നത്. ഡിജിപിക്കു കൈമാറിയ പരാതി വലിയതുറ പൊലീസാണ് അന്വേഷിക്കുന്നത്. വലിയതുറ സ്റ്റേഷൻ ഹൗസ് ഓഫീസര് എസ് സജദിന്‍റെ നേതൃത്വത്തിലാണ് പ്രത്യേക അന്വേഷണസംഘം പ്രവര്‍ത്തിക്കുന്നത്. അന്വേഷണത്തിന്‍റെ പുരോഗതി പോലീസ് മേധാവി ലോക്നാഥ് ബെഹ്റ നേരിട്ട് വിലയിരുത്തുന്നുണ്ട്.\nലിസയ്ക്കൊപ്പം കേരളത്തിലെത്തിയ യുകെ പൗരൻ മുഹമ്മദ് അലി മാര്‍ച്ച് 15ന് നാട്ടിലേയ്ക്ക് മടങ്ങിയെന്നാണ് പോലീസ് വൃത്തങ്ങള് പറയുന്നത്. ഇദ്ദേഹം കൊച്ചിയിൽ നിന്നാണ് വിമാനം കയറിയത്. ലിസ കേരളത്തിൽ എത്തിയ ശേഷം ഫോൺ വിളിക്കുകയോ വിവരങ്ങൾ കൈമാറുകയോ ചെയ്തിട്ടില്ലെന്ന് പരാതിയിൽ പറയുന്നു.\nlisa wiese German woman missing foreign women Kerala police


പതിവായി ചായ കഴിക്കുന്നവരാണോ; ഏഴ് ആരോഗ്യ ഗുണങ്ങള് ലഭിക്കുമെന്ന് വിദഗ്ധർ | Vision News\nപതിവായി ചായ കഴിക്കുന്നവരാണോ; ഏഴ് ആരോഗ്യ ഗുണങ്ങള് ലഭിക്കുമെന്ന് വിദഗ്ധർ\nആളുകള് നൂറുകണക്കിന് നൂറ്റാണ്ടുകളായി ചായ കുടിക്കുന്നു. സീസണ് എന്തുതന്നെയായാലും, ചായ രുചികരമായ ഒരു പാനീയമായിരിക്കും. കാരണം ഇത് ചൂടുള്ളതാണ്. എന്നാല് ഏറ്റവും നല്ല ഭാഗം ചായയുടെ പ്രയോജനങ്ങള് ഉന്മേഷത്തിന് അതീതമാണ്.ചായ കഴിക്കുന്നതിന്റെ ആനുകൂല്യങ്ങളെക്കുറിച്ച് ധാരാളം ഗവേഷണങ്ങള് നടന്നിട്ടുണ്ട്. പതിവായി ചായ കുടിക്കുന്നത് അവരുടെ ആരോഗ്യത്തെ ശാശ്വതമായി സ്വാധീനിക്കുന്നതിനാല് പതിവ് ചായ കുടിക്കുന്നവര് ദീര്‍ഘവും ആരോഗ്യകരവുമായ ജീവിതം നയിക്കുന്നു. കൊവിഡ് സാഹചര്യത്തില്, ചായ പതിവായി കഴിക്കുന്നത് വളരെ പ്രധാനമാണ്. കാരണം ഇത് നിങ്ങളുടെ രോഗപ്രതിരോധ ശേഷി വര്‍ദ്ധിപ്പിക്കും. അതിനാല്, ഇന്‍ഫ്യൂസ്ഡ് കെറ്റില് സ്ഥാപകനായ ശാലിനി രാജ് നിങ്ങളുടെ പ്രതിരോധ ശേഷി വര്‍ദ്ധിപ്പിക്കാന് ചായ എങ്ങനെ സഹായിക്കുമെന്ന് വെളിപ്പെടുത്തുന്നത് ഇങ്ങനെ.\nആരോഗ്യത്തിന് അനുകൂലമായ നിരവധി പോഷകങ്ങള് ചായയില് നിറഞ്ഞിരിക്കുന്നു. പോളിഫെനോള്‍സ് എന്നറിയപ്പെടുന്ന പ്രകൃതിദത്ത പദാര്‍ത്ഥങ്ങള് ഹെര്‍ബല്, കഫീന് ചായ എന്നിവയില് നല്ല അളവില് കാണപ്പെടുന്നു.ഈ പദാര്‍ത്ഥങ്ങള് ആന്റിഓക്‌സിഡന്റുകളാണ്, ഇത് വിട്ടുമാറാത്ത രോഗങ്ങളുടെ സാധ്യത കുറയ്ക്കാന് സഹായിക്കുന്നു.പ്രോസസ്സ് ചെയ്യുമ്പോള്, ചില പോളിഫെനോള് സംയുക്തങ്ങള് ചായയില് നശിപ്പിക്കപ്പെടുന്നു. അതിനാല്, ടീ പൊടികള്, ബോട്ടില്‍ഡ് ടീ ഡ്രിങ്കുകള്, ഡീകാഫിനേറ്റഡ് ടീ എന്നിവ ഒരേ ആരോഗ്യ ആനുകൂല്യങ്ങള് നല്‍കുന്നില്ല.\nനമ്മുടെ ശരീരത്തിലെ ദഹനവ്യവസ്ഥയെ വര്‍ദ്ധിപ്പിക്കുന്നതിനും ദഹന പ്രക്രിയയില് ഏര്‍പ്പെടുന്ന പ്രക്രിയകള് സുഗമമാക്കുന്നതിനും ചായ സഹായിക്കുന്നു. ഗ്രീന് ടീ, ചമോമൈല് ടീ എന്നിവ പോലുള്ള ഹെര്‍ബല് ടീ, ആന്റിസ്പാസ്മോഡിക് ആയതിനാല് മലവിസര്‍ജ്ജനം, സിന്‍ഡ്രോം പോലുള്ള രോഗങ്ങളാല് ബുദ്ധിമുട്ടുന്ന ആളുകള്‍ക്ക് നല്ലതാണ്.\nരോഗപ്രതിരോധ സെല്ലുകള് വര്‍ദ്ധിപ്പിക്കുന്നു\nഗ്രീന് ടീ അല്ലെങ്കില് ബ്ലാക്ക് ടീ പോലുള്ള പല ചായകളിലും സ്വാഭാവികവും ബയോ ആക്റ്റീവ് സംയുക്തങ്ങളും അടങ്ങിയിട്ടുണ്ട്, ഇത് നമ്മുടെ രോഗപ്രതിരോധ ശേഷി ശക്തമാക്കുന്നതിനും ആരോഗ്യകരമായി നിലനിര്‍ത്തുന്നതിനും വളരെ ഉപയോഗപ്രദമാണ്. ചെറുപ്പവും സജീവവുമായി തുടരാന് പ്രീമിയം ടീ ഞങ്ങളെ സഹായിക്കുന്നു. രോഗപ്രതിരോധ കോശങ്ങളെ വേഗത്തില് ലക്ഷ്യത്തിലെത്താന് ചായയ്ക്ക് കഴിയുമെന്ന് ഗവേഷണങ്ങള് തെളിയിച്ചിട്ടുണ്ട്. മെച്ചപ്പെട്ട രോഗപ്രതിരോധ സംവിധാനത്തിനായി തുളസി ചായ കഴിക്കാന് ശ്രമിക്കുക.\nപലപ്പോഴും ചായ കുടിക്കരുതെന്ന് ആളുകള് പറയുന്നത് നാം കേട്ടിരിക്കണം, കാരണം ഇത് നമ്മുടെ ശരീരത്തില് ഗുരുതരമായ നിര്‍ജ്ജലീകരണത്തിന് കാരണമാകും. എന്നിരുന്നാലും, അത് ശരിക്കും ശരിയല്ല. നേരെമറിച്ച്, ശരീരത്തെ നിര്‍ജ്ജലീകരണം ചെയ്യുന്ന ഡൈയൂററ്റിക് പദാര്‍ത്ഥമായ കോഫി പോലുള്ള മറ്റ് പാനീയങ്ങളുമായി താരതമ്യപ്പെടുത്തുമ്പോള്, ചായ ജലാംശം നല്‍കുന്നു.\nചായ കുടിക്കുന്നവര് അവരുടെ ഹൃദയം ആരോഗ്യകരമായി നിലനിര്‍ത്തുന്നതിന് സംഭാവന ചെയ്യുന്നു. പതിവ് ചായ കുടിക്കുന്നവര് ഹൃദയ സംബന്ധമായ അസുഖങ്ങള്‍ക്കെതിരെ പ്രതിരോധം വളര്‍ത്തുന്നുവെന്നും അപകടസാധ്യത ഗണ്യമായി കുറയുന്നുവെന്നും ഗവേഷണം വ്യക്തമാക്കുന്നു, പ്രത്യേകിച്ച് പതിവായി ഗ്രീന് ടീ അല്ലെങ്കില് ബ്ലാക്ക് ടീ കുടിക്കുന്നവരില്.\nഗ്രീന് ടീയില് അടങ്ങിയിരിക്കുന്ന കാറ്റെച്ചിനുകള് രക്തത്തിലെ പഞ്ചസാരയെ നിയന്ത്രിക്കാന് സഹായിക്കുമെന്നും അതിനാല് ടൈപ്പ്2പ്രമേഹം വരാനുള്ള സാധ്യത കുറയ്ക്കുമെന്നും തെളിയിക്കപ്പെട്ടിട്ടുണ്ട്.\nമസ്തിഷ്ക പ്രവര്‍ത്തനങ്ങള് മെച്ചപ്പെടുത്തുന്നു\nവിവിധതരം ചായകളില് എല്-തിനൈന് എന്ന രാസവസ്തുവിന്റെ സാന്നിധ്യം തലച്ചോറിന്റെ ആരോഗ്യം മെച്ചപ്പെടുത്തുന്നതിന് ഗുണം ചെയ്യും. ഇത് തലച്ചോറിന്റെ പ്രവര്‍ത്തനങ്ങളെ ശക്തിപ്പെടുത്താനും ഉത്കണ്ഠയും സമ്മര്‍ദ്ദവും ഇല്ലാതാക്കാനും സഹായിക്കും.


Director Major Ravi hints at forming new political party | ഹൈക്കമാൻഡ് തീരുമാനിക്കുന്നതല്ല, പുതിയ പാര്‍ട്ടിയെന്ന സൂചന നല്‍കി സംവിധായകൻ മേജര് രവി - Malayalam Oneindia\nകൊച്ചി: പുതിയ പാര്‍ട്ടി രൂപീകരണത്തെ കുറിച്ചുളള സൂചനകളുമായി സംവിധായകന് മേജര് രവി. കഴിഞ്ഞ ദിവസം കോണ്‍ഗ്രസിന്റെ ഐശ്വര്യ കേരള യാത്രയില് പങ്കെടുത്ത് മേജര് രവി ബിജെപിയെ ഞെട്ടിച്ചിരുന്നു.\nമേജര് രവി കോണ്‍ഗ്രസില് ചേര്‍ന്നേക്കും എന്നുളള അഭ്യൂഹങ്ങള്‍ക്കിടെ അദ്ദേഹത്തെ അനുനയിപ്പിക്കാനുളള ശ്രമങ്ങള് ബിജെപി നടത്തുന്നതായും വാര്‍ത്തകള് വന്നു. അതിനിടെയാണ് പുതിയ പാര്‍ട്ടിയെന്ന സൂചന നല്‍കി മേജര് രവി രംഗത്ത് വന്നിരിക്കുന്നത്. വിവരങ്ങൾ ഇങ്ങനെ..\nഐശ്വര്യ കേരള യാത്രയില് മേജര് രവി\nബിജെപി അനുഭാവി ആയ മേജര് രവി പാര്‍ട്ടി സംസ്ഥാന നേതൃത്വത്തോടുളള അതൃപ്തിയുടെ ഭാഗമായാണ് കോണ്‍ഗ്രസ് വേദിയില് എത്തിയത്. തൃപ്പൂണിത്തുറയില് വെച്ച് ചെന്നിത്തല നയിക്കുന്ന ഐശ്വര്യ കേരള യാത്രയില് മേജര് രവി പങ്കെടുത്തു. പരിപാടിയില് പങ്കെടുത്ത ശേഷം യുഡിഎഫ് അധികാരത്തില് വരണം എന്നാണ് ആഗ്രഹിക്കുന്നത് എന്ന് മേജര് രവി പ്രതികരിക്കുകയുമുണ്ടായി.\nഒറ്റപ്പാലം സീറ്റ് നൽകാൻ\nഇതോടെ ബിജെപി നേതൃത്വം മേജര് രവിയെ അനുനയിപ്പിക്കാനുളള നീക്കവും തുടങ്ങി. ബിജെപി നേതാക്കളായ പികെ കൃഷ്ണദാസ് അടക്കമുളളവര് മേജര് രവിയെ നേരില് കണ്ട് ചര്‍ച്ച നടത്തിയെന്നും റിപ്പോര്‍ട്ടുകളുണ്ട്. ഒറ്റപ്പാലം സീറ്റ് മേജര് രവിക്ക് നല്‍കാന് ബിജെപി ആലോചിക്കുന്നതായും സൂചനയുണ്ട്. അതിനിടെയാണ് പുതിയ പാര്‍ട്ടിയെന്ന ആശയം ഫേസ്ബുക്ക് ലൈവില് മേജര് രവി പങ്കുവെച്ചിരിക്കുന്നത്\nജനങ്ങള് തീരുമാനിക്കുന്ന ഒരു പാര്‍ട്ടി\nജനങ്ങള് കാര്യങ്ങള് തീരുമാനിക്കുന്ന ഒരു പാര്‍ട്ടിയെ കുറിച്ച് ആലോചിക്കുന്നുണ്ടെന്നാണ് മേജര് രവി പറയുന്നത്. ജനങ്ങള്‍ക്കായി ഇറങ്ങുക എന്നതാണ് ഇനിയുളള തന്റെ നീക്കം. ഇവിടെ കാര്യങ്ങള് പാര്‍ട്ടി തീരുമാനിക്കട്ടെ, അല്ലെങ്കില് ഹൈക്കമാന്‍ഡ് തീരുമാനിക്കട്ടെ എന്നാണ്. അതാണ് നാട്ടിലെ പ്രശ്‌നങ്ങള്‍ക്ക് കാരണം എന്നും മേജര് രവി പറയുന്നു.\nതീരുമാനിക്കേണ്ടത് പാര്‍ട്ടിയല്ല, ജനങ്ങള് തീരുമാനം എടുക്കുന്ന ഒരു പാര്‍ട്ടിയാണ് വേണ്ടത്. അത്തരമൊരു പാര്‍ട്ടിയെ കുറിച്ച് താന് ചിന്തിക്കുന്നുണ്ടെന്ന് വ്യക്തമാക്കിയ മേജര് രവി അക്കാര്യത്തില് അഭിപ്രായവും തേടി. സഭയില് ഒരു ബില്ല് പാസ്സാക്കുമ്പോള് പ്രതിപക്ഷത്തിന്റെ അടുത്ത് മാത്രമല്ല ജനങ്ങളുടെ അടുത്തും അഭിപ്രായം ചോദിക്കണം എന്ന് മേജര് രവി പറഞ്ഞു.\nതല്ലുന്നതിലേക്ക് വരെ കാര്യങ്ങളെത്തി\nമേജര് രവിയുടെ ആശയങ്ങള്‍ക്ക് ചേരുന്നത് ട്വന്റി ട്വന്റി പോലുളള സംഘടനകളാണ് എന്നുളള ഒരാളുടെ കമന്റിന് തിരഞ്ഞെടുപ്പിന് ട്വന്റി ട്വന്റി വോട്ടര്‍മാരെ തല്ലുന്നതിലേക്ക് വരെ കാര്യങ്ങളെത്തി എന്നാണ് മേജര് രവി മറുപടി നല്‍കിയത്. ആളുകള് വോട്ട് ചെയ്യാന് പോയാല് അവരെയെല്ലാം അടിക്കുകയും ഒതുക്കുകയുമാണ് ചെയ്യുന്നത് എന്നും മേജര് രവി കുറ്റപ്പെടുത്തി.\nഅതില് രാഷ്ട്രീയം ഇല്ല\nഹൈക്കമാന്‍ഡ് തീരുമാനിക്കലും പാര്‍ട്ടി പറയലും കോണ്‍ഗ്രസിനും കമ്മ്യൂണിസ്റ്റിനുമുണ്ട്. ഈ അവസ്ഥയില് നിന്നും മാറ്റം വരുത്താന് എന്താണ് ചെയ്യുക എന്നാണ് താന് ആലോചിക്കുന്നത്. താന് കോണ്‍ഗ്രസ് പരിപാടിയില് പോയതിന് പലര്‍ക്കും വിഷമം ഉണ്ട്. നമ്മുടെ സ്ഥലത്ത് പ്രതിപക്ഷ നേതാവൊക്കെ വരുമ്പോള് പോയി കാണേണ്ട ഉത്തരവാദിത്തമുണ്ടെന്നും അതില് രാഷ്ട്രീയം ഇല്ലെന്നും മേജര് രവി വ്യക്തമാക്കി.\nDirector Major Ravi hints at forming new political party


ഗ്രീൻലാൻഡിലെ നിറപ്പകിട്ടാർന്ന കെട്ടിടങ്ങൾക്ക് പിന്നിൽ രസകരമായൊരു കഥയുണ്ട്.. -\nHome Culture ഗ്രീൻലാൻഡിലെ നിറപ്പകിട്ടാർന്ന കെട്ടിടങ്ങൾക്ക് പിന്നിൽ രസകരമായൊരു കഥയുണ്ട്..\nമറ്റു രാജ്യങ്ങളെ അപേക്ഷിച്ച് ഗ്രീൻലാൻഡ് നിറപ്പകിട്ടിന്റെ കാര്യത്തിൽ പിന്നോട്ടാണ്. കാരണം, പേരിൽ പച്ചപ്പുണ്ടെങ്കിലും പൊതുവെ മഞ്ഞുമൂടിയ നിലയിലാണ് ഗ്രീൻലാൻഡ്. എന്നാൽ, ഈ കുറവ് അവിടുത്തെ കെട്ടിടങ്ങൾക്ക് നിറങ്ങൾ ചാർത്തിയാണ് ഗ്രീൻലാൻഡ് മറികടക്കുന്നത്. ഒട്ടേറെ മൾട്ടി- കളർ കെട്ടിടങ്ങളാണ് ഗ്രീൻലാൻഡിന്റെ ഏറ്റവും വലിയ ആകർഷണീയത. മഞ്ഞിൽ പല പല നിറങ്ങളിൽ ഒരേ മോഡലിലുള്ള, ഒരേ തരത്തിലുള്ള മേൽക്കൂരകളുള്ള കെട്ടിടങ്ങൾ നിൽക്കുന്നത് കാണാൻ തന്നെ ഭംഗിയാണ്. സഞ്ചാരികളെ ആകർഷിക്കാനാണ് ഇങ്ങനെ കെട്ടിടങ്ങൾ അണിയിച്ചൊരുക്കുന്നത് എന്ന് ഒരു തെറ്റിദ്ധാരണ പൊതുവെ ഗ്രീൻലാൻഡിനെ കുറിച്ച് നിലനിൽക്കുന്നുണ്ട്.\nയഥാർത്ഥത്തിൽ ഈ നിറപ്പകിട്ടാർന്ന കെട്ടിടങ്ങൾക്ക് പിന്നിൽ മറ്റൊരു കാരണമുണ്ട്. ഗ്രീൻ‌ലാൻഡിലെ കെട്ടിടങ്ങളുടെയും വീടുകളുടെയും കളർ കോഡിംഗ് പതിനെട്ടാം നൂറ്റാണ്ടിലെ കൊളോണിയൽ കാലഘട്ടത്തിലാണ് ആരംഭിച്ചത്. സ്കാൻഡിനേവിയയിൽ നിന്ന് തടി വീടുകൾ നിർമിക്കാനായി തടികൾ ആ കാലത്ത് കിറ്റുകളായി അയച്ചിരുന്നു. വീടിന് നമ്പറുകളോ തെരുവ് നാമങ്ങളോ ഇല്ലാത്തതിനാൽ എല്ലാ കെട്ടിടങ്ങളും ചുവപ്പ്, കറുപ്പ്, മഞ്ഞ, പച്ച, നീല എന്നീ അഞ്ച് അടിസ്ഥാന നിറങ്ങളിൽ ഒന്നായിരുന്നു നൽകിയിരുന്നത്, ഒപ്പം ഓരോ നിറത്തിനും ഒരു പ്രത്യേക അർത്ഥമുണ്ട്.\nചുവപ്പ് നിറം വ്യാപാര സ്ഥാപനങ്ങളെയും ആരാധനാലയങ്ങളെയുമാണ് പ്രതിനിധീകരിക്കുന്നത്. ഇതിനർത്ഥം, ഇവയുമായി ബന്ധപ്പെട്ട എല്ലാ കെട്ടിടങ്ങളും, അത് പള്ളിയോ കടയോ അല്ലെങ്കിൽ പുരോഹിതനോ ഷോപ്പ് ഉടമയോ ഗുമസ്തനോ താമസിച്ചിരുന്ന വീടോ ആകട്ടെ, ചുവപ്പ്‌നിറം പൂശിയ വീടായിരിക്കും. കുറച്ച് കാലങ്ങൾക്ക് ശേഷം വ്യാപാര സ്ഥാപനങ്ങൾ കറുത്ത നിറം തിരഞ്ഞെടുത്തു.\nമഞ്ഞനിറം ആരോഗ്യവുമായി ബന്ധപ്പെട്ട എന്തിനെയും പ്രതിനിധീകരിക്കുന്നു. ഡോക്ടർമാരും നഴ്സുമാരും താമസികുന്ന വീടുകൾ ഉൾപ്പെടെ എല്ലാ ആശുപത്രികളിലും മഞ്ഞ ചായം പൂശി. പച്ചനിറം മുൻപ് റേഡിയോ നിലയത്തിന്റെ പ്രതീകമായിരുന്നു. പിന്നീടത് ടെലികമ്മ്യൂണിക്കേഷന്റെ നിറമായി.\nജിടിഒയ്ക്കും (ഗ്രീൻ‌ലാൻഡിക് ടെക്നിക്കൽ ഓർഗനൈസേഷൻ) ഫാക്ടറികൾക്കുമായി നീല നിറമാണ് നൽകുന്നത്. ഇങ്ങനെ കെട്ടിടങ്ങൾക്ക് നിറങ്ങൾ നൽകിയതിന്റെ പ്രധാന കാരണം, തെരുവ് നാമങ്ങൾക്കും വീട്ടു നമ്പറുകൾക്കും മുമ്പുള്ള ഒരു സമയത്ത് വീടുകൾ തിരിച്ചറിയാൻ ഒരു മാർഗം ആവശ്യമായിരുന്നു.\nഎങ്കിലും ഈ സിസ്റ്റം പൂർണമായും ആളുകൾ പാലിച്ചിരുന്നില്ല. അതുകൊണ്ട് തന്നെ സ്വാഭാവികമായ അപാകതകൾ ഈ രീതിക്ക് ഉണ്ട്. അന്ന് വീടുകൾക്ക് കയ്യിലുള്ള നിറമുപയോഗിക്കേണ്ടതുണ്ടാ‌യിരുന്നു. അതുകൊണ്ടുതന്നെ അവ ചിലപ്പോൾ വ്യാപാര സ്ഥാപനങ്ങളുമായും കെട്ടിടങ്ങളുമായുമെല്ലാം ആശയകുഴപ്പം സൃഷ്ടിച്ചിരുന്നു. മാത്രമല്ല, കൊളോണിയൽ കാലത്തെ ഗ്രീൻ‌ലാൻഡിൽ പെയിന്റ് കൊണ്ട് വരുന്നത് വളരെ ബുദ്ധിമുട്ടായിരുന്നു, അതിനാൽ കയ്യിലുള്ള നിറങ്ങളുമായി ഒരാൾക്ക് വീട് പെയിന്റ് ചെയ്യേണ്ടതുണ്ടായിരുന്നു.\nഇന്നത്തെ ഉടമകൾക്ക് അവരുടെ വാസസ്ഥലം അവർ തിരഞ്ഞെടുക്കുന്ന ഏത് നിറത്തിലും വരയ്ക്കാൻ സ്വാതന്ത്ര്യമുണ്ട്.എന്തായാലും, ഇന്ന് ഇവിടുത്തെ ആശുപത്രികൾ ഇപ്പോഴും മഞ്ഞയാണ്,ഗ്രീൻ‌ലാൻഡിന്റെ കത്തീഡ്രൽ ഇപ്പോഴും ചുവപ്പാണ്.\nStory highlights- How the buildings in Greenland are colour-coded\nകണ്ണുകെട്ടി അതിഗംഭീരമായി കീബോര്‍ഡ് വായിച്ച് റെക്കോര്‍ഡ് സ്വന്തമാക്കിയ മിടുക്കന്


പിറ്റേന്ന് പുലർച്ചെ സൌപർണികയിൽ കുളികഴിഞ്ഞ് മൂകാംബികാദേവീദർശനത്തിനു പുറപ്പെട്ടു. സൌപർണികക്ക് ഞാൻ മുന്നെ കണ്ട രൂപമായിരുന്നില്ല.. അലതല്ലി,കലങ്ങിയൊഴുകി, ഒരു വല്ലാത്ത ഭാവം..ദേവീ ദർശനത്തിനായി ഒരു മണിക്കൂറോളം നീണ്ട ക്യൂ ഉണ്ടായിരുന്നു. അതു കഴിഞ്ഞു ഭക്ഷണം കഴിച്ച് റൂംവെക്കേറ്റ് ചെയ്ത് ഞങ്ങൾ കുന്ദാപുരം സ്റ്റേഷനിലേക്ക് പുറപ്പെട്ടു. ബസിൽ വച്ച് ആകസ്മികമായി സൂര്യയോഗ് ആശ്രമത്തിലെ സൂര്യാജിയെ കണ്ടു. ചെറിയ ചർച്ചകൾ.. വാഗ്വാദങ്ങൾ..കുന്ദാപുരത്തിറങ്ങി ഓട്ടോറിക്ഷയിൽ സ്റ്റേഷനിലെത്തിയപ്പോഴാണു ട്രെയിൻ കൊങ്കൺ പാളത്തിൽ മണ്ണിടിച്ചിൽ മൂലം ഒരു ദിവസം ലേറ്റ് ആണെന്ന് അറിയാൻ സാധിച്ചത്. ലേറ്റായി വന്ന മറ്റൊരു ട്രെയിനിൽ ടിക്കറ്റെടുത്തു. അവിടെ അതിനു വേണ്ടിയുള്ള കാത്തിരിപ്പിൽ സൂര്യാജിയുടെ ഒരു പ്രസന്റേഷൻ കണ്ടു. പിന്നെയും ചില തർക്കങ്ങൾ..അങ്ങനെ ട്രെയിനിൽ (ജനറൽ ടിക്കറ്റെടുത്ത് സ്ലീപ്പറിൽ ഒരു യാത്ര) പാട്ടും ബഹളവുമായി തിരിച്ച് കൊച്ചിയിലോട്ട്…….\nഒരു പഴയ യാത്രാ വിവരണം : മലയാറ്റൂർ യാത്ര - ഒരു കുറിപ്പ് സിജീഷിന്റെ കുടജാദ്രി പോസ്റ്റ് ഇവിടെ വായിക്കാം\nകനത്ത മഴ കാരണം എനിക്കും കുടജാദ്രിയിലേക്ക് പോകാന് സാധിച്ചിരുന്നില്ല. പക്ഷെ ഇപ്പോള് ആ വിഷമം മാറികേട്ടോ..മനസ്സു കൊണ്ട് നിങ്ങളുടെ കൂടെ ഞാനും ഉണ്ടായിരുന്നു. . കാട്ടുപോത്തില് നിന്നും രക്ഷപ്പെട്ടത് ഭാഗ്യമായി. പച്ചപ്പുല്ലു നിറഞ്ഞ പുൽമേടുകൾ മഞ്ഞുമൂടി നിൽക്കുന്ന കാഴ്ച്ച മനോഹരമായിരുന്നു അല്ലേ? ആ ഭട്ടിനെ കുറിച്ച് ഇതിനുമുന്‍പും കേട്ടിട്ടുണ്ട്. നല്ലൊരു യാത്രാവിവരണം. വാക്കുകള് കൊണ്ട് കുടജാദ്രി കാണിച്ചു തന്നതിന് നന്ദി.\nഞാനും അടുത്തിടെ കുടജാദ്രിയില് പോയിരുന്നു..മഴ തുടങ്ങുന്നതിനു മുന്‍പ്. പോയതും വന്നതും ജീപ്പില്.'ഭ്രമരം' സിനിമയില് ജീപ്പ് പോകുന്നത് കണ്ടിട്ടില്ലേ..അതിനേക്കാള് ഭയങ്കരം. രണ്ടു ദിവസം നടുവ് പൊങ്ങിയില്ല...!! കാട്ടിലൂടെ നടന്നു ഒരിക്കല് പോകണം. വിവരണം നന്നായി.ഞാനും ഒരു യാത്രാവിവരണത്തില് കൈ വച്ചു. അവിടെ വരെ വന്നാല് കാണാം.\nകലക്കി പ്രവീണ്. വീണ്ടും പോയി വന്ന പോലെ...(NB: ഞാന് അടുത്ത യാത്രയെ കുറിച്ച് സ്വപനം കണ്ടു തുടങ്ങി.)\nസുന്ദരമായ യാത്രാവിവരണം.വായിച്ചു. ഇഷ്ടപ്പെട്ടു. കൊതിച്ചു!\nതൊട്ടടുത്തുണ്ടായിരുന്നിട്ടും ഈ യാത്രക്ക് എന്ന് വിളിക്കാത്തതിലും കൂടേ കൂട്ടാത്തതിലും പ്രതിക്ഷേധിച്ച് ഞാന് വായിക്കാതെ കമന്റാതെ തിരിച്ചു പോകുന്നു:(\nപ്രവീണെ നല്ല ഒന്നാംതരം ഒരു യാത്രാ വിവരണമാണ് വായിച്ചത്. തീര്‍ച്ചയായും ഇതു വായിക്കുന്നവരെല്ലാം അവിടെ പോകണമെന്ന് ഞാന്‍പ്രെത്യേകം പറയുന്നു. നിങ്ങള് വീണ്ടും പോയി സർവ്വജ്ഞപീഠത്തെ ലക്ഷ്യമാക്കി പോണം .കാണണം. ഞാന് ഒരു എട്ടു വര്‍ഷത്തിനു മുന്പ് (ഫാമിലിയായി )അവിടം കാണാന് ഭാഗ്യം കിട്ടിയ ആളാണ്.എണ്‍പതു വയസ്സുള്ളഎന്‍റ അമ്മയും കൂടെയുണ്ടായിരുന്നു.ഞങ്ങള് ജീപ്പിലാണ്പോയത്. ഏപ്രില് മാസത്തില് ജീപ്പ് അങ്ങുവരെ ചെന്നു.നയന മനോഹരമായ കാഴ്ച. ഇനിയും കാണണമെന്നുതോന്നു. അമ്മ ഇപ്പോഴും പറയും.(കണ്ണുു വെക്കല്ലെവയസ്സു കണക്കു കൂട്ടി.ഒരു നിധിയാണ്.)\nമനസ്സില് ഒരുപാടു കേട്ടിരിക്കുന്ന ഒരു കാര്യം ആണ് .ജീവിതത്തില് കാണാനും ഭാഗ്യം ഉണ്ടാവില്ല .അവിടെ ഒക്കെ പോകാനും എനിക്ക് സാധിക്കണം എന്നുമില്ല .ഇത് കാണണം എന്ന് ഒരു ആശ എനിക്ക് പറയാനും പറ്റില്ല . ഇത് പോലെ ഒരു യാത്ര ഒരുക്കിയതില് ...തുള്ളിക്കൊരുകുടം എന്ന പോലെ പെയ്തിരുന്ന പേമാരി.. പാദങ്ങൾക്ക് ഊർജ്ജം പകർന്നുകൊണ്ട് തഴുകിയൊഴുകിയിരുന്ന കുഞ്ഞരുവികൾ.. ഇതൊക്കെ വായിച്ചു എത്ര പറയാ ...ഒരുപാടു നന്ദി\nആഹഹ! എന്തൊരു നല്ല വിവരണം! കൊതിപ്പിച്ചു ട്ടോ. ഇത്തരം സ്ഥലങ്ങളിൽ പോകാനും പ്രകൃതിയെ അടുത്തറിയാനും സാധിക്കുന്നതു് എന്തൊരു ഭാഗ്യമാണു്! വെട്ടാനും തിരുത്താനും പോകാഞ്ഞതു് നന്നായി. ഒരുപക്ഷെ അവതരണത്തിന്റെ ഭംഗി നഷ്ടപ്പെട്ടേനേ.എവിടെനിന്നോ ജീപ് കിട്ടും കുടജാദ്രിയിലേക്കു് എന്നുകേട്ടിട്ടുണ്ടു്. പക്ഷെ നടക്കുന്നതിന്റെ - അതും സുഹൃത്തുക്കളുടെ കൂടെ - രസം ഒന്നു വേറെ തന്നെ. ഏതായാലും നരിയും പോത്തും ഒന്നും ചെയ്യാഞ്ഞതു് നന്നായി. ആ ഡോഗ് എന്തുചെയ്തു? നിങ്ങളുടെ കൂടെ മടങ്ങിയോ?\navide etthippeduka ennathuthanne mahaa baagyamaanu..nalla avatharanam nalla post.mukhaambikaye thedipoyirunnu..kandu darshanasukham nedi.. enkilum athinappuram etthaan aarogyam anuvadichilla .\nഇടപ്പിള്ളി ബൂലോഗമസംഗമം പോസ്റ്റൂകളിലൂടെ ഇവിടെ എത്തിപ്പെട്ടതാണ് കേട്ടൊ ഗെഡീ..കൊള്ളാമല്ലൊ ഈ കുടജാദ്രികുറിപ്പുകൾ....\nനല്ല വിവരണം... ആശംസകള്!!കൊച്ചുരവി :-)\nകുടജാദ്രിയിലേക്കുള്ള സഞ്ചാരം മനോഹരമായി.ഞാനും ഒരു സഞ്ചാരപ്രിയനാ, പക്ഷെ……. ചില്ലറ മാർഗതടസ്സങ്ങൾ.\nഎന്ത് ആപത് വരാന് മാഷേ ,ഒറ്റയാന് കാട്ട് പോത്ത് പോലും നിങ്ങളെ കണ്ടു ഓടി ഇല്ലേ ? :)ജഗതി പറഞ്ഞപോലെ , ആന ഇവളെ കണ്ടു ഓടി കാണും "കിലുക്കം " :)\nകമന്റിടാൻ വൈകിയതിൽ ക്ഷമിക്കണം....നേരത്തേ വായിച്ചതാ....അനുഭവേദ്യമായി....ആശംസകൾ\nഒരു പാട് കാലമായി ഉള്ള ആഗ്രഹം ആണ് അവിടെ പോകണം എന്ന് നന്നായി ഈ വിവരണം ആശംസകള്\nഒന്നു പോയി വന്നതുപോലായി. എനിക്കും ഒരിക്കല് ഒന്നു പോണംഅതെങ്ങനാ വെളുത്തേടന് അലക്കൊഴിഞ്ഞിട്ട് കാശിക്കു പോവില്ല എന്നു പറഞ്ഞതുപോലെ അല്ലെ കാര്യങ്ങളുടെ കിടപ്പ്


സംസ്ഥാനത്ത് ഇടിമിന്നലോട് കൂടിയ ശക്തമായ മഴയ്ക്ക് സാധ്യത: ജാഗ്രതാ നിര്‍ദേശം\nതിരുവനന്തപുരം: സംസ്ഥാനത്ത് ഇടിമിന്നലോട് കൂടിയ മഴയുണ്ടാകാന് സാധ്യതയുണ്ടെന്ന് സംസ്ഥാന ദുരന്ത നിവാരണ അതോറിറ്റി. അടുത്ത അഞ്ചുദിവസം ഉച്ചക്ക് രണ്ടു മുതല് വൈകിട്ട് എട്ടു വരെയുള്ള സമയത്ത് ശക്തമായ ഇടിമിന്നലിന് സാധ്യതയെന്നാണ് മുന്നറിയിപ്പുള്ളത്.\nഇടിമിന്നല് ഉണ്ടാകുമ്പോള് ടെറസിലോ മുറ്റത്തോ ഇറങ്ങുന്നത് ഒഴിവാക്കണം. തുറസായ സ്ഥലത്തു നിന്ന് കളിക്കുന്നതില് നിന്നും കുട്ടികളെ തടയണം, ഇടിമിന്നല് ഉള്ള സമയം തിരഞ്ഞെടുപ്പ് പ്രചാരണവുമായി ബന്ധപ്പെട്ട് വേദികളില് നിന്നുള്ള പ്രസംഗം ഒഴിവാക്കണം, മൈക്ക് ഉപയോഗിക്കാതിരിക്കണം, തുടങ്ങിയ മുന്നറിയിപ്പുകളാണ് ദുരന്ത നിവാരണ അതോറിറ്റി നല്‍കിയിരിക്കുന്നത്.


pinarayi's house case പിണറായിയുടെ വീടിന്റെ വ്യാജചിത്രം\nരഘുവംശിയെ മാറ്റി; രാകേഷ് മരിയ എ ടി എസ് തലവന്\nThursday 25th March 2010 2:57pm\nപിണറായിയുടെ വീടിന്റെ വ്യാജചിത്രം: മുന്‍കൂര് ജാമ്യാപേക്ഷ പരിഗണിച്ചില്ല\nThursday 25th March 2010 2:24pm\nകൊച്ചി: സി പി ഐ എം സംസ്ഥാന സെക്രട്ടറി പിണറായി വിജയന്റെ വീടിന്റെ വ്യാജചിത്രം ഇന്റര്‍നെറ്റിലൂടെ പ്രചരിപ്പിച്ച സംഭവത്തിലെ ഒന്നാംപ്രതി പത്തനംതിട്ട റാന്നി സ്വദേശി റെനി മാത്യുവിന്റെ മുന്‍കൂര് ജാമ്യാപേക്ഷ ഹൈക്കോടതി പരിഗണിച്ചില്ല. ജാമ്യം കിട്ടാത്ത വകുപ്പുകള് ചേര്‍ത്തു കേസെടുത്താല് മാത്രമേ മുന്‍കൂര് ജാമ്യാപേക്ഷയ്ക്കു കോടതിയെ സമീപിക്കേണ്ടതുളളൂവെന്നു ജസ്റ്റിസ് കെ ടി ശങ്കരന് നിരീക്ഷിച്ചു.\nകേസില് ജാമ്യം ലഭിക്കാവുന്ന വകുപ്പാണ് പ്രതിക്കെതിരെ ചുമത്തിയിട്ടുള്ളത്. അതു കൊണ്ട് പോലീസ് സ്‌റ്റേഷനില് നിന്ന് തന്നെ ജാമ്യമെടുക്കാമെന്നതിനാലാണ് മുന്‍കൂര് ജാമ്യാപേക്ഷ കോടതി പരിഗണിക്കാതിരുന്നത്. . തൃശൂരിലെ പ്രമോഷ് എന്നയാൡന്റ വീടാണു സഖാവിന്റെ കുടില് എന്ന അടിക്കുറിപ്പോടെ പിണറായിയുടെ വീടെന്ന പേരില് പ്രചരിപ്പിച്ചത്. കേസിലെ എട്ടാം പ്രതി ഷാന് ഷംസുദ്ദീന് സിംഗപ്പൂരിലേക്കു കടക്കാനുള്ള ശ്രമത്തിനിടെ ചെന്നൈ വിമാനത്താവളത്തില് രാവിലെ പിടിയിലായിരുന്നു.


കാസര്‍കോഡ് ജില്ലയിലെ പട്ടികജാതി വിദ്യാര്‍ത്ഥികള്‍ക്ക് ആനൂകൂല്യം\nWed Mar 03 2021 13:57:14 GMT+0530 (India Standard Time)\nBRJ2 Feb 2021 6:16 AM GMT\nകാസര്‍കോഡ്: കാസര്‍കോഡ് ജില്ലയിലെ സര്‍ക്കാര്/എയ്ഡഡ്/അംഗീകൃത സ്വാശ്രയ സ്ഥാപനങ്ങള് എന്നിവിടങ്ങളില് 2020-21 അദ്ധ്യയന വര്‍ഷത്തില് പോസ്റ്റ് മെട്രിക് കോഴ്‌സിനു പഠിക്കുന്ന പട്ടികജാതി വിദ്യാര്‍ത്ഥികള്‍ക്ക് സ്വകാര്യ താമസത്തിന് ആനുകൂല്യം അനുവദിക്കുന്നതിന് അപേക്ഷ ക്ഷണിച്ചു. സര്‍ക്കാര്/അംഗീകൃത ഹോസ്റ്റലിലോ/ വകുപ്പിന്റെ ഹോസ്റ്റലിലോ/സ്ഥാപനത്തിന്റെ ഹോസ്റ്റലിലോ പ്രവേശനം ലഭിക്കാത്തവര് ആയിരിക്കണം.\n44 വിദ്യാര്‍ത്ഥികള്‍ക്കാണ് ആനുകൂല്യം അനുവദിക്കുക. ഒരു മാസം 4,500 രൂപ നിരക്കില് പരമാവധി 10 മാസം ആനുകൂല്യം ലഭിക്കും. കുടുംബ വാര്‍ഷിക വരുമാനം 2.50 ലക്ഷം രൂപയോ അതിനു താഴെയോ ആയിരിക്കണം. അംഗപരിമിതര്‍ക്ക് പ്രത്യേകം പരിഗണന ലഭിക്കും. അപേക്ഷാ ഫോം ജില്ലാ പട്ടികജാതി വികസന ഓഫീസില് ലഭ്യമാണ്. അവസാന തീയതി ഫെബ്രുവരി 20.


വിശ്വസിച്ചാലും ഇല്ലെങ്കിലും... - Sathyadeepam\n|^| Home -> Pangthi -> ഉള്ളിലുള്ളത് -> വിശ്വസിച്ചാലും ഇല്ലെങ്കിലും…\nമുറിവു വച്ചുകെട്ടിയ വൃദ്ധ യാചകന് ഭിക്ഷ യാചിക്കുകയാണ്. ആരാധനാലയങ്ങള്‍ക്കു മുന്നില് മാത്രമല്ല ബാറുകള്‍ക്കു മുന്നിലും ഇത്തരക്കാര് ഇരിപ്പിടം കണ്ടെത്തിയിരിക്കുന്നു. പലപ്പോഴും ഇവരുടെ വച്ചുകെട്ടിയ മുറിവുകള് വ്യാജമായിരിക്കും. കിട്ടിയ കളക്ഷന് രാത്രി ആ ബാറില്‍ത്തന്നെ ചെലവഴിച്ചാകും മടക്കം.\nമുറിവുകള് വേദനിപ്പിക്കുന്നതാണെങ്കില് മുഖത്തു പ്രതിഫലിക്കും. വഴിയരികിലെ ഈ യാചകരില് വേദനയേക്കാള് അക്ഷമയുടെ ശബ്ദഘോഷമാണു മുന്നിട്ടുനില്ക്കുന്നത്. “ഇല്ലാത്ത മുറിവിന്‍റെ പേരില് ഭിക്ഷ യാചിക്കുന്ന ഇത്തരക്കാര്‍ക്ക് അസഹ്യമായ വേദന ജനിപ്പിക്കുന്ന യഥാര്‍ത്ഥ മുറിവുണ്ടായാല് എന്തു സംഭവിക്കും?” – ഞാന് യേശുവിനോടു ചോദിച്ചു.\nമനസ്സില് പറന്നിറങ്ങിയ അരി പ്രാവ് മൊഴിഞ്ഞു: “മറ്റാരെയുംപോലെ അവര് കരയും, കണ്ണീര് വാര്‍ക്കും. രക്ഷിക്കണമേയെന്നു ദൈവത്തോട് അപേക്ഷിക്കും. ആ കണ്ണീര് വ്യാജമല്ല. ആ പ്രാര്‍ത്ഥന തട്ടിപ്പുമല്ല. അതിനാല് ആ കണ്ണീര് ദൈവത്തിനു കാണാതിരിക്കാനാവില്ല.”\n“മനുഷ്യന്‍റെ മറവി അവന് അനുഗ്രഹമാണ്. അതുപോലെ ദൈവത്തിന്‍റെ മറവിയും മനുഷ്യന് അനുഗ്രഹമാകുകയാണല്ലോ, ഈശോയേ.”\n“ദൈവം മറക്കുകയല്ല, ഓര്‍ക്കാതിരിക്കുകയാണ്. അതുകൊണ്ടാണു കൊടുംപാപിയുടെ പ്രാര്‍ത്ഥനപോലും അവിടുന്നു കേള്‍ക്കുന്നത്. പ്രാര്‍ത്ഥിക്കുന്നതു പാപിയാണോ എന്നല്ല, പ്രാര്‍ത്ഥിക്കുന്നുണ്ടോ എന്നതാണു പ്രധാനം. അതിനാലാണു ചുങ്കക്കാരന്‍റെ പ്രാര്‍ത്ഥനയും ദൈവം കേള്‍ക്കുന്നത്.”\n“ദൈവനീതി സങ്കീര്‍ണമാണെന്നാണോ? സാധാരണ മനുഷ്യനു മനസ്സിലാക്കാന് പ്രയാസമുള്ളത്.”\n“ദൈവനീതി സ്വാഭാവികമാണ്. അതിനെ സങ്കീര്‍ണമാക്കുന്നതു മനുഷ്യനാണ്. ഒരു പുഴ ഒഴുകുന്നു. അതിന്‍റെ കരകള് ഫലഭൂയിഷ്ഠമാകുന്നു. അണക്കെട്ടുണ്ടാക്കി അതിനെ തിരിച്ചുവിട്ട് സ്വാഭാവികതയില് ഇടപെടുന്നത് ആരാണ്, മനുഷ്യനല്ലേ, അതുപോലെ.”\n“മനുഷ്യന്‍റെ കര്‍മ്മങ്ങളില് ഇടപെടുവാന് പിതാവായ ദൈവം തയ്യാറല്ലെന്നോ? അതുകൊണ്ടല്ലേ ഇത്രയും അക്രമങ്ങളും കൊലപാതകങ്ങളും മനുഷ്യന് നടത്തുന്നത്?”\n“മനുഷ്യന്‍റെ സ്വാതന്ത്ര്യത്തെ അംഗീകരിക്കുന്നതുകൊണ്ടാണു ദൈവം നേരിട്ട് ഇടപെടാത്തത്. സ്വര്‍ഗം വേണോ, നരകം വേണോ എന്നു തീരുമാനിക്കേണ്ടതു മനുഷ്യനാണ്.”\n“മനുഷ്യന് സ്വതന്ത്രനാവാന് ശപിക്കപ്പെട്ടിരിക്കുന്നു, എന്നാണോ?”\n“ദൈവം മനുഷ്യനെ ഒരിക്കലും ശപിച്ചിട്ടില്ല. സ്വന്തം ഛായയില് സൃഷ്ടിക്കുകയും വലിയ വിലകൊടുത്തു വീണ്ടെടുക്കുകയും ചെയ്ത മനുഷ്യനെ ശപിക്കുവാന് ദൈവത്തിനു കഴിയില്ല. തന്നില്‍നിന്ന് അകലുന്ന മനുഷ്യനെ നോക്കി ആര്‍ദ്രമായി ചിരിക്കുകയാണു ദൈവം. ധൂര്‍ത്തപുത്രനെപ്പോലെ അവന് തിരിച്ചുവരുമ്പോള് ഏറ്റവും ആഹ്ലാദിക്കുന്നതും അവിടുന്നാണ്.”\n“ഇത്രമാത്രം മനുഷ്യനെ സ്നേഹിക്കുന്ന ദൈവം എന്തിനാണ് അവനു സഹനങ്ങള് സമ്മാനിക്കുന്നത്? രോഗം അഭിനയിച്ചു മനുഷ്യരെ വഞ്ചിക്കുന്നവനോടു കാരുണ്യം കാണിക്കുന്ന ദൈവം നിരപരാധികള്‍ക്ക് എന്തിനു മഹാരോഗങ്ങള് നല്കുന്നു?”\n“പിതാവായ ദൈവം എന്തിനാണു പുത്രന് ആകാശത്തോളം തീവ്രമായ സഹനം നല്കിയത്. പാപികളായ മനുഷ്യരെ രക്ഷിക്കാനല്ലേ? അങ്ങനെ രക്ഷിക്കപ്പെട്ട മനുഷ്യന് സ്വര്‍ഗോന്മുഖമായി ജീവിക്കാന് കടപ്പെട്ടിരിക്കുന്നു. എന്നിട്ടും എത്രപേര് അതു മനസ്സിലാക്കി ജീവിക്കുന്നു.”\n“വളരെ കുറവാണ് ഈശോയേ.”\n“അതിനാല് തനിക്കു പ്രിയപ്പെട്ടവരെ അക്കാര്യം ഓര്‍മ്മിപ്പിക്കാനാണു ദൈവം സഹനങ്ങള് കൊടുക്കുന്നത്.”\n“ദൈവത്തിന് ഇഷ്ടപ്പെട്ടവര്‍ക്കുള്ള സമ്മാനങ്ങളാണു സഹനങ്ങളെന്നോ?”\n“അതറിഞ്ഞുകൊണ്ടാണോ ചില വിശുദ്ധന്മാര്, ഞങ്ങള്‍ക്കു സഹനങ്ങള് തരൂ, ഇല്ലെങ്കില് മരണം തരൂ എന്നു പ്രാര്‍ത്ഥിക്കുന്നത്?”\n“യേശുവേ, ഞാന് വിശുദ്ധിയുടെ പുറമ്പോക്ക് പടിയില്‍പ്പോലും കാലുകുത്തിയിട്ടില്ലെന്ന് അവിടുത്തേയ്ക്കറിയാമല്ലോ. സഹനങ്ങള്, രോഗങ്ങള് എന്നൊക്കെ കേള്‍ക്കുമ്പോള് തന്നെ ഇപ്പോള് പേടിയാണ്. സഹനങ്ങളിലൂടെയാണു ഞാന് ചരിക്കുന്നതെന്ന് അവിടുത്തയ്ക്ക് അറിയാമല്ലോ.”\nഈശോ അതിനു മറുപടി പറയുംമുമ്പ് എന്നെ ഉറക്കത്തില് നിന്നു തട്ടി എഴുന്നേല്പിക്കുവാന് പത്നി എത്തി, അപ്പോഴാണ് എല്ലാം സ്വപ്നമായിരുന്നുവെന്നു മനസ്സിലായത്. അതു സ്വപ്നമല്ലാതിരുന്നെങ്കില് എന്ന് മനസ്സ് അപ്പോള് ആഗ്രഹിച്ചു.


5 Jan 2014 5:51 PM GMT\nറോവന് ഹൂപ്പര് (സ്ലേറ്റ്)\nഓക്സ്ഫോര്‍ഡ് സര്‍വകലാശാലയിലെ എവല്യൂഷനറി ബയോളജിയില് പ്രൊഫസര് എമരിറ്റസ് ആണ് റിച്ചാര്‍ഡ് ഡോക്കിന്‍സ്. ദി സെല്‍ഫിഷ് ജീന്, ദി ഗോഡ് ഡെല്‍യൂഷന് എന്നിവയുള്‍പ്പെടെ നിരവധി പുസ്തകങ്ങളുടെ രചയിതാവാണ് അദ്ദേഹം. അദ്ദേഹത്തിന്റെ പോപ്പുലര് ശാസ്ത്രപുസ്തകങ്ങളിലൂടെയും മതത്തെപ്പറ്റിയുള്ള വിവാദപ്രസ്താവനകളിലൂടെയും ശ്രദ്ധേയനാണ് ഡോക്കിന്‍സ്.\nറോവന് ഹൂപ്പെര്: താങ്കളുടെ ഓര്‍മ്മക്കുറിപ്പിന്റെ ഒന്നാം ഭാഗം പുറത്തുവന്നു. താങ്കള് അധമനും അപ്രിയനുമായ ഒരു വില്ലനല്ല എന്ന് അറിയിക്കാനുള്ള ഒരു ശ്രമമാണോ അത്?\nറിച്ചാര്‍ഡ് ഡോക്കിന്‍സ്: ഞാന് ഒരു മോശം ആളാണെന്ന് എത്രപേര് ചിന്തിക്കുന്നുണ്ട് എന്നെനിക്കറിയില്ല. ഞാന് അങ്ങനെയല്ല. എന്റെ ഇമേജ് വെളുപ്പിക്കാനല്ല ഈ പുസ്തകം. ഞാന് എന്താണ് എന്നതിനെപ്പറ്റിയുള്ള ആത്മാര്‍ത്ഥമായ ഒരു ചിത്രമാണ് അതിലുള്ളത്. അതില് മാനുഷികതയും ഉണ്ട്.\nഹൂപ്പെര്: എങ്കിലും യഥാര്‍ത്ഥ ഡോക്കിന്സും കാരിക്കേച്ചറായ റിച്ചാര്‍ഡ് ഡോക്കിന്സും തമ്മില് വലിയ അന്തരമുണ്ടല്ലോ. അതെങ്ങനെ സംഭവിച്ചു?\nഡോക്കിന്‍സ്: എനിക്ക് രണ്ടുവിശദീകരണങ്ങളുണ്ട്. ഒന്ന് മതവുമായുള്ള എന്റെ ഇടപെടലാണ്. സ്വന്തം മതത്തെ വിമര്‍ശിക്കുന്നത് സ്വതവേ ആളുകള്‍ക്ക് ഇഷ്ടമല്ല. മതങ്ങളുടെ മുഖം വികൃതമാണ് എന്ന് നിങ്ങള് പറയുമ്പോള് ഈ മനുഷ്യര് അത് അങ്ങേയറ്റം വ്യക്തിപരമായി എടുക്കും. മതം വിമര്‍ശനാതീതമാണ് എന്ന ധാരണയാണുള്ളത്.മാത്രമല്ല ചില മനുഷ്യര്‍ക്ക് വ്യക്തമായ ഉത്തരങ്ങള് ഒരു വെല്ലുവിളിയായി തൊന്നും. അപ്പോള് ആരെങ്കിലും സ്പഷ്ടതയോടെ സംസാരിക്കുന്നത് കേട്ടാല് അവര്‍ക്ക് അതൊരു ഭീഷണിയായി തൊന്നും.\nഹൂപ്പെര്: നിങ്ങള് ആളുകളെ ദേഷ്യം പിടിപ്പിക്കുന്നു. നിങ്ങള്‍ക്ക് ലഭിക്കുന്ന തെറിക്കത്തുകളെ എങ്ങനെ കാണുന്നു?\nഡോക്കിന്‍സ്: എനിക്ക് ലഭിച്ച അസഭ്യക്കത്തുകള് ഞാന് വായിക്കുന്ന ഒരു വീഡിയോ യൂട്യൂബിലുണ്ട്. “യൂ ഫക്കിംഗ് വാങ്കര് ഡോക്കിന്‍സ്” എന്നൊക്കെ എഴുതിയത് ഞാന് വായിക്കുമ്പോള് പിറകില് ഒരു സ്ത്രീ ഇരുന്ന് വയലിന് വായിക്കുന്നു. അതിനെ തമാശയാക്കി ചിത്രീകരിക്കാന് കഴിഞ്ഞത് രസകരമായി തോന്നി.\nഹൂപ്പെര്: നിങ്ങള്‍ക്ക് ആരാധകരുടെ കത്തുകളും ലഭിക്കാറുണ്ടോ?\nഡോക്കിന്‍സ്: ഉവ്വ്. അസഭ്യക്കത്തുകള് പൊതുവേ നിരക്ഷരര് എഴുതുന്നതാണ്. എന്നാല് അതിന്റെ വിപരീതം വളരെ സന്തോഷം തരുന്നവയാണ്. ഞാന് ഈ പുസ്തകത്തിന്‍റെ പ്രചാരണത്തിന് അമേരിക്ക സന്ദര്‍ശിച്ചു തിരികെഎത്തിയതേയുള്ളൂ ഇപ്പോള്. പുസ്തകത്തില് ഒപ്പ് വാങ്ങാനായി കൂടിനില്‍ക്കുന്ന ആളുകളുടെ നീണ്ട നിരയോടു ഞാന് സ്ഥിരം പറയുക ഇതാണ്. “നിങ്ങള് കാരണമാണ് ഞാന് ഒരു ശാസ്ത്രജ്ഞനായത്, നിങ്ങളാണ് എന്റെ ജീവിതം മാറ്റിമറിച്ചത്.”\nഹൂപ്പെര്: നിങ്ങളുടെ പ്രചോദനങ്ങളില് മാറ്റമുണ്ടാകാറുണ്ടോ?\nഡോക്കിന്‍സ്: ഇല്ല. സത്യത്തോടുള്ള സ്നേഹം, വ്യക്തതയൊടുള്ള ഇഷ്ടം, ശാസ്ത്രത്തിലെ കവിതയോടുള്ള അഭിനിവേശം. ഇതൊക്കെയാണ് എന്റെ പ്രചോദനം. അന്ധവിശ്വാസങ്ങളോട് ഞാന് വിരോധം കാണിക്കുന്നതിന്റെ പ്രധാനകാരണം അവര് യുവാക്കളെ ഒരു ശാസ്ത്രീയ ലോകവീക്ഷണത്തില് നിന്ന് മാറ്റിനിറുത്തുന്നു എന്നതാണ്. കുട്ടികളെപ്പറ്റിയാണ് എന്റെ വേവലാതി. മധ്യകാല അന്ധവിശ്വാസങ്ങളുടെ ഇരുണ്ട മൂലകളിലെയ്ക്ക് കുട്ടികളെ നയിക്കുന്നത് കാണുക സങ്കടകരമാണ്.\nഹൂപ്പെര്: ശാസ്ത്രത്തെ വിശദീകരിച്ചയാള് എന്നാണോ മതത്തെ എതിരിട്ടയാള് എന്നാണോ അറിയപ്പെടാന് താല്‍പ്പര്യം?\nഡോക്കിന്‍സ്: എന്നെ സംബന്ധിച്ച് ഇവ രണ്ടും ഒന്നുതന്നെയാണ്. ഒരേ നാണയത്തിന്റെ രണ്ടുവശങ്ങള് പോലെ. എങ്കിലും ശാസ്ത്രം വിശദീകരിച്ചയാള് എന്നറിയപ്പെടാനാണ് ഞാന് താല്പ്പര്യപ്പെടുക. മതം കാരണം ആളുകള് ശാസ്ത്രത്തെ തള്ളിപ്പറഞ്ഞാല് അത് സങ്കടകരമാകും.\nഹൂപ്പെര്: താങ്കള് ഈയിടെ ഇസ്ലാമിലെയ്ക്ക് ശ്രദ്ധ തിരിച്ചു. എന്തുകൊണ്ടാണ് അത്?\nഡോക്കിന്‍സ്: ഇസ്ലാമിന്റെ കാര്യം വരുമ്പോള് പടിഞ്ഞാറന് ലോകത്തിലെ ലിബറല് ബുദ്ധിജീവികള് അവരവരെത്തന്നെ വഞ്ചിക്കുന്നതായാണ് എനിക്ക് തോന്നിയിട്ടുള്ളത്. സ്ത്രീവിരോധവും അടിച്ചമര്‍ത്തലും നടത്തുന്നതിനോടുള്ള എതിര്‍പ്പ് ഒരു വശത്തും മറുവശത്ത് റേസിസ്റ് ആയി കണക്കാക്കുമോ എന്ന പേടി മറുവശത്തും. ഇസ്ലാം ഒരു വര്‍ഗമാണെന്ന തെറ്റിധാരണയാണ് ഇതിനുപിന്നില്. അങ്ങനെ സ്ത്രീകളെ മോശമായി പരിഗണിക്കുന്നതിനെ സാധാരണഗതിയില് എതിര്‍ക്കുന്നവര് പോലും ഇസ്ലാമിന്റെ കാര്യം വരുമ്പോള് മാറിനില്‍ക്കും. ലിബറലുകളായ എന്റെ സ്വന്തം ആളുകള് ഇങ്ങനെയൊരു വഞ്ചന നടത്തുന്നത് ദുഖകരമാണ്.\nഹൂപ്പെര്: താങ്കളുടെ മറ്റൊരു യുദ്ധം ഗ്രൂപ്പ് സെലക്ഷന് എതിരായായിരുന്നു. പരിണാമം പല സ്വഭാവ സവിശേഷതകള് സംരക്ഷിച്ച് സഹായിച്ചത് ഗ്രൂപ്പുകളെ സഹായിക്കാനാണ്, ജീനുകളെയല്ല എന്നാണ് ആശയം. അതിനെയാണ് നിങ്ങള് തകര്‍ത്തത്. എന്നാല് അതെ ആശയം വീണ്ടും തിരിച്ചെത്തി.\nഡോക്കിന്‍സ്: അതെ പേരില് മറ്റെന്തോ ആണ് തിരികെവന്നത്. ശ്രദ്ധിച്ച്നോക്കിയാല് മനസിലാകും. കിന് സെലക്ഷനെ ഗ്രൂപ്പ് സെലക്ഷന് എന്ന് പേര് മാറ്റിവിളിച്ചതേയുള്ളൂ. വളരെ കൃത്യമായി വായിക്കാമായിരുന്ന ഒന്നില് ആശയക്കുഴപ്പം ഉണ്ടാക്കി എന്നുമാത്രമേ ഉണ്ടായുള്ളൂ. അത് അസ്വസ്ഥകരമാണ്.\nഎന്തുകൊണ്ട് അത് തിരിച്ചുവന്നു എന്നതിന് രാഷ്ട്രീയകാരണങ്ങളുണ്ട്. സോഷ്യോളജിസ്റ്റുകള്‍ക്ക് ഗ്രൂപ്പ് സെലക്ഷന് ആണിഷ്ടം. ആളുകളുടെ വൈകാരികപ്രേരണകളുമായി ബന്ധിപ്പിച്ചാണ് അവര് ചിന്തിക്കുന്നത്. പരക്ഷേമതാല്‍പ്പര്യം ഒരു പ്രധാനശക്തിയായിത്തീരണമെന്നാണ് പലരും കരുതുന്നത്. എന്നാല് അങ്ങനെയൊരു ശക്തിയൊന്നും ഇല്ല. ആളുകള്‍ക്ക് പരക്ഷേമതാല്‍പ്പര്യം ഒരു അനിവാര്യതയായി മാറണം എന്നാണ്. എനിക്ക് അതിനൊരു വിശദീകരണം വേണം എന്നും. സെല്‍ഫിഷ് ജീനുകള് ഉപയോഗിച്ച് പരക്ഷേമതല്‍പ്പരരായ മനുഷ്യരെ വിശദീകരിക്കാന് കഴിയും, അത് വളരെ സ്പഷ്ടമാണ്.\nഹൂപ്പെര്: എവലൂഷനറി ബയോളജിയില് ഇപ്പോള് താങ്കള്‍ക്ക് താല്പ്പര്യമുള്ള വിഷയങ്ങള് ഏതൊക്കെയാണ്?\nഡോക്കിന്‍സ്: മോളിക്കുലാര് ജെനട്ടിക്സ് വിവരസാങ്കേതികവിദ്യയുടെ ഒരു ശാഖയായി മാറിയത് കൌതുകകരമാണ്. അത് അങ്ങനെതന്നെ വേണമായിരുന്നോ എന്ന് സംശയമുണ്ട്. ജെനെറ്റിക്സ് ഒരുതരം കമ്പ്യൂട്ടര് സയന്സായിരുന്നില്ലെങ്കില് നാച്ചുറല് സെലക്ഷന് നടക്കുമായിരുന്നില്ലേ? മറ്റൊരു വിധത്തില് പറഞ്ഞാല് ഈ പ്രപഞ്ചത്തില് വേറെ എവിടെയെങ്കിലും ജീവനുണ്ടെങ്കില് അവിടെ ഇത്തരം ഡിജിറ്റല് ജെനെറ്റിക്സും ഉണ്ടായിരിക്കുമോ?\nഹൂപ്പെര്: ജീനുകളെ ഇത്തരത്തില് പരീക്ഷണങ്ങള് നടത്താനാകുമ്പോള് നാം എവിടെ എത്തിച്ചേരുമെന്നാണ് താങ്കള് കരുതുന്നത്?\nഡോക്കിന്‍സ്:ഡാര്‍വിന്റെ ഫോര്‍മുലയില് രണ്ടുഭാഗങ്ങളുണ്ട്. മ്യൂട്ടേഷനും സെലക്ഷനും. ഒട്ടുമിക്ക എല്ലാ സ്പീഷീസിലും നമ്മള് സെലെക്ഷന് പരീക്ഷണങ്ങള് നടത്തിക്കഴിഞ്ഞു. മനുഷ്യനില് ഒഴികെ. ചെന്നായകളിലും കാബെജിലും നമ്മള് പഠനം നടത്തി. കൃഷിശാസ്ത്രത്തില് വലിയ കുതിപ്പുകളുണ്ടായി. എങ്കിലും നമ്മള് ചെന്നായമനുഷ്യരെ സൃഷ്ടിച്ചില്ല.\nഇപ്പോള് മനുഷ്യന് ഡാര്‍വീനിയന് അല്‍ഗോരിതത്തിന്‍റെ മ്യൂട്ടേഷന് പാതിയില് മാറ്റങ്ങള് വരുത്താമെന്നായി. ആളുകള് ചോദ്യങ്ങള് ചോദിച്ചുതുടങ്ങി. നമ്മള് ജനിതകപരീക്ഷണങ്ങള് നടത്തുമ്പോള് എന്ത് സംഭവിക്കും? നമ്മള് ആയിരക്കണക്കിന് വര്‍ഷങ്ങളായി സെലക്ഷന് പരീക്ഷണങ്ങള് നടത്തുന്നു. എന്നിട്ടും മനുഷ്യനില് അതൊന്നും പരീക്ഷിച്ചില്ല. എന്താണോ നമ്മെ തടഞ്ഞത് അത് തന്നെ മ്യൂട്ടേഷന് പരീക്ഷിക്കുന്നതില് നിന്നും നമ്മെ തടയും.\nഹൂപ്പെര്: അന്ധവിശ്വാസങ്ങള്‍ക്ക് ഒരു ജനിതകഅടിസ്ഥാനമുണ്ട് എന്ന് താങ്കള് കരുതുന്നുണ്ടോ?ഡോക്കിന്‍സ്: ആളുകളെ മതം പോലെയുള്ള കാര്യങ്ങളോട് വിശ്വാസം പുലര്‍ത്താന് പ്രേരിപ്പിക്കുന്ന മാനസികനിലകള്‍ക്ക് ഒരു ജനിതകഅടിസ്ഥാനമില്ലെങ്കില് അതാവും അത്ഭുതം.\nഅന്ധവിശ്വാസങ്ങളെപ്പറ്റി ഞാനും മറ്റുചിലരും മുന്നോട്ടുവെച്ചിട്ടുള്ള ഒരു ആശയം ഇതാണ്. നമ്മുടെ സ്വാഭാവികഅവസ്ഥയില് നമുക്ക് ഭീഷണികളായി തീര്‍ന്നിട്ടുണ്ടാവുക പാമ്പുകളോ കടുവകളോ ഒക്കെയാണ്. കൊടുങ്കാറ്റ് പോലെയുള്ള എന്തെങ്കിലും പ്രകൃതിക്ഷോഭം ഉണ്ടാകുമ്പോള് അതിനെ ഭൌതികശാസ്ത്രവുമായി ബന്ധിപ്പിക്കുന്നതിനെക്കാള് എന്തെങ്കിലും ശക്തി എന്നൊക്കെ വിശേഷിപ്പിക്കാനാവും ആളുകള് താല്പ്പര്യപ്പെടുക. പ്രകൃതിശക്തികള് എന്ന് വിശ്വസിക്കുന്നതിനേക്കാള് മറെന്തിന്റെയെങ്കിലും ഏജന്‍സി ഇതിലുണ്ട് എന്ന് കരുതാന് ആളുകള് താല്‍പ്പര്യപ്പെടുന്നു.\nഈ ചിന്ത മറികടക്കാന് ഒരുപാട് സമയം വേണ്ടിവരും. നമ്മള് ഇപ്പോള് കടുവകളെ പേടിച്ചല്ല ജീവിക്കുന്നതെങ്കിലും നമ്മുടെ പൂര്‍വികരുടെ പേടികള് ഇന്നും നമ്മുടെ മനസിലുണ്ട്. യാതൊരു ഏജന്‍സിയും ഇല്ലാത്തയിടത്തുപോലും അതുണ്ട് എന്ന് കരുതുന്നത് ഒരുപക്ഷെ നമ്മുടെ തലച്ചോറില് പ്രോഗ്രാം ചെയ്യപ്പെട്ടുകഴിഞ്ഞിട്ടുണ്ടാവണം.


നെതന്യാഹു ഇന്ത്യയിൽ; സ്വീകരിക്കാൻ മോദി നേരിട്ടെത്തി |\nSunday, January 14, 2018 1:35 PM IST\nന്യൂഡൽഹി: ഇസ്രയേൽ പ്രധാനമന്ത്രി ബെഞ്ചമിൻ നെതന്യാഹുവിനെ പ്രധാനമന്ത്രി നരേന്ദ്ര മോദി സ്വീകരിച്ചത് പ്രോട്ടോകോൾ മറികടന്ന് വിമാനത്താവളത്തിലെത്തി. ആറു ദിവസത്തെ സന്ദർശനത്തിനായെത്തിയ നെതന്യാഹുവിനെയും ഭാര്യ സാറയേയും മോദി നേരിട്ടെത്തി സ്വീകരിക്കുകയായിരുന്നു. 2003ൽ ഏരിയൽ ഷാരോണു ശേഷം 15 വർഷങ്ങൾ കഴിഞ്ഞാണ് ഒരു ഇസ്രയേൽ പ്രധാനമന്ത്രി ഇന്ത്യ സന്ദർശിക്കുന്നത്.\nന്യൂഡൽഹിലെത്തുന്ന നെതന്യാഹു തീൻമൂർത്തി ഹൈഫ ചൗക്ക് സന്ദർശിക്കും. വിദേശകാര്യമന്ത്രി സുഷമ സ്വരാജുമായി കൂടിക്കാഴ്ച നടത്തും. തിങ്കളാഴ്ച രാ ഷ്‌ട്രപതിഭവനിൽ സ്വീകരണം നൽകും.\nതുടർന്ന് രാജ്ഘട്ടിലെത്തി ഗാന്ധി സ്മാരകത്തിൽ പുഷ്പചക്രം സമർപ്പിക്കും. പിന്നീടു പ്രധാനമന്ത്രി നരേന്ദ്രമോദിയുമായി ഹൈദരാബാദ് ഹൗസിൽ കൂടിക്കാഴ്ച നടത്തും. വൈകുന്നേരം രാഷ്‌ട്രപതി രാംനാഥ് കോവിന്ദിനെ സന്ദർശിക്കും. 102 കമ്പനികളിൽനിന്നുള്ള 130 ബിസിനസ് സംഘാംഗങ്ങൾ സന്ദർശനത്തിൽ നെത ന്യാഹുവിനെ അനുഗമിക്കുന്നുണ്ട്.\nതിരുവനന്തപുരം: ശബരിമല പൂർണമായും സംസ്ഥാനത്തിന്‍റെ കീഴിൽ വരുന്ന വിഷയമെന്ന് ബിജെപി സംസ്ഥാന അധ്യക്ഷൻ ...


ചാത്തന്നൂരിൽ രാഷ്ട്രീയ പോരാട്ടം നടന്നത് ജാതീയ അടിയൊഴുക്കുകളിൽ : Deepika.com Nattu Visesham\nചാത്തന്നൂർ: ചാത്തന്നൂരിൽ രാഷ്ട്രീയ പോരാട്ടം നടന്നത് ജാതീയ അടിയൊഴുക്കുകളിലൂടെയെന്ന് രാഷ്ട്രീയ നിരീക്ഷകരുടെ നിഗമനം. മണ്ഡലത്തിൽ ഏതെങ്കിലും സ്ഥാനാർഥിയ്ക്ക് വേണ്ടി ജാതി സമവാക്യങ്ങൾ ഉരുണ്ട് കൂടിയിട്ടുണ്ടോ എന്നാണ് എല്ലാവരും ഉറ്റുനോക്കുന്നത്.\nരാഷ്ട്രീയമായാണ് തെരഞ്ഞെടുപ്പിനെ നേരിട്ടതെന്ന് ഇടതു മുന്നണി സ്ഥാനാർഥി ജി.എസ്.ജയലാലും യു ഡി എഫ് സ്ഥാനാർഥി എൻ.പീതാംബരക്കുറുപ്പും എൻ ഡി എ സ്ഥാനാർഥി ബി.ബി.ഗോപകുമാറും തറപ്പിച്ചു പറയുന്നു. എന്നാൽ രാഷ്ട്രീയ നിരീക്ഷകർ അതിനെ പൂർണമായും അംഗീകരിക്കുന്നില്ല. കഴിഞ്ഞ തവണ മണ്ഡലത്തിലെ ഒരു പ്രബല സമുദായവും മതന്യൂനപക്ഷങ്ങളും ഒരു സ്ഥാനാർഥിയ്ക്ക് വേണ്ടി നിശബ്ദമായി അണിനിരന്നത് രാഷ്ട്രീയ നിരീക്ഷകർ ചൂണ്ടിക്കാട്ടുന്നു. ഇത്തവണ അതിന് ബദലായി മറ്റൊരു പ്രബല സമുദായം രഹസ്യമായി രംഗത്തെത്തിയതായാണ് നിഗമനം.\nചാത്തന്നൂർ നിയോജക മണ്ഡലത്തിൽ 1.84 ലക്ഷത്തിലധികമാണ് വോട്ടർമാരുള്ളത്. ഇതിൽ ഈഴവ സമുദായത്തിൽപ്പെട്ടവർ 65000 ത്തോളമാണ്. നായർ സമുദായംഗങ്ങളായ വോട്ടർമാർ 60000 ത്തോളമുണ്ട്. മുസ്ലിം വോട്ടർമാർ 20000 വരും. തൊട്ടടുത്തു തന്നെ ക്രിസ്ത്യൻ മത വിശ്വാസികളായ വോട്ടർമാരും 19000 ത്തോളം. മറ്റ് മുന്നോക്ക, പിന്നോക്ക,ദലിത് വിഭാഗങ്ങളിൽപ്പെട്ടവർ 20000 ന് മുകളിലുണ്ട്. ഇതിൽ 98760 സ്ത്രീ വോട്ടറന്മാരും 86898 പുരുഷ വോട്ടറന്മാരുമാണ്. ഇതിൽ 137 242 പേർ വോട്ടു ചെയ്തു. 72857 സ്ത്രീകളും 60966 പുരുഷന്മാരും3ട്രാൻസ് ജൻഡറു കള്ളമാണ് വോട്ട് ചെയ്തത്.\nമൂന്ന് മുന്നണികളുടെയും സ്ഥാനാർഥികളിൽ രണ്ട് മുന്നണി സ്ഥാനാർഥികൾ ഒരേ സമുദായത്തിൽപ്പെട്ടവരാണ്. ഇടതു മുന്നണി സ്ഥാനാർഥി ജി.എസ് ജയ ലാലും യുഡിഎഫ് സ്ഥാനാർഥി എൻ.പീതാംബരക്കുറുപ്പും നായർ സമുദായാംഗങ്ങളും എൻഡിഎ സ്ഥാനാർഥി ബി.ബി.ഗോപകുമാർ ഈഴവ സമുദായാംഗത്തിൽപ്പെട്ടയാളുമാണ്. കഴിഞ്ഞ തവണ ന്യൂനപക്ഷങ്ങൾ ഇടതുമുന്നണി യോടൊപ്പമായിരുന്നെങ്കിൽ ഇത്തവണ മുസ്ലിം, ക്രിസ്ത്യൻ വിഭാഗങ്ങളുടെ വോട്ടുകൾ യുഡിഎഫിനും എൽ ഡി എഫിനുമായി പങ്കുവെച്ചതായാണ് അനുഭവം.\nമറ്റ് ന്യൂനപക്ഷ വോട്ടുകൾ മൂന്ന് മുന്നണികൾക്കും ലഭിച്ചിട്ടുണ്ട്. പ്രബലമായ രണ്ട് സമുദായങ്ങളുടെ വോട്ടുകളിൽ ജാതിയ അടിയൊഴുക്കുകൾ ഉണ്ടായിട്ടുണ്ടോ എന്നാണ് രാഷ്ട്രീയ പാർട്ടികളും ആശങ്കപ്പെടുന്നത്. രാഷ്ട്രീയമായാണ് തെരഞ്ഞെടുപ്പിനെ നേരിട്ടതെന്ന് അവർ പറയുമ്പോഴും ജാതി സമവാക്യങ്ങൾ ഉരുത്തിരിഞ്ഞിട്ടുണ്ടോ എന്ന സംശയം അവരുടെ നെഞ്ചിടിപ്പ് വർധിപ്പിക്കുന്നു.


ശിവഗിരിസംഘത്തെ രക്ഷപ്പെടുത്തിയത് ബിജെപി എംപി :: Janmabhumi Daily\nശിവഗിരിസംഘത്തെ രക്ഷപ്പെടുത്തിയത് ബിജെപി എംപി\nWednesday 26 June 2013 10:25 pm IST\nന്യൂദല്‍ഹി: ഉത്തരാഖണ്ഡില് പ്രളയത്തില് കുടുങ്ങിയ ശിവഗിരി മഠത്തിലെ സന്യാസിമാര് ഉള്‍പ്പെടെയുള്ള മലയാളികളെ ബിജെപി എം.പി ഇടപെട്ട് രക്ഷപ്പെടുത്തി. ഉത്തരകാശി രാജ്ഞിയും ബിജെപി എംപിയുമായ മാല രാജ്യലക്ഷ്മി ഷായുടെ ഇടപെടലാണ് സന്യാസിമാരുള്‍പ്പെടെയുള്ള മലയാളി സംഘത്തിന്റെ രക്ഷപ്പെടലിനു വഴിതെളിച്ചത്.\nബദരീനാഥില് നിന്ന് ഹെലികോപ്ടറില് ജോഷിമഠിലെത്തിച്ച് തീര്‍ത്ഥാടകസംഘത്തിന് പ്രാഥമിക വൈദ്യസഹായം നല്‍കി. പിന്നീട് റോഡ്മാര്‍ഗ്ഗം ദല്‍ഹിയിലേക്കു തിരിച്ച സംഘം ഇന്ന് രാവിലെ ദല്‍ഹിയിലെത്തും. സ്വാമി ഗുരുപ്രസാദ്, സ്വാമി വിശാലാനന്ദ, കൃഷ്ണസ്വാമി, വിശ്വനാഥന്, സുധാകരന്, അശോകന്, ഹരിലാല്, ഉണ്ണികൃഷ്ണന്, ജനാര്‍ദ്ദനക്കുറുപ്പ്, ദല്‍ഹി മലയാളികളായ മിനി റെജികുമാര്, കാഞ്ചന, മീര എന്നിവരാണ് സംഘത്തിലുള്ളത് ബദരീനാഥിലെ ബോലഗിരി ആശ്രമത്തില് ഒരാഴ്ചയായി കുടുങ്ങിയ സംഘത്തെ രക്ഷപ്പെടുത്താന് സംസ്ഥാനസര്‍ക്കാരിന്റെ ഭാഗത്തുനിന്ന് നടപടിയൊന്നും ഉണ്ടാകാതിരുന്നത് വിവാദമായിരുന്നു. ശിവഗിരിയിലെ സന്യാസിമാരും ബിജെപിയും സര്‍ക്കാരിന്റെ നിഷ്ക്രിയതക്കെതിരെ ഉപവാസവും നടത്തി. എന്നിട്ടും കാര്യമായി ഒന്നും ചെയ്യാന് കേരളസര്‍ക്കാരിനു കഴിഞ്ഞില്ല.\nദല്‍ഹിയിലെ മലയാളി സംഘടനയായ നവോദയം ആവശ്യപ്പെട്ടതനുസരിച്ച് തെഹ്‌റിയില് നിന്നുള്ള ലോകസഭാംഗമായ മാല രാജ്യലക്ഷ്മി സന്യാസിമാരുള്‍പ്പെടുന്ന സംഘത്തെ രക്ഷപ്പെടുത്താന് പ്രത്യേക താല്‍പര്യം കാണിക്കുകയായിരുന്നു. രാജ്ഞി എര്‍പ്പെടുത്തിക്കൊടുത്ത ഹെലികോപ്ടറില് രാവിലെ 11 മണിയോടെ മൂന്നുതവണയായി 12 അംഗ സംഘത്തെ ബദരീനാഥില്‍നിന്ന് ജോഷിമഠില് എത്തിച്ചു. ചിലര്‍ക്ക് അവിടെ വൈദ്യ ശുശ്രുഷ നല്‍കി. തീരെ അവശനായിരുന്ന തീര്‍ത്ഥാടകന് കൃഷ്ണസ്വാമിക്ക് ഡ്രിപ്പും കൊടുത്തു. അവിടെനിന്നും പട്ടാളത്തിന്റെ ട്രക്കില് ചമോലിയില്. ഇവിടെ നിന്നു പോകാനുള്ള വാഹനവും ബിജെപി പ്രവര്‍ത്തകര് തയ്യാറാക്കി നിര്‍ത്തിയിരുന്നു. ഇതിനിടെ സംഘം ഋഷികേശിലോ ഡെറാഡൂണിലോ എത്തിയാല് കുട്ടിക്കൊണ്ടുപോകാന് വാഹനം നല്‍കാമെന്ന് കേരള സര്‍ക്കാര് അറിയിച്ചു. സംസ്ഥാന സര്‍ക്കാറിന്റെ നിരുത്തരവാദപരമായ നിലപാടിനോടുള്ള പ്രതിഷേധമായി തീര്‍ത്ഥാടകസംഘം വാഗ്ദാനം നിരസിച്ചു. ചമോലില് നിന്നു കയറിയ വാഹനത്തില് തന്നെ ദല്‍ഹിയിലേക്ക് പോന്നു.\nസംഘം ജോഷിമഠില് എത്തിയ ഉടന് തിരുവനന്തപുരത്ത് പത്രസമ്മേളനം നടത്തിയ മുഖ്യമന്ത്രി ഉമ്മന്‍ചാണ്ടി, സന്യാസിസംഘം ജോഷിമഠില് എത്തിയെന്നും അവരെ ദല്‍ഹിലെത്തിക്കാന് വേണ്ട സൗകര്യം ഏര്‍പ്പെടുത്തിയിട്ടുണ്ടെന്നും പറഞ്ഞിരുന്നു. എല്ലാകാര്യങ്ങളും സംസ്ഥാനസര്‍ക്കാര് ചെയ്തു എന്നരീതിയിലായിരുന്നു മുഖ്യമന്ത്രിയുടെ പ്രതികരണം. ഉത്തരാഖണ്ഡില് ഒറ്റപ്പെട്ട ശിവഗിരി സന്യാസിമാര് അടക്കം 12 മലയാളികളെ ഹെലികോപ്റ്ററില് ജോഷിമഠില് എത്തിച്ചു. ഇവരെ റോഡ് മാര്‍ഗം ഋഷികേശിലും അവിടെനിന്ന് ദല്‍ഹിയിലും എത്തിക്കും എന്നാണ് ഉമ്മന്‍ചാണ്ടി പറഞ്ഞത്.\nമുഖ്യമന്ത്രിയുടെ പ്രസ്താവന ആത്മവഞ്ചനയാണെന്ന് രക്ഷപ്പെട്ട സംഘത്തോടൊപ്പമുള്ള സ്വാമി ഗുരുപ്രസാദ് ജന്മഭൂമിയോട് പറഞ്ഞു. ആവശ്യമായ സൗകര്യങ്ങള് എല്ലാം ചെയ്തത് രാജ്ഞിയും ബിജെപി എംപിയുമായ മാല രാജ്യലക്ഷ്മിയാണ്. അവര് ഇടപെട്ടതോടെ കാര്യങ്ങള് വേഗത്തിലായി.കേരള സര്‍ക്കാറിന്റെ ഒരു സഹായവും ഉണ്ടായില്ല. ഋഷികേശിലോ ഡെറാഡൂണിലോ എത്തിയാല് കുട്ടിക്കൊണ്ടുപോകാന് വാഹനം നല്‍കാമെന്നും ദല്‍ഹിയിലെത്തിയാല് കേരള ഹൗസില് താമസിക്കാമെന്നും പറഞ്ഞു. രണ്ടും വേണ്ടന്നു തീരുമാനിച്ചത് പ്രതിഷേധസൂചകമായിട്ടാണെന്ന് സ്വാമി ഗുരുപ്രസാദ് പറഞ്ഞു.\nബദരീനാഥിലെ ബോലാനന്ദ ആശ്രമത്തില് കഴിഞ്ഞവരെ ജോഷിമഠില് എത്തിച്ചതി്ന്റെ അവകാശവാദവുമായി മന്ത്രി കെ.സി. ജോസഫും പത്രക്കുറിപ്പിറക്കി. ജോഷിമഠില് നിന്നും എത്രയും വേഗം അവരെ ദല്‍ഹിയില് എത്തിക്കാനും ദല്‍ഹിയില് നിന്ന് രണ്ട് സ്വാമിമാരെയും വിമാനമാര്‍ഗം നാട്ടില് എത്തിക്കാനും ഡെറാഡൂണില് ക്യാമ്പ് ചെയ്യുന്ന റസിഡന്റ് കമ്മീഷണര് ഗ്യാനേഷ് കുമാറിന് നിര്‍ദ്ദേശം നല്‍കിയിട്ടുണ്ട്. മറ്റുള്ളവര്‍ക്ക് എല്ലാ സൗകര്യങ്ങളും കേരള ഹൗസില് ചെയ്യാനും എ.സി. ടിക്കറ്റ് നല്‍കി ട്രെയിന്‍മാര്‍ഗം നാട്ടിലെത്തിക്കാനും നടപടി സ്വികരിച്ചിട്ടുണ്ട്. സംഘത്തില് മുന്ന് സ്വാമിമാരുണ്ടന്നിരിക്കെ രണ്ട് സ്വാമിമാരെ മാത്രം വിമാനമാര്‍ഗം നാട്ടില് എത്തിക്കുമെന്ന മന്ത്രിയുടെ പ്രസ്താവനതന്നെ ഇക്കാര്യത്തിലുള്ള അലസതയാണ് വ്യക്തമാക്കുന്നത്.\nമുന്‍ഗണനാക്രമത്തില് മാറ്റം വരുത്തി സ്വാമിമാര് ഉള്‍പ്പെട്ട സംഘത്തെ ബദരീനാഥില് നിന്നും കൊണ്ടുവരാന് സഹായിച്ച കേന്ദ്രപ്രതിരോധ മന്ത്രി എ.കെ. ആന്റണിയോട് സംസ്ഥാന സര്‍ക്കാരിന് നന്ദിയുണ്ടെന്നും ജോസഫ് പറഞ്ഞു.\nഎംപി ഇരുട്ടുകൊണ്ട് ഓട്ടയടക്കുന്നു: ബിജെപി\nബിജെപി എംപി മഹന്ദ് ചന്ദ്‌നാഥ് അന്തരിച്ചു\nസുരേഷ് ഗോപി ഇനി ബിജെപി എംപി\nബിജെപി എംപി ഭോല സിംഗ് അന്തരിച്ചു\nപി.കെ.ശ്രീമതി എംപി തൊഴിലുറപ്പ് തൊഴിലാളികളെ തെറ്റിദ്ധരിപ്പിക്കുന്നു: ബിജെപി\nജില്ലാ ആശുപത്രിയിലെ രോഗികളുടെ ദുരിതത്തില് പ്രതികരിച്ച് ബിജെപി എംപി\nബിജെപി എംപി ഗോപാല് ഷെട്ടി ഇന്ന് ജില്ലയില്\nഅയ്യപ്പന്മാരുടെ അറസ്റ്റ്: സന്നിധാനത്ത് ബിജെപി എംപി മാരുടെ പ്രതിഷേധം


മുട്ടിന് മുകൾ ഭാഗം വരെ കാണുന്ന വസ്ത്രങ്ങൾ ധരിക്കുമ്പോൾ ആദ്യമൊക്കെ നാണമായിരുന്നു ; മലയാളത്തിൽ അത്തരം വേഷം ചെയ്യാൻ ആവിശ്യപെട്ടിട്ടില്ല നയൻ‌താര പറയുന്നു | Chanakya News\nHome ENTERTAINMENT മുട്ടിന് മുകൾ ഭാഗം വരെ കാണുന്ന വസ്ത്രങ്ങൾ ധരിക്കുമ്പോൾ ആദ്യമൊക്കെ നാണമായിരുന്നു ; മലയാളത്തിൽ അത്തരം...\nഒരുപാട് വിവാദങ്ങളിലൂടെ കടന്ന് പോയ താരമാണ് നയൻ താര. തിരുവല്ല സ്വദേശിയായ ഡയാന മറിയം കുര്യൻ എന്ന പേരിൽ നിന്നും നയൻ താരയായി മാറിയത് വളരെ പെട്ടന്നായിരുന്നു. മനസ്സിനക്കരെ എന്ന ജയറാം ചിത്രത്തിലാണ് നയൻ താര മലയാള സിനിമയിൽ അരങ്ങേറ്റം കുറിക്കുന്നത്. മനസ്സിനക്കരെ വിജയമായതോടെ നിരവധി അവസരങ്ങൾ നയൻ താരയെ തേടിയെത്തി. പിന്നീട് തമിഴിലും തെലുങ്കിലും കന്നടയിൽ താരം അഭിനയിച്ചു. ഇതിനിടയിൽ ചിമ്പുവുമായി പ്രണയത്തിലാണെന്ന വാർത്ത വരികയും പിന്നീട് പ്രഭുദേവയുമായി പ്രണയത്തിലാവുകയും ചെയ്തു എന്നാൽ പ്രഭുദേവയുമായി വിവാഹം നടന്നതായി വരെ വാർത്തകൾ പുറത്ത് വന്നിരുന്നു.\nമലയാള സിനിമയിൽ മലയാളിത്തം തുളുമ്പുന്ന വേഷങ്ങളായിരുന്നു നയൻ‌താര ചെയ്തിരുന്നത് എന്നാൽ അന്യഭാഷാ ചിത്രങ്ങളിൽ എത്തിയതോടെ ഗ്ലാമറസ് വേഷങ്ങളിൽ മാത്രമായിരുന്നു നയൻതാരയെ പ്രേക്ഷകർക്ക് കാണാൻ സാധിച്ചത്. ഗ്ലാമർ വേഷങ്ങളുടെ അതിപ്രസരം തന്നെ ഉണ്ടാവുകയും ചിമ്പുവുമായുള്ള ലിപ് ലോക്ക് രംഗം വിവാദമാവുകയും ചെയ്തിരുന്നു എന്നാൽ ഇപ്പോൾ നയൻതാരയുടെ വാക്കുകൾ വാർത്തയായിരിക്കുകയാണ്.\nആദ്യ കാലങ്ങളിൽ സിനിമയിൽ അഭിനയിക്കുമ്പോൾ മുട്ടിന് മുകൾ ഭാഗം കാണുന്ന വസ്ത്രങ്ങൾ ധരിക്കാൻ നാണമായിരുന്നു. അത്തരം വേഷങ്ങൾ ഇട്ട് ഒരുപാട് പേരുടെ മുന്നിൽ നിൽക്കുന്നത് ബുദ്ധിമുട്ടുള്ള കാര്യമായിരുന്നു. എന്നാൽ പിന്നീട് കഥാപാത്രങ്ങൾക്ക് അത്തരം വസ്ത്രങ്ങൾ ആവിശ്യമാണെന്നങ്കിൽ അത് ചെയ്യാൻ തയ്യാറാവുകയായിരുന്നു. കഥാപാത്രം ആവശ്യപ്പെട്ടാൽ കലാകാരി എന്ന നിലയിൽ അത് ചെയ്യുന്നതിൽ എന്താണ് തെറ്റെന്നും നയൻ‌താര ചോദിക്കുന്നു. മലയാളത്തിൽ അത്തരം വേഷങ്ങൾ ചെയ്യേണ്ടി വന്നിട്ടില്ല. ആവശ്യപ്പെട്ടാൽ ചെയ്യുമെന്നും താരം പറയുന്നു.


അഹമ്മദാബാദ്: ടെസ്റ്റ് റാങ്കിങ്ങില് ഒന്നാം സ്ഥാനം പിടിച്ചെടുക്കാന് ഒരുങ്ങുന്ന ഇന്ത്യ ഒന്നാം ക്രിക്കറ്റ് ടെസ്റ്റില് ഇംഗ്ലണ്ടിനെതിരെ ബാറ്റിങ് തിരഞ്ഞെടുത്തു.\nഈ പിച്ചില് നിന്ന് ഫാസ്റ്റ് ബൗളര്‍മാര്‍ക്ക് കാര്യമായ ആനുകൂല്യം ലഭിക്കില്ലെന്നാണ് കരുതുന്നതെന്ന് ക്യാപ്റ്റന് മഹേന്ദ്ര സിങ് ധോണി പറഞ്ഞു.സുരേഷ് റെയ്‌നയ്ക്ക് പകരം യുവരാജ്‌സിങ്ങിന് ഇറക്കിയാണ് ഇന്ത്യ കളിക്കുന്നത്. ഹര്‍ഭജന്‍സിങ് സിങ്ങിനെയും ഇന്ത്യ പുറത്തിരുത്തി.\nസ്പിന് വിധിയെഴുതുമെന്ന് ഏറെക്കുറെ ഉറപ്പുള്ള പിച്ചില് നിര്‍ണായകമാണ് ഇന്ത്യയ്ക്ക് ലഭിച്ച ടോസ്. അഹമ്മദാബാദിലെ പിച്ചിന് വിപരീതമാണ് ഇക്കുറി ഉള്ളതെന്നും ധോണി പറഞ്ഞു.\nചേതേശ്വര് പൂജാരയും ടീമിലുണ്ട്. അശ്വിനും ഓജയുമാണ് ഇന്ത്യ പ്രതീക്ഷ അര്‍പ്പിക്കുന്ന സ്പിന്നര്‍മാര്. സഹീര് ഖാനും ഉമേഷ് യാദവും ടീമിലുണ്ട്. ഇംഗ്ലണ്ട് നിരയില് നിക്ക് കോംപ്ടണ് ഇന്ത്യയ്‌ക്കെതിരെ അരങ്ങേറ്റം കുറിക്കും. സ്റ്റീവ് ഫിന്നിനെ ടീം പുറത്തിരുത്തും.\nകഴിഞ്ഞ ജൂലൈയിലാണ് ഇന്ത്യ ഇംഗ്ലണ്ടില് ചെന്ന് ടെസ്റ്റ് മത്സരം കളിക്കുന്നത്. അന്നത്തെ നാല് ടെസ്റ്റ് പരമ്പരയില് 4-0ന്റെ സമ്പൂര്‍ണ തോല്‍വിയുമായായിരുന്നു ഇന്ത്യ മടങ്ങിയത്. എന്നാല് കഴിഞ്ഞ 28 വര്‍ഷമായി ഇംഗ്ലണ്ട് ഇന്ത്യയില് ടെസ്റ്റ് പരമ്പര നേടിയിട്ടില്ലെന്നതും ഇന്ത്യയ്ക്ക് പ്രതീക്ഷയേകുന്നുണ്ട്.\nടീം ഇന്ത്യ: വീരേന്ദര് സേവാഗ്, ഗൗതം ഗംഭീര്, ചേതേശ്വര് പൂജാര, സച്ചിന് ടെണ്ടുല്‍ക്കര്, വിരാട് കോഹ്‌ലി, യുവരാജ് സിങ്, മഹേന്ദ്രസിങ് ധോണി, രവിചന്ദ്ര അശ്വന്, സഹീര് ഖാന്, ഉമേഷ് യാദവ്, പ്രഗ്യാന് ഓജ.\nടീം ഇംഗ്ലണ്ട്: അലിസ്റ്റര് കുക്ക്, നിക്ക് കോംപ്റ്റന്, ജോനാഥാന് ട്രോട്ട്, കെവിന് പീറ്റേഴ്‌സന്, ഇയാന് ബെല്, മാറ്റ് പ്രയര്, സമിത്ത് പട്ടേല്, ടിം ബ്രസ്‌നന്, സ്റ്റുവാര്‍ട്ട് ബ്രോഡ്, ഗ്രെയിം സ്വാന്, ജെയിംസ് ആന്‍ഡേഴസന്.


Tuesday 24 July 2018 11:05 am IST\nചെന്നൈ: ചെന്നൈയില് ട്രെയിനില് നിന്ന് വീണ് അഞ്ച് പേര് മരിച്ചു. ഫുഡ്ബോര്‍ഡില് തൂങ്ങി കിടന്ന് യാത്രചെയ്തവരാണ് മരിച്ചത്. ചൊവ്വാഴ്ച രാവിലെ ഒമ്പതരയോടെ സെന്റ് തോമസ് മൗണ്ട്‌റെയില്‍വേ സ്‌റ്റേഷനിലാണ് സംഭവം. മരിച്ചവരെല്ലാം 22നു 35 നും ഇടയ്ക്ക് പ്രായമുള്ളവരാണ്.\nചെന്നൈ ബിച്ച് സബര്‍ബന് ട്രെയിന് യാത്രക്കാരാണ് അപകടത്തില്‍പ്പെട്ടതെന്ന് റെയില്‍വേ അധികൃതര് അറിയിച്ചു. മുപ്പതോളം പേരാണ് ട്രെയിനിന്റെ ഫുഡ്‌ബോര്‍ഡില് നിന്നും യാത്ര ചെയ്തത്. ട്രെയിന് റെയില്‍വേ സ്റ്റേഷനിലേക്ക് പ്രവേശിക്കുന്നതിനിടെ പത്തോളം യാത്രക്കാര് ഫ്ലൈം ഓവറിന്റെ തൂണിലിടിച്ച് താഴേയ്ക്ക് വീഴുകയായിരുന്നു. ഇതില് രണ്ടു പേര് ട്രെയിനിന്റെ ചക്രങ്ങള്‍ക്ക് ഇടയിലേക്ക് വീഴുകയും തല്‍ക്ഷണം മരിക്കുകയുമായിരുന്നു. പരിക്കേറ്റവരില് മൂന്നു പേര് ആശുപത്രിയിലേക്കുള്ള യാത്രാമധ്യേ മരിച്ചു.\nഗുരുതരമായ പരിക്കുകളോടെ ഏഴോളം പേര് ആശുപത്രിയില് ചികിത്സയിലാണ്.\nകല്‍ക്ക- ഹൗറ ട്രെയിനില് തീപിടിത്തം;6പേര് ആശുപത്രിയില്\nപരീക്ഷണം വന് വിജയം; എഞ്ചിനില്ലാ ട്രെയിന് പാഞ്ഞു, 180 കിലോമീറ്ററും കടന്ന്\nട്രെയിന് തടഞ്ഞവര്‍ക്ക് എതിരെ കേസ്\nട്രെയിനുകളിലെ ശുചിത്വം ഉറപ്പാക്കാന് നടപടികളുമായി ദക്ഷിണ റെയില്‍വേ


കൂടത്തായിലെ കൊലപാതക കേസുമായി ബന്ധപ്പെട്ട നിര്‍ണായക വിവരങ്ങള് പുറത്ത് | USA Malayalam News Paper\nകൂടത്തായിലെ കൊലപാതക കേസുമായി ബന്ധപ്പെട്ട നിര്‍ണായക വിവരങ്ങള് പുറത്ത്\nStory Dated: Sunday, October 13, 2019 06:12 hrs UTC\nകൂടത്തായിലെ കൊലപാതക കേസുമായി ബന്ധപ്പെട്ട നിര്‍ണായക വിവരങ്ങള് പുറത്ത്. ആറ് കൊലപാതകങ്ങളും ചെയ്തത് താനാണെന്ന് ജോളി സമ്മതിച്ചതായും, പിടിക്കപ്പെടുമെന്ന് ജോളി തീരെ പ്രതീക്ഷിച്ചില്ലെന്നും വടകര റൂറല് എസ്പി കെജി സൈമണ്. പ്രമുഖ മലയാളം വാര്‍ത്ത ചാനലിനോടാണ് എസ് .പി സുപ്രധാന വിവരങ്ങള് പറഞ്ഞത്. കൊലപാതകങ്ങളെക്കുറിച്ച് പറ്റിപ്പോയി എന്നായിരുന്നു ജോളി പ്രതികരിച്ചത്. സാമ്ബത്തികമായിരുന്നു ലക്ഷ്യം. ആര്‍ഭാട ജീവിതം നയിക്കാനായിരുന്നു പണം ചെലവിട്ടത്. അറസ്റ്റിലായ മൂന്ന് പ്രതികള്‍ക്കെതിരെയും ശക്തമായ തെളിവുണ്ട്. ഷാജു അപരാധിയെന്നോ നിരപരാധിയെന്നോ ഇപ്പോള് പറയാന് സാധിക്കില്ല. പോലീസിന് അറിയാത്ത പല കാര്യങ്ങളും ഷാജു മാധ്യമങ്ങളോട് പറയുന്നുണ്ട്. ഇക്കാര്യങ്ങള് പൊലീസ് ശ്രദ്ധിക്കുന്നുണ്ടെന്നും,അന്വേഷണം ശരിയായ ദിശയിലാണെന്നും അദ്ദേഹം വ്യക്തമാക്കി.\nഅതേസമയം ജോളിയുടെ മൊഴികൂടി പുറത്തു വന്നിട്ടുണ്ട്. അമ്മ അന്നമ്മയെ കൊലപ്പെടുത്തിയത് താനാണെന്ന് ആദ്യ ഭര്‍ത്താവ് റോയിയ്ക്ക് അറിയാമായിരുന്നുവെന്ന് മൊഴിയില് പറയുന്നു. കുപ്പിയില് സയനൈഡ് കൊണ്ടുനടന്നാണ് താന് ഈ കൊലകളൊക്കെ നടത്തിയത്. ഷാജുവിന്റെ ആദ്യ ഭാര്യയായ സിലിയെ കൊല്ലാന് മൂന്ന് തവണ ശ്രമിച്ചിരുന്നു. മൂന്നാമത്തെ പ്രാവശ്യം രണ്ട് തവണയായാണ് സയനൈഡ് നല്‍കിയതെന്നും ജോളി വെളിപ്പെടുത്തി.\nജോളിയെ കൂടാതെ പൊന്നാമറ്റത്തില് കുടുംബത്തിലെ മറ്റൊരാളും തുടക്കംമുതലെ സംശയനിഴലിലെന്നുള്ള വിവരങ്ങളും റിപോര്‍ട്ട് ചെയ്യുന്നുണ്ട്. ജോളിയുടേയും\nഷാജുവിന്റെയും പുനഃര്‍വിവാഹം നടത്താന് ശക്തമായി ഇടപെട്ട ഇയാള് പൊലീസിന്റെ പ്രത്യേക നിരീക്ഷണത്തിലാണ്. അടുത്ത ദിവസങ്ങളില് അന്വേഷണ സംഘം ഇയാളെ ചോദ്യം ചെയ്‌തേക്കും. കല്ലറ പൊളിയ്ക്കാതിരിയ്ക്കാന് ജോളി പള്ളിവികാരിയെ സ്വാധീനിച്ചുവെന്നത് പോലീസ് കണ്ടെത്തിയിരുന്നു. അതിനാല് കൊലപാതകങ്ങള് സംബന്ധിച്ച് പള്ളി വികാരിയില് നിന്ന് നിര്‍ണ്ണായക വിവരങ്ങള് ലഭിക്കുമെന്ന പ്രതീക്ഷയിലാണ് അന്വേഷണ സംഘം. ഇതേ തുടര്‍ന്നാണ് ഇടവക പള്ളി വികാരിയെ കൂടുതല് വിവരങ്ങള്‍ക്കായി സമീപിയ്ക്കുന്നത്. ധ്യാനം കൂടാന് പോയ പള്ളിവികാരി ഇന്നോ നാളെയോ തിരിച്ചെത്തും. ശേഷം പള്ളി വികാരിയില് നിന്ന് അന്വേഷണ ഉദ്യോഗസ്ഥര് വിവരങ്ങള് ചോദിച്ചറിയും. ജോളി നിരന്തരം കോയമ്ബത്തൂര് സന്ദര്‍ശനം നടത്തിയതിനെക്കുറിച്ച് അന്വേഷിക്കാന് ഒരു ഡിവൈഎസ്പിയുടെ നേതൃത്വത്തിലുള്ള അന്വേഷണ സംഘം ഉടന്‍തന്നെ കോയമ്ബത്തൂരിലേക്ക് പോകും. കേസില് അന്വേഷണം നടത്താന് എസ്.പി ദിവ്യ എസ് ഗോപിനാഥിന്റെ നേതൃത്വത്തില് ഫോറ ന്‍സിക് വിദഗ്‍ധരും ഡോക്ടര്‍മാരും അടക്കമുള്ള വിദഗ്‍ധസംഘം ഇന്നെത്തും.


കെ ബാബുവിനും മാണിക്കും ഉമ്മന്‍ചാണ്ടിയുടെ പിന്തുണ: രാഷ്ട്രീയ പകപോക്കലിനു വേണ്ടി ജനനേതാക്കളെ വ്യക്തിഹത്യ ചെയ്യുന്നു\nSun Jan 21 2018 15:51:32 GMT+0530 (IST)\nNarada Desk| Updated On: 2016-09-05 06:19:01.0 | Location :\nഏതു വിധത്തിലുള്ള അന്വേഷണത്തെയും സ്വാഗതം ചെയ്യുന്നു. സത്യം ജനങ്ങള് അറിയട്ടെ. തെറ്റ് ചെയ്തിട്ടുണ്ടെങ്കില് നിയമത്തിന്റെ മുന്‍പില് വരട്ടെ. എന്നാല് രാഷ്ട്രീയ പകപോക്കലിന് ജനനേതാക്കളെ വ്യക്തിഹത്യ നടത്താനും തേജോവധം ചെയ്യാനുമുള്ള നീക്കങ്ങള് ഒരു ഗവണ്മെന്റിനും ഭൂഷണമല്ലെന്നും ഉമ്മന്‍ചാണ്ടി കുറിക്കുന്നു.\nകൊച്ചി: മുന്‍മന്ത്രി കെ ബാബുവിനും കെഎം മാണിക്കും ഉമ്മന്‍ചാണ്ടിയുടെ പിന്തുണ. രാഷ്ട്രീയ പകപോക്കലിന് വേണ്ടി ജനനേതാക്കളെ വ്യക്തിഹത്യ ചെയ്യാനുളള നീക്കങ്ങള് നടക്കുന്നതായി മുന് മുഖ്യമന്ത്രി ഉമ്മന്‍ചാണ്ടി ഫെയ്സ്ബുക്കിൽ പോസ്റ്റു ചെയ്ത കുറിപ്പില് ആരോപിക്കുന്നു. ഗവണ്മെന്റിന്റെ തീരുമാനങ്ങള് മൂലം സാമ്പത്തിക നഷ്ടം സംഭവിച്ച ആളുകള് പ്രതികാര മനോഭാവത്തോടെ ഉന്നയിക്കുന്ന അടിസ്ഥാനരഹിതമായ ആരോപണങ്ങളുടെ പേരില് പൊതു പ്രവര്‍ത്തകരെ അപമാനിക്കാനും അവഹേളിക്കാനും നടത്തുന്ന ശ്രമം രാഷ്ട്രീയ പ്രേരിതമാമാണെന്നും വിശ്വാസനീയമായ വിവരങ്ങളുടെ അടിസ്ഥാനത്തിലല്ലാതെ റെയ്ഡ് പോലെയുള്ള പകപോക്കല് നടപടികള് സ്വീകരിക്കുന്നത് ദുരുദ്ദേശപരമാണെന്നും ഉമ്മന്‍ചാണ്ടി ആരോപിക്കുന്നു.\nഇത്തരം നീക്കങ്ങള് നല്‍കുന്നതു തെറ്റായ സന്ദേശവും കീഴ് വഴക്കവും ആയിരിക്കും. ഏതു വിധത്തിലുള്ള അന്വേഷണത്തെയും സ്വാഗതം ചെയ്യുന്നു. സത്യം ജനങ്ങള് അറിയട്ടെ. തെറ്റ് ചെയ്തിട്ടുണ്ടെങ്കില് നിയമത്തിന്റെ മുന്‍പില് വരട്ടെ. എന്നാല് രാഷ്ട്രീയ പകപോക്കലിന് ജനനേതാക്കളെ വ്യക്തിഹത്യ നടത്താനും തേജോവധം ചെയ്യാനുമുള്ള നീക്കങ്ങള് ഒരു ഗവണ്മെന്റിനും ഭൂഷണമല്ലെന്നും ഉമ്മന്‍ചാണ്ടി കുറിക്കുന്നു.\nകുറ്റപത്രം നല്‍കിയ കേസുകളില് പോലും പൊതുപ്രവര്‍ത്തകരെ അപമാനിക്കാന് റെയ്ഡ് പോലുളള സംഭവങ്ങള് ഇതിനു മുന്‍പു നടന്നിട്ടില്ല. കഴിഞ്ഞ സർക്കാരിലെ മന്ത്രിമാരായിരുന്ന ശ്രീ കെ.എം മാണിയും, ശ്രീ കെ. ബാബുവിനും എതിരെ എഫ്.ഐ ആറില് ഉന്നയിച്ച ആരോപണങ്ങള് സംബന്ധിച്ചു വ്യക്തമായ മറുപടി അവര് നല്‍കിയിട്ടുണ്ട്. അന്വേഷണത്തിലൂടെ നിരപരാധിത്വം തെളിയിക്കപ്പെട്ടിട്ടും കേട്ടുകേള്‍വിയില്ലാത്ത രീതിയില് ശ്രീ കെ.എം മാണിയെ കുടുക്കാന് വീണ്ടും ശ്രമിക്കുന്നതും, സാധാരണ ഗതിയില് മൊഴിയിലൂടെ തന്നെ ബോധ്യമാകുന്ന കാര്യങ്ങളുടെ പേരില് റെയ്ഡ് നടത്തി ശ്രീ കെ ബാബുവിനെ അപമാനിക്കാന് ശ്രമിക്കുന്നതും ,സര്‍ക്കാരിനു തന്നെ തിരിച്ചടിയാകുമെന്ന മുന്നറിയിപ്പും ഉമ്മന്‍ചാണ്ടി നല്‍കുന്നുണ്ട്. രാഷ്ട്രീയ ലക്ഷ്യത്തോടെയുള്ള സര്‍ക്കാരിന്റെ ഈ നീക്കത്തെ നിയമപരമായി നേരിടുമെന്നും ഉമ്മൻചാണ്ടി പറയുന്നു.\nബാബുവിന്റെ തൃപ്പൂണിത്തുറയിലെ വീടിനു പുറമെ പാലാരിവട്ടത്തും തൊടുപുഴയിലുമുള്ള പെണ്‍മക്കളുടെ വീടുകളിലും കഴിഞ്ഞ ദിവസം വിജിലൻസ് റെയ്ഡ് നടത്തിയിരുന്നു. ബാബുവിന്റെ ബിനാമികളെന്നും കരുതുന്ന തൃപ്പൂണിത്തുറ സ്വദേശികളായ മോഹനന്, ബാബുറാം എന്നിവരുടെ വീട്ടിലും വിജിലന്‍സ് പരിശോധന നടത്തിയിരുന്നു. കെ ബാബുവിനേയും മറ്റു രണ്ട് പേരെയും പ്രതികളാക്കി അനധികൃത സ്വത്ത് സമ്പാദനത്തിന് മുവാറ്റുപുഴ വിജിലന്‍സ് കോടതിയില് എഫ്‌ഐആര് സമര്‍പ്പിച്ചതിനു തൊട്ടു പിറ്റേന്നായിരുന്നു റെയ്ഡ്\nKerala Vigilance department\nസിപിഐഎം ബംഗാള്, തൃപുര ഘടകങ്ങള് പാര്‍ട്ടി വിട്ടേക്കും; കേരള ഘടകത്തിന്റെ കടുംപിടുത്തം വിനയായി\nയെച്ചൂരിക്ക് തിരിച്ചടി; കോണ്‍ഗ്രസുമായി നീക്കുപോക്ക് വേണ്ടെന്ന കാരാട്ട് രേഖയ്ക്ക് കേന്ദ്രകമ്മിറ്റി അംഗീകാരം\nബിജെപി പ്രവർത്തകന്റെ കൊലപാതകത്തിന്റെ മറവിൽ വാട്സ്അപ്പിൽ വ്യാജപ്രചാരണം; നടപടിയുമായി കണ്ണവം, മട്ടന്നൂർ പൊലീസ്\nപാലക്കാട്ടെ മെഡിക്കല് കോളേജിനോട് ചേര്‍ന്ന 27 ഏക്കര് സര്‍ക്കാര് ഭൂമി സ്വകാര്യ വ്യക്തികള് കയ്യേറി\nമോദിയുടെ ഭരണത്തിൽ മാധ്യമപ്രവർത്തകർക്കും രക്ഷയില്ല; 2017ൽ കൊല്ലപ്പെട്ടത് 12 പേര്\nപ്രവീണ് തൊഗാഡിയയെ നേതൃസ്ഥാനത്ത് നിന്ന് പുറത്താക്കുമെന്ന് വിഎച്ച്പി നേതാവ്\nലൈവ് ചെയ്യുകയായിരുന്ന മാധ്യമപ്രവർത്തകരെ മാവോയിസ്റ്റുകളാക്കി; ജാതിമതിലിൽ ആർഎസ്എസ് അജണ്ട നടപ്പാക്കി പൊലീസ്


Emalayalee.com - സുന്ദര് പിച്ച പറയുന്നു; ലോക കപ്പ് ക്രിക്കറ്റ് ഫൈനല് ഇന്ത്യയും ഇംഗ്ലണ്ടും തമ്മില്, കപ്പ് ഇന്ത്യയ്‌ക്ക്\nഗൂഗിളിന്റെ മേധാവി സുന്ദര് പിച്ചയ്‌ക്ക് ലവലേശം സംശയമില്ല, ലോക കപ്പ് ഫൈനല് കളിക്കുക ഇന്ത്യയും ഇംഗ്ലണ്ടും. ഇന്ത്യ ആയിരിക്കും കപ്പ് കൊണ്ട് പോവുക എന്നും അദ്ദേഹം പ്രവചിക്കുന്നു. യു. എസ് സ്റ്റേറ്റ് സെക്രട്ടറി മൈക്ക് പോംപിയോയും ഇന്ത്യയില് നിന്നും അമേരിക്കയില് നിന്നുമുള്ള പ്രൊഫഷണലുകളും പങ്കെടുത്ത ഒരു യോഗത്തിലാണ് പിച്ച ഈ പ്രവചനം നടത്തിയത്.\nഓസ്‌ട്രേലിയ, ന്യൂസിലന്‍ഡ് എന്നീ രാജ്യങ്ങള് കേമന്മാരാണ്. എന്നാല് ഫൈനല് ഇന്ത്യയും ഇംഗ്ലണ്ടും തമ്മില് തന്നെ 'ഇന്ത്യ ഐഡിയാസ് സമ്മിറ്റ്' എന്ന സമ്മേളനത്തില് അദ്ദേഹം പറഞ്ഞു. യോഗത്തിനിടെ ഇത് സംഘടിപ്പിച്ച യു എസ് ഐ ബി സി പ്രസിഡന്റ് നിഷ ദേശായ് ബിസ്വാള് പൊടുന്നനെ ഒരു ചോദ്യം എറിയുകയായിരുന്നു,\nലോക കപ്പ് ഫൈനല് ആരൊക്കെ തമ്മിലായിരിക്കും എന്നതായിരുന്നു ചോദ്യം. നാല്‌പത്തിയാറുകാരനായ പിച്ച താന് നല്ലൊരു ക്രിക്കറ്റ് ആരാധകനാണ് എന്ന് പറയാനും മറന്നില്ല. അമേരിക്കയിലെത്തിയപ്പോള് ബേസ്‌ബോള് കളിയുമായി ബന്ധപ്പെട്ടുണ്ടായ അനുഭവങ്ങളും അദ്ദേഹം സദസുമായി പങ്ക് വെച്ചു.


കൊവിഡിന് പിന്നാലെ ആശങ്കയേറ്റി വാനരവസൂരി(മങ്കിപോക്സ്) കൂടുതൽ രാജ്യങ്ങളിലേക്ക് പടരുന്നു. ഇസ്രായേൽ, സ്വിറ്റ്സർലൻഡ് എന്നിവയ്ക്ക് പിന്നാലെ ഓസ്ട്രിയയിലും വൈറസ് സ്ഥിരീകരിച്ചു. ഇതോടെ രോഗം കണ്ടെത്തുന്ന രാജ്യങ്ങളുടെ എണ്ണം 15 ആയി.\nസ്വിറ്റ്സർലന്റിലെ കാന്റണിലാണ് ആദ്യ മങ്കിപോക്സ് കേസ് റിപ്പോർട്ട് ചെയ്തത്. വിദേശത്തു നിന്ന് മടങ്ങിയെത്തിയ ആൾക്കാണ് രോഗം ബാധിച്ചത്. ഇദ്ദേഹം വീട്ടിൽ നിരീക്ഷണത്തിലാണെന്നും സ്വിറ്റ്സർലന്റ് ഗവൺമെന്റ് അറിയിച്ചു. യൂറോപ്പ്, യുഎസ്, കാനഡ, ഓസ്‌ട്രേലിയ എന്നിവിടങ്ങളിൽ 80 ലധികം കേസുകൾ സ്ഥിരീകരിച്ചു.\nഅതിവേഗതിയിലാണ് രോഗവ്യാപനം നടക്കുന്നത് എന്നതാണ് ഏറെ ആശങ്കപ്പെടുത്തുന്നത്. യൂറോപ്പിന് പിന്നാലെ അമേരിക്കയിലും വാനരവസൂരി സ്ഥിരീകരിച്ചിരിച്ച സാഹചര്യത്തിൽ ഇന്ത്യയടക്കമുള്ള രാജ്യങ്ങളിൽ ജാഗ്രതാ മുന്നറിയിപ്പ് നൽകിയിട്ടുണ്ട്.\nമൃഗങ്ങളില് നിന്ന് മനുഷ്യരിലേക്ക് വൈറസ് വഴി പകരുന്ന ഒരു രോഗമാണ് മങ്കിപോക്‌സ്. തീവ്രത കുറവാണെങ്കിലും 1980ല് ലോകമെമ്പാടും ഉന്മൂലനം ചെയ്യപ്പെട്ടതായി പ്രഖ്യാപിക്കപ്പെട്ട ഓര്‍ത്തോപോക്‌സ് വൈറസ് അണുബാധയായ വസൂരിയുടെ ലക്ഷണങ്ങളുമായി വാനര വസൂരിയുടെ ലക്ഷണങ്ങള്‍ക്ക് സാദൃശ്യമുണ്ട്. പ്രധാനമായും മധ്യ, പടിഞ്ഞാറന് ആഫ്രിക്കയിലാണ് ഈ രോഗം കാണപ്പെടുന്നത്.\nRead more on: Monkeypox\nഇസ്രായേലിലും കുരങ്ങുപനി; 12 രാജ്യങ്ങളിലായി 100 പേര് പനിബാധിതരെന്ന് ലോകാരോഗ്യ സംഘടന Latest News


മലാക്കിയുടെ പുസ്തകം - വിക്കിപീഡിയ\n2.2 കർത്താവിന്റെ ദിനം\nഹഗ്ഗായിയുടേയും, സഖറിയായുടേയും പ്രവചനങ്ങൾക്കു ശേഷവും എസ്രാ-നെഹമിയാമാരുടെ പരിഷ്കരണങ്ങൾക്കു മുൻപുമായിരിക്കണം മലാക്കിയുടെ ദൗത്യത്തിന്റെ കാലം. മലാക്കിയും എസ്രായും ഒരാൾ തന്നെയായിരുന്നു എന്നൊരു പാരമ്പര്യം ചില യഹൂദരചനകളിൽകാണാം. തന്റെ കാലത്ത് ഈ വിശ്വാസം നിലവിലിരുന്നുവെന്ന് മലാക്കിയുടെ പുസ്തകത്തിനെഴുതിയ വ്യാഖ്യാനത്തിന്റെ ആമുഖത്തിൽ ജെറോം പറയുന്നു. എബ്രായ പ്രവാചകപാരമ്പര്യത്തിലെ അവസാനത്തെ കണ്ണിയായ മലാക്കിയുടെ മരണത്തോടെ ദൈവത്തിന്റെ വിശുദ്ധാത്മാവ് ഇസ്രായേലിനെ വിട്ടുപോയി എന്ന് ബാബിലോണിയൻ താൽമൂദിൽ പറയുന്നു. അപ്പോക്രിഫൽ ഗ്രന്ഥങ്ങളുടെ കാനോനികത അംഗീകരിക്കാത്ത പ്രൊട്ടസ്റ്റന്റുകളേപ്പോലുള്ള ക്രിസ്തീയ വിഭാഗങ്ങൾക്ക് ഈ കൃതി പഴയനിയമത്തിലെ ഏറ്റവും ഒടുവിലത്തെ രചനയാകുന്നു. എബ്രായ ഭാഷയിൽ "എന്റെ ദൂതൻ" എന്നർത്ഥമുള്ള 'മലാഖി' എന്ന പേരിനെ ഗ്രന്ഥകാരന്റെ വ്യക്തിപരമായ നാമമെന്നതിനു പകരം അദ്ദേഹത്തിനു കിട്ടിയ ദൗത്യത്തിന്റെ വിശേഷണമായാണ് പല വ്യാഖ്യാതാക്കളും കാണുന്നത്.\nമലാക്കിയുടെ പുസ്തകം എബ്രായബൈബിളിന്റെ പ്രഖ്യാതമായ മസോറട്ടിക് പാഠത്തിൽ മൂന്നദ്ധ്യായങ്ങളും, പുരാതന ഗ്രീക്കു പരിഭാഷയായ സെപ്ത്വജിന്റ്, ജെറൊമിന്റെ ലത്തീൻ പരിഭാഷയായ വുൾഗാത്തെ, സുറിയാനി പരിഭാഷയായ പ്ശീത്താ എന്നിവയിൽ നാലദ്ധ്യായങ്ങളും അടങ്ങുന്നു. എബ്രായബൈബിളിലെ പ്രവചനഗ്രന്ഥങ്ങളിൽ ഏറ്റവും ഗദ്യമയമായത് ഇതാണ്. ആദ്യം സ്വന്തം നിലപാട് അവതരിപ്പിച്ചിട്ട്, ശ്രോതാക്കൾ ഉന്നയിച്ചേക്കാവുന്ന പ്രശ്നങ്ങൾ സ്വയം ഉന്നയിച്ച് അവയ്ക്കു മറുപടി പറഞ്ഞ ശേഷം ഒടുവിൽ ആദ്യനിലപാട് ആവർത്തിച്ചുറപ്പിക്കുന്ന മട്ടിലുള്ള ഇതിലെ അദ്ധ്യാപനശൈലി ഇതര പ്രവചനഗ്രന്ഥങ്ങളിൽ കാണാത്തതാണ്.\nധാർമ്മികവും അനുഷ്ഠാനപരവും സാമൂഹികവുമായി വീഴ്ചകളുടെ പേരിൽ പ്രവാചകൻ ജനങ്ങളെ, പ്രത്യേകിച്ച് പൗരോഹിത്യത്തെ, നിശിതമായി വിമർശിക്കുന്നു. ഈ വിമർശനത്തിനിടയിൽ ജനങ്ങളുടെ പേരിൽ ദൈവത്തോട് അദ്ദേഹം ഏതാനും ചോദ്യങ്ങൾ ഉന്നയിച്ച് അവയ്ക്കു സ്വയം മറുപടി പറയുന്നു. ആ ചോദ്യങ്ങളും മറുപടികളും ഇങ്ങനെയാണ്:-\nഎങ്ങനെയാണ് അങ്ങു ഞങ്ങളെ സ്നേഹിച്ചത്? എസാവ് യഹൂദഗോത്രങ്ങളുടെ പൂർവികനായ യാക്കോബിന്റെ സഹോദരനായിരുന്നു. എന്നിട്ടും ദൈവം യാക്കോബിനെ സ്നേഹിക്കുകയും എസാവിനെ വെറുക്കുകയും ചെയ്തു. എസാവിന്റെ സന്തതികളായ ഏദോമിയരുടെ മലമ്പ്രദേശം അവിടുന്നു ശുന്യമാക്കി കുറുനരികൾക്കു വിട്ടുകൊടുത്തു.\nഎങ്ങനെയാണ് ഞങ്ങൾ അങ്ങയുടെ നാമത്തെ നിന്ദിച്ചതും ബലിപീഠത്തെ മലിനമാക്കിയതും? കാഴ്ചയില്ലാത്തതും മുടന്തുള്ളതും രോഗം ബാധിച്ചതുമായ മൃഗങ്ങളെ കാഴ്ചയും ബലിയുമായി അർപ്പിച്ചുകൊണ്ട്. അന്യജാതികൾക്കിടയിൽ പോലും സൂര്യോദയും മുതൽ അസ്തമയം വരെ ബഹുമാനിക്കപ്പെടുന്ന ദൈവത്തിന് ഇസ്രായേൽ ഒരു ബലിയും അർപ്പിക്കാതിരിക്കുകയായിരുന്നു ഭേദം. തന്നെ ഈ വിധം അപമാനിക്കുന്ന പുരോഹിതരുടെ അനുഗ്രഹം കർത്താവ് ശാപമാക്കും. അവരുടെ ബലിമൃഗങ്ങളുടെ ചാണകം അവരുടെ മുഖത്തു തേയ്ക്കും.\nഅങ്ങു ഞങ്ങളുടെ കാഴ്ചകളിൽ പ്രസാദിക്കുകയോ ബലികൾ സ്വീകരിക്കുകയോ ചെയ്യാത്തതെന്ത്? കർത്താവിനെ സാക്ഷി നിർത്തി സ്വീകരിച്ച യൗവനത്തിലെ ഭാര്യമാരോട് ഇസ്രായേൽക്കാർ അവിശ്വസ്തത കാണിക്കുന്നതു കൊണ്ട്. വിവാഹമോചനത്തെ കർത്താവു വെറുക്കുന്നു.\nഏങ്ങനെയാണ് ഞങ്ങൾ കർത്താവിന് അസഹ്യത നൽകിയത്? തിന്മപ്രവർത്തിക്കുന്നവൻ കർത്താവിന്റെ മുൻപിൽ നല്ലവനാണ്, അവിടുന്നു അവനിൽ പ്രസാദിക്കുന്നു എന്നു പറയുകയും നീതിയുടെ ദൈവം എവിടെ എന്നു ചോദിക്കുകയും ചെയ്തുകൊണ്ട്.\nഎങ്ങനെയാണ് ഞങ്ങൾ അങ്ങയെ കൊള്ളചെയ്തത്? കർത്താവിനു കൊടുക്കേണ്ട ദശാംശങ്ങളിലും കാഴ്ചകളിലും തന്നെ. ദശാംശം മുഴുവൻ ദേവാലയത്തിലെ കലവറയിലേക്കു കൊണ്ടു വന്ന് അവിടെ ഭക്ഷണം നിറഞ്ഞാൽ കർത്താവ് സ്വർഗ്ഗകവാടങ്ങൾ തുറന്ന് ജനങ്ങൾക്കയി അനുഗ്രഹം വർഷിക്കും.\nഞങ്ങൾ അങ്ങേക്കെതിരായി സംസാരിച്ചതെങ്ങനെ? ദൈവത്തെ സേവിക്കുന്നതു വ്യർത്ഥമാണെന്നു പറയുകയും, അവിടുത്തെ കല്പനകൾ പാലിക്കുകയും സൈന്യങ്ങളുടെ കർത്താവിന്റെ മുൻപിൽ വിലാപം ആചരിക്കുകയും ചെയ്യുന്നതുകൊണ്ട് എന്തു പ്രയോജനം എന്നു ചോദിക്കുകയും ചെയ്തു കൊണ്ട്.\nമോശെയുടെ നിയമം പാലിക്കാനുള്ള ആഹ്വാനവും അന്ത്യകാലത്തെ കർത്താവിന്റെ ദിനത്തിനായി ജനത്തെ ഒരുക്കാൻ പൂർവപ്രാവാചകനായ ഏലിയായെ വീണ്ടും അയക്കുമെന്നുള്ള വാഗ്ദാനവും അവതരിപ്പിച്ചാണ് മലാക്കിയുടെ പുസ്തകം സമാപിക്കുന്നത്. ഏലിയാപ്രവാചകൻ മരിക്കാതെ ഉടലോടെ സ്വർഗ്ഗത്തിലേക്ക് എടുക്കപ്പെടുകയാണുണ്ടായതെന്ന വിശ്വാസമായിരിക്കണം അന്ത്യനാളുകളിലേയ്ക്ക് ജനത്തെ ഒരുക്കാൻ വരുന്ന പ്രവാചകനായി അദ്ദേഹത്തെ സങ്കല്പിക്കാൻ കാരണമായത്. മലാക്കിയുടെ പുസ്തകത്തിലെ ഈ സമാപനഭാഗം ആ പുസ്തകത്തിന്റെയെന്നതു പോലെ മുഴുവൻ പ്രവചനസംഹിതയുടെ തന്നെയും അന്തിമസന്ദേശമായി കണക്കാക്കപ്പെടുന്നു.\n൧ ^ എല്ലാം പാഠങ്ങളിലും മൊത്തം വാക്യങ്ങളുടെ സംഖ്യ ഒരു പോലെയാണ്. മസോറട്ടിക് പാഠത്തിലെ മൂന്നാം അദ്ധ്യായം 24 വാക്യങ്ങൾ ഉള്ളപ്പോൾ സെപ്ത്വജിന്റിലും അതിനെ പിന്തുടരുന്ന ക്രിസ്തീയ പതിപ്പുകളിലും ഈ അദ്ധ്യായത്തിൽ 18 വാക്യങ്ങളും മാത്രമേയുള്ളു. അവശേഷിക്കുന്ന ആറു വാക്യങ്ങൾ നാലാമദ്ധ്യായത്തിലാണ്.\n↑ Introduction, Malachi, Good News Bible with Deuterocanonicals\n↑ 2.0 2.1 2.2 മലാക്കിയുടെ പുസ്തകം, ഓക്സ്ഫോർഡ് ബൈബിൾ സഹായി(പുറങ്ങൾ 484-85)\n↑ 3.0 3.1 മലാക്കിയുടെ പുസ്തകം, യഹൂദവിജ്ഞാനകോശം\n↑ Jack Miles, "Christ:aCrisis in the Life of God" (പുറങ്ങൾ 299-300)\n"https://ml.wikipedia.org/w/index.php?title=മലാക്കിയുടെ_പുസ്തകം&oldid=2284947" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:21,3ഡിസംബർ 2015.


ചെയിഞ്ച് വേണമത്രേ ചെയിഞ്ച് സദാചാരക്കാർക്ക് മറുപടി നൽകുന്ന കിടുലന് ഫോട്ടോ ഷൂട്ട് ചിത്രങ്ങള് കാണാം – Intensive Promoter\nHome / Latest News / ചെയിഞ്ച് വേണമത്രേ ചെയിഞ്ച് സദാചാരക്കാർക്ക് മറുപടി നൽകുന്ന കിടുലന് ഫോട്ടോ ഷൂട്ട് ചിത്രങ്ങള് കാണാം\nചെയിഞ്ച് വേണമത്രേ ചെയിഞ്ച് സദാചാരക്കാർക്ക് മറുപടി നൽകുന്ന കിടുലന് ഫോട്ടോ ഷൂട്ട് ചിത്രങ്ങള് കാണാം\nIntensive Promo April 19, 2021\tLatest News Leaveacomment 933 Views\nകോവിഡിന് ശേഷം ഫീൽഡിൽ പിടിച്ചു നിൽക്കാൻ ഫോട്ടോ ഗ്രാഫേഴ്‌സ് തങ്ങളുടെ ചിത്രങ്ങളിൽ എത്രത്തോളം വ്യത്യസ്തത കൊണ്ടുവരാം എന്ന് ആലോചിച്ചു കൊണ്ടിരിക്കുകയാണ്. അത് തുണി അഴിച്ചുകാണിക്കുന്ന ചിത്രങ്ങളിൽ വരെ എത്തിനിൽക്കുന്നു.\nഎന്നാൽ നല്ല ആശയങ്ങൾ കൊണ്ടും…കഴിവു കൊണ്ടും ഭംഗിയായി വിവാഹ ചിത്രങ്ങൾ ക്യാമറയിൽ പകർത്തുന്ന ഫോട്ടോഗ്രാഫർമാരും നമ്മുടെ ഇടയിലുണ്ട്.എന്നാൽ നാട്ടിൽ പുറത്തെ ഭംഗിയുള്ള കാഴ്ചകൾ പശ്ചാത്തലമാക്കി പകർത്തുന്ന ചിത്രങ്ങൾ അത് ഒരു പ്രത്യേക ഫീൽ തന്നെയാണ്.\nഅത്തരത്തിലുള്ള ഒരു ഫോട്ടോ ഷൂട്ട് ചിത്രങ്ങളാണ് ഇപ്പോൾ സമൂഹമാധ്യമങ്ങളിൽ വൈറലായി കൊണ്ടിരിക്കുന്നത് .അപ്‌ലോഡ് ചെയ്ത മണിക്കൂറുകൾ കൊണ്ട് ലക്ഷകണക്കിന് ആളുകളാണ് ഈ ഫോട്ടോ ഷൂട്ട് ചിത്രങ്ങൾ കണ്ടിരുക്കുന്നത്.\nനാട്ടിൻ പുറത്തെ കാഴ്ചകൾ എന്നൊക്കെ പറയുമ്പോൾ നിങ്ങളുടെ മനസ്സിൽ പച്ച വിരിച്ച നെൽപാടം അമ്പലം കുളം എന്നൊക്കെയല്ലേ വരുന്നത്.എന്നാൽ ഇത് അങ്ങനെയല്ല. പ്രശസ്ത മോഡലും നായികയുമായ ഈ വൈറൽ ഫോട്ടോഷൂട്ടിൽ മോഡലായി എത്തിയിരിക്കുന്നത്.\nPrevious ഏത് കോലോത്തെ തമ്പുരാട്ടിയാ ഇത്. കിടിലൻ ഫോട്ടോഷൂട്ട് ചിത്രങ്ങളുമായി നിഷ ചിത്രങ്ങള് കാണാം\nNext ഏത് വേഷത്തിലും മൊഞ്ചു തന്നെ പുതിയ ഫോട്ടോഷുട്ടുകളിൽ ഞെട്ടിച്ച് ജിന്‍സ ചിത്രങ്ങള് കാണാം


Instant Response on police taking case against Cong leaders during election time | കൊലപാതക കേസിൽ പ്രതികളാണെന്ന് പത്ര പരസ്യം ചെയ്യാൻ വിധിക്കപ്പെട്ടവരാണ് സിപിഎം നേതാക്കൾ എങ്കിൽ ബലാത്സംഗ കേസിൽ കോൺഗ്രസ് നേതാക്കളും പ്രതികളാണെന്ന് പരസ്യം കൊടുക്കാൻ വേണ്ടി പൊലീസ് കൂട്ട് നിൽക്കുന്നത് തെമ്മാടിത്തരമാണ്; സ്ഥാനാർത്ഥികളായി പരിഗണിക്കപ്പെടുന്നവരെ മാത്രം തെരഞ്ഞെടുത്ത് പ്രതിചേർത്തത് ഭീരുത്വമാണ്; എതിരാളികളെ പെണ്ണുകേസിൽ കുടുക്കി ഹീറോ ചമയുന്ന സിപിഎം ലോക്കൽ രാഷ്ട്രീയം പിണറായി ഉപയോഗിക്കുമ്പോൾ: ഇൻസ്റ്റന്റ് റസ്‌പോൺസ് - MarunadanMalayali.com\nMarch 14, 2019 | 07:03 PM IST | Permalink\nലോക്‌സഭാ തിരഞ്ഞെടുപ്പിന് ഒരു മാസം മാത്രമാണ് ഇനി കാത്തിരിപ്പ്. കേരളത്തിൽ സ്വാഭാവികമായും ഇടതു-വലതുമുന്നണികൾ ആരോപണ പ്രത്യാരോപണങ്ങളുമായി രംഗത്തുണ്ട്. സ്ഥാനാർത്ഥി നിർണയം പൂർത്തിയായാൽ ആ ആരോപണങ്ങൾ കൂടുതൽ രൂക്ഷമാകും. കോൺഗ്രസിന്റെ സ്ഥാനാർത്ഥി നിർണയം പൂർത്തിയാകും മുമ്പേ, സ്ഥാനാർത്ഥിയാകും എന്ന് കണക്കാക്കപ്പെടുന്ന നേതാക്കന്മാർക്കെതിരെ ബലാൽസംഗ കുറ്റം ചുമത്തി കേരള പൊലീസ് കേസെടുത്തിരിക്കുകയാണ്. വിവാദമായ സോളാർ കേസിൽ, അനേകം കേസുകളിൽ പ്രതി ചേർക്കപ്പെടുകയും, ലൈംഗികാരോപണങ്ങൾ ഉയരുകയും ചെയ്ത വിവാദ നായികയുടെ പരാതിയെ തുടർന്നാണ് ക്രൈംബ്രാഞ്ച് ഇപ്പോൾ വീണ്ടും കേസെടുത്തിരിക്കുന്നത്.\nഎ.പി.അനിൽ കുമാർ, അടൂർ പ്രകാശ്, ഹൈബി ഈഡൻ എന്നിവർക്കെതിരെ ക്രൈംബ്രാഞ്ച് കേസെടുക്കുകയും, പ്രത്യക കോടതിയിൽ എഫ്‌ഐആർ സമർപ്പിക്കുകയും ചെയ്തത് ദുഷ്ടലാക്കോടെയാണെന്ന ആരെങ്കിലും ആരോപിച്ചാൽ അവരെ കുറ്റം പറയാനാവില്ല. സോളാർ കേസും അതിലെ ലൈംഗികാരോപണങ്ങളും, ആ കേസിൽ പ്രതിയാകുകയും, നിരവധി വിചാരണ നേരിടുകയും ചെയ്യുന്ന ഒരുസ്ത്രീയുടെ സൃഷ്ടിയാണെന്ന് ആരെങ്കിലും പറഞ്ഞാൽ അവരെ കുറ്റം പറയാനാവില്ല. സോളാർ കേസിലെ പ്രതിയായ വീട്ടമ്മയെ, ഏതെങ്കിലും ഒരു നേതാവ് ശാരീരികമായി ദുരുപയോഗം ചെയ്തിട്ടുണ്ടെങ്കിൽ അത് തെറ്റായ കാര്യവും കേസെടുക്കേണ്ടതുമാണ്. എന്നാൽ, അവരുടെ മൊഴിയുടെ അടിസ്ഥാനത്തിൽ മാത്രം കേരളത്തിലെ അറിയപ്പെടുന്ന നേതാക്കൾക്കെതിരെ കേസെടുക്കുകയും, അത്തരം കേസുകൾ കോടതിയിൽ ചെല്ലുമ്പോൾ സംശയിക്കപ്പെടുകയും, തള്ളപ്പെടുകയും ചെയ്തിട്ടും ഒരു തിരഞ്ഞെടുപ്പ് അടുത്തപ്പോൾ, സ്ഥാനാർത്ഥികളാകാൻ സാധ്യതയുള്ള മൂന്ന് നേതാക്കൾക്കെതിരെ കേസെടുത്തത് അവരെ അപമാനിക്കാൻ വേണ്ടിയാണെന്ന് ആർക്കെങ്കിലും തോന്നിയാൽ അവരെ കുറ്റം പറയരുത്. സമാനമായ പരാതിയിൽ ഉമ്മൻ ചാണ്ടിക്കും, കെ.സി.വേണുഗോപാലിനെതിരെയും എടുത്ത കേസിനെ കുറിച്ച് ഹൈക്കോടതി നടത്തിയ നിരീക്ഷണങ്ങളും കോടതിയുടെ ഉത്തരവും ഈ അവസരത്തിൽ കൂട്ടിവായിക്കേണ്ടതുണ്ട്.\nകെസിക്കും ഉമ്മൻ ചാണ്ടിക്കും എതിരെ ഉന്നയിച്ച ആരോപണങ്ങളിൽ ഏതെങ്കിലുമൊന്ന് തെളിയിക്കാൻ ഇതുവരെ കഴിഞ്ഞിട്ടില്ല. അതിനിടെ, സിപിഎമ്മിന്റെ സ്ഥാനാർത്ഥികൾക്ക് ഭീഷണിയാവാൻ സാധ്യതയുള്ള നേതാക്കൾക്കെതിരെ കേസെടുത്തത് രാഷ്ട്രീയം എന്നല്ലാതെ പറയാനാവില്ല. എറണാകുളത്ത് പി.രാജീവിനെതിര സാധ്യത കൽപിക്കുന്ന നേതാവാണ് ഹൈബി ഈഡൻ. അടൂർ പ്രകാശാകട്ടെ ആറ്റിങ്ങലിലും, ആലപ്പുഴയിലും പരിഗണിക്കപ്പെടുന്നു. എ.പി.അനിൽ കുമാറിന്റെ പേര് ആലത്തൂരിൽ സജീവമായി പരിഗണിക്കപ്പെടുന്നു. ഈ മൂന്ന് മണ്ഡലങ്ങളിലും സിപിഎം എന്തുവില കൊടുത്തും വിജയിക്കണമെന്ന് അവർ തന്നെ പറഞ്ഞിട്ടുണ്ട്. അതുകൊണ്ട തന്നെ ഈ കേസെടുപ്പ് മൂന്നാംകിട രാഷ്ട്രീയമാണ്.\nധൃതി പിടിച്ച് എഫ്‌ഐആർ രജിസ്റ്റർ ചെയ്യുകയും, രാഷ്ട്രീയ നേതാക്കളുടെ കേസുകൾ കൈകാര്യം ചെയ്യുന്ന പ്രത്യേക കോടതിയിൽ സമർപ്പിക്കുകയും ചെയ്തത് രാഷ്ട്രീയവൈരനിര്യാതന ബുദ്ധിയല്ലാതെ മറ്റൊന്നുമല്ല. കാലാകാലങ്ങളായി സിപിഎം തങ്ങളുടെ ശത്രുക്കളെ ഇല്ലാതാക്കാൻ വേണ്ടി പെണ്ണുകേസുണ്ടാക്കുന്ന കാര്യം എല്ലാവർക്കും അറിയാവുന്നതാണ്. അടിയുറച്ച സഖാക്കളെ കൊണ്ട് എതിരാളികൾക്കെതിരെ കേസ് കൊടുക്കുകയും, ജയിലിൽ അടയ്ക്കുകയും ചെയ്യുന്ന അനേകം അനുഭവങ്ങൾ ഈ നാട്ടിലുണ്ട്. ഇത്തരത്തിലുള്ള തറരാഷ്ട്രീയം നവോത്ഥാന നായകനെന്ന് അവകാശപ്പെടുന്ന പിണറായി വിജയന് പിന്തുടരാൻ ഉളുപ്പില്ലേ എന്നാണ് ചോദിക്കാനുള്ളത്. കേരളം കണ്ട ഏറ്റവും സമർഥയായ സ്ത്രീയാണ് സോളാർ കേസിലെ പ്രതിയും ലൈംഗികാരോപണകേസിലെ പരാതിക്കാരിയുമായ വീട്ടമ്മ. ബലാൽസംഗശ്രമം നടക്കുമ്പോൾ അത് തടയാനോ അത് പൊലീസിൽ പരാതിപ്പെട്ട് കേസെടുപ്പിക്കാനോ ശേഷിയില്ലാത്ത സ്ത്രീയാണെന്ന് അവരെ അറിയാവുന്ന ആരും പറയില്ല. എന്നിട്ടും അവരെ തടങ്കലിൽ വച്ച് രാഷ്ട്രീയ നേതാക്കൾ പീഡിപ്പിച്ചുവെന്ന് അവരിപ്പോൾ പറയുമ്പോൾ, ഓരോ തിരഞ്ഞെടുപ്പിലും ആരോപണങ്ങൾ ഉന്നയിക്കുമ്പോൾ, അതിന്റെ സാധുതയെ സംശയിക്കുന്നവരെ തെറ്റുപറയാനാവില്ല. ഇതേ കേസിൽ മറ്റുപല നേതാക്കൾക്കുമെതിരെ പൊലീസ് കേസെടുക്കാതെ വിട്ടിരിക്കുന്നു.\nപല സിപിഎം നേതാക്കൾക്കെതിരെയും സമാന പരാതികളിൽ കേസെടുക്കാൻ മടിക്കുന്ന കേരള പൊലീസാണ് ഇപ്പോൾ ധൃതി പിടിച്ച കേസെടുത്തിരിക്കുന്നത്. തിരഞ്ഞെടുപ്പ് ചട്ടങ്ങൾ പുതുക്കിയപ്പോൾ, സ്ഥാനാർത്ഥികൾ ക്രിമിനൽ പശ്ചാത്തലമുണ്ടെങ്കിൽ അത് മൂന്നുതവണ മാധ്യമങ്ങളിൽ പ്രസിദ്ധീകരിക്കണമെന്ന നിബന്ധന തന്നെയാണ് ഈ കേസിന്റെ പിന്നിലെ ചേതോവികാരം. പി.ജയരാജൻ അടക്കമുള്ളനേതാക്കൾ കൊലക്കെസിലെ പ്രതികളാണെന്ന് പരസ്യം ചെയ്യേണ്ടി വരുമെന്ന് വന്നപ്പോൾ കോൺഗ്രസ് നേതാക്കൾ ബലാൽസംഗ വീരന്മാരെന്ന് സ്ഥാപിക്കാൻ ശ്രമിച്ച് പകവീട്ടാൻ നോക്കുന്ന വെറും തറരാഷ്ട്രീയമാണ് സിപിഎം പയറ്റുന്നത്. ഈ രാഷ്ട്രീയത്തിന് തിരിച്ചടി നൽകേണ്ടത് ബോധപൂർവം കേസെടുത്ത് അപമാനിക്കാൻ ശ്രമിക്കുന്ന നേതാക്കന്മാർക്ക് വോട്ടുചെയ്തുവേണം. അങ്ങനെയാണ് പ്രാദേശികമായി മാത്രം സിപിഎം നടത്തിയിരുന്ന തറരാഷ്ട്രീയം സംസ്ഥാന വ്യാപകമാക്കാനുള്ള നീക്കത്തെ നേരിടേണ്ടത്.


Which is the best plan to deposit ? NSC or5Year fixed deposit in bank - Malayalam Goodreturns\n» എന്‍എസ്‌സിയോ ബാങ്കിലെ സ്ഥിര നിക്ഷേപമോ? നികുതി കുറയ്ക്കാന് ഏതാണ് ആദായകരം ?\nPublished: Friday, March 19, 2021, 19:36 [IST]\nസാമ്പത്തിക വര്‍ഷം അവസാനിക്കാന് ഇനി ദിവസങ്ങള് മാത്രം ബാക്കിയാകുമ്പോള് നികുതി ഇളവ് നേടുന്നതിനായുള്ള അവസാന നിമിഷ ഓട്ടത്തിലാണ് പലരും.\nഇവരില് ഏറ്റവും കൂടുതല് പേര് പരിഗണിക്കുന്നത് രണ്ട് പദ്ധതികളാണ്. നാഷണല് സേവിംഗ് സര്‍ട്ടിഫിക്കേറ്റ് (എന്‍എസ്സി), അല്ലെങ്കില് ബാങ്കുകളിലെ5വര്‍ഷ സ്ഥിര നിക്ഷേപവും. രണ്ടും 80C വകുപ്പിന് കീഴില് 1.5 ലക്ഷം രൂപ വരെ നികുതി ഇളവ് ലഭിക്കാവുന്ന പദ്ധതികളാണ്.\nരണ്ടിനും5വര്‍ഷത്തെ ലോക്ക് ഇന് പിരീഡുണ്ട്. രണ്ട് പദ്ധതികളുടെയും പ്രത്യേകതകള് എന്തൊക്കെയെന്ന് നമുക്ക് നോക്കാം.\nപലിശ നിരക്ക് :\nസ്ഥിര നിക്ഷേപങ്ങളുടെ പലിശ നിരക്ക് ഓരോ ബാങ്കുകള്‍ക്കുമനുസരിച്ച് വ്യത്യാസപ്പെട്ടിരിക്കും. നിലവില് അത് 5.3 ശതമാനത്തിനും7ശതമാനത്തിനും ഇടയിലാണ്. 2021 മാര്‍ച്ചില് അവസാനിക്കുന്ന പാദത്തില് വരെ എന്‍എസ്‌സി നിശ്ചയിച്ചിരിക്കുന്ന പലിശ നിരക്ക് 6.8 ശതമാനമാണ്. ഓരോ പാദത്തിലും സര്‍ക്കാര് എന്‍സ്‌സിയുടെ പലിശ നിരക്ക് പുതുക്കാറുണ്ട്. എന്നാല് ബാങ്കുകളിലെ സ്ഥിര നിക്ഷേപത്തിന്റെ പലിശ നിരക്ക് നിശ്ചയിക്കുന്നത് ബാങ്കുകളാണ്.\nബാങ്കുകളുടെ പലിശ നിരക്കിന്മേല് ടിഡിഎസ് ബാധകമാണ്. അതേ സമയം എന്‍എസ്‌സിയില് ടിഡിഎസ് ബാധകമല്ല.\nപലിശയുടെ പുനര്‍നിക്ഷേപം :\nഎന്‍എസ്‌സിയില് നിന്നും ബാങ്കിലെ സ്ഥിര നിക്ഷേപത്തില് നിന്നും ലഭിക്കുന്ന പലിശ നിക്ഷേപകരില് നിന്നും നികുതി ചുമത്തപ്പെടുന്നവയാണ്. എന്‍എസ്‌സിയില് നിക്ഷേപത്തിന് ലഭിക്കുന്ന പലിശ നിക്ഷേപകര്‍ക്ക് കൈമാറുകയല്ല ചെയ്യുന്നത്, അത് വീണ്ടും പുനര് നിക്ഷേപിക്കപ്പെടുകയും തുക കുന്നുകൂടുകയും ചെയ്യുകയാണ് ചെയ്യുന്നത്.\nബാങ്ക് സ്ഥിര നിക്ഷേപത്തില് നിക്ഷേപകന് രണ്ട് സാധ്യതകളുണ്ട്. ഒന്നുകില് പലിശ കൂട്ടി വച്ച് കാലാവധി പൂര്‍ത്തിയാകുമ്പോള് നിക്ഷേപ തുകയ്‌ക്കൊപ്പം വാങ്ങാം, അല്ലെങ്കില് ഓരോ പാദത്തിലും പലിശ വാങ്ങിക്കാം. എന്നാല് സ്ഥിര നിക്ഷേപത്തിന്മേലുള്ള പലിശയ്ക്ക് സെക്ഷന് 80Cയ്ക്ക് കീഴില് കിഴിവിന് അര്‍ഹതയില്ല. എന്നാല് എന്‍എസ്‌സിയുടെ പലിശയ്ക്ക് ഈ കിഴിവ് ലഭിക്കും.\nഎന്‍എസ്‌സിയ്ക്കും നികുതി ഇളവിനായുള്ള ബാങ്കിലെ സ്ഥിര നിക്ഷേപത്തിനും ഒരേ കാലാവധിയാണ്. രണ്ടിനും പരമാവധി നിക്ഷേപ തുകയ്ക്ക് പരിധിയുമില്ല. എന്നാല് നിക്ഷേപത്തിനായി കൂടുതല് മികച്ചതായി വിദഗ്ധര് അഭിപ്രായപ്പെടുന്നത് എന്‍എസ്‌സിയാണ്. എന്‍എസ്‌സിയുടെ ഉയര്‍ന്ന പലിശ നിരക്കാണ് ഇതിന് കാരണം.\nWhich is the best plan to deposit ? NSC or5Year fixed deposit in bank\nStory first published: Friday, March 19, 2021, 19:36 [IST]


മുഹറഖ് മലയാളി സമാജം ബോധവല്‍ക്കരണ ക്ലാസ് സംഘടിപ്പിച്ചു | Bahrain\nമുഹറഖ് മലയാളി സമാജം ബോധവല്‍ക്കരണ ക്ലാസ് സംഘടിപ്പിച്ചു\nJul 17, 2021, 10:43 PM IST\nമുഹറഖ് മലയാളി സമാജം സംഘടിപ്പിച്ച ബോധവല്‍ക്കരണ ക്ലാസ്\nമനാമ: മുഹറഖ് മലയാളി സമാജം വനിതാ വേദിയുടെ ആഭിമുഖ്യത്തില് സംഘടിപ്പിച്ച ബോധവല്‍ക്കരണ ക്ലാസ് ഒട്ടേറെപ്പേര്‍ക്ക് ഉപകാരപ്രദമായി. പ്രതിസന്ധി കാലത്തെ മാനസിക പ്രയാസങ്ങള് കുട്ടികളിലും മുതിര്‍ന്നവരിലും, ദൈനംദിന ജീവിതത്തില് വ്യായാമത്തിന്റെ പ്രാധാന്യം എന്നീ വിഷയങ്ങളെ ആസ്പദമാക്കി നടത്തിയ ക്ലാസിനു ബഹറിനിലെ പ്രശസ്ത മനോരോഗ വിദഗ്ധനും കൗണ്‍സിലറുമായ ഡോ. ജോണ് പനക്കലും കാലിക്കറ്റ് പി.ആര്.ടി.സി. എക്‌സിക്യൂട്ടീവ് ഡയറക്ടര് ക്യാപ്റ്റന് സറീന നവാസും നേതൃത്വം നല്‍കി.\nകോവിഡ് പ്രതിസന്ധി കാലം എങ്ങനെ തരണം ചെയ്യാമെന്നും ഭയവും ആശങ്കയുമാണ് മനുഷ്യ മനസിനെ തളര്‍ത്തന്നതെന്നും ഏത് പ്രതിസന്ധിയിലും ആത്മവിശ്വാസത്തോടെ നില്‍ക്കുവാന് മനസിനെ പ്രാപ്തമാക്കുന്നതിനെക്കുറിച്ചും ഡോ. ജോണ് പനക്കല് ക്ലാസിലൂടെ വിശദമായി വിവരിച്ചു. മാനുഷിക മൂല്യങ്ങള് ഉയര്‍ത്തിപ്പിടിച്ച് മുന്നോട്ട് പോകുവാനും പരസ്പരം സഹായിക്കുവാനും ഈ കാലഘട്ടം നമ്മെ പഠിപ്പിച്ചുവെന്നും അദ്ദേഹം അഭിപ്രായപ്പെട്ടു.\nആധുനിക കാലത്ത് യാന്ത്രികവല്‍കരണവും അലസതയും വ്യായാമത്തിന്റെ അപര്യാപ്തതക്കു കാരണമായെന്നും ചിട്ടയായ വ്യായാമം ശാരീരിക മാനസിക ആരോഗ്യത്തിന് അത്യന്താപേക്ഷിതമാണെന്നും വ്യായാമത്തിന്റെ പ്രാധാന്യത്തെ കുറിച്ച് വിശദമായ രീതിയില് ക്യാപ്റ്റന് സെറീന നവാസ് ക്ലാസ് എടുത്തു. കൃത്യമായ വ്യായാമവും സമീകൃത ആഹാരവും ജീവിതശൈലി രോഗങ്ങളില് നിന്ന് അകറ്റിനിര്‍ത്തുമെന്നും കൊറോണ കാലഘട്ടത്തിലെ വ്യായാമ രീതികളെക്കുറിച്ചും ക്ലാസില് വിവരിച്ചു.\nസമാജം മുഖ്യരക്ഷാധികാരി എബ്രഹാം ജോണ് ഉദ്ഘാടനം നിര്‍വഹിച്ചു. സൂം പ്ലാറ്റ്‌ഫോമിലൂടെ സംഘടിപ്പിച്ച ക്ലാസിന് എംഎംഎസ് വൈസ് പ്രസിഡന്റും വനിത വിങ് കോര്‍ഡിനേറ്ററുമായ ദിവ്യ പ്രമോദ് അധ്യക്ഷത വഹിച്ചു. മുന് സെക്രട്ടറി സുജ ആനന്ദ് സ്വാഗതം പറഞ്ഞു. അഡൈ്വസറി ബോര്‍ഡ് മെമ്പര് മുഹമ്മദ് റഫീഖ്, പ്രസിഡന്റ് അന്‍വര് നിലമ്പൂര്, ആക്ടിങ് സെക്രട്ടറി ലത്തീഫ് കൊളിക്കല്, ട്രഷറര് അബ്ദുറഹ്മാന് കാസര്‍കോട്, മുന് പ്രസിഡന്റ് അനസ് റഹീം, എക്‌സിക്യൂട്ടീവ് മെമ്പര് ഷംഷാദ് അബ്ദുറഹ്മാന് എന്നിവര് ആശംസകള് അര്‍പ്പിച്ചു. ബാഹിറ അനസ് നന്ദി പറഞ്ഞു.